YEYINTNGE(CANADA): Thursday, May 21\nBY ရဲရင့်ငယ်(ကနေဒါ) ... 5/21/20090အကြံပြုခြင်း\nဒေါ်အောင်ဆန်းစုကြည် (သို့မဟုတ်) သတ္တိရှင် အမျိုးသမီးတဦး\nဒေါ်အောင်ဆန်းစုကြည် (သို့မဟုတ်) သတ္တိရှင် အမျိုးသမီးတဦး(Sketch from - kerrywaghorn.com)\nမတရား ချုပ်နှောင် တရားစွဲဆိုခြင်း ခံရသော လူထု ခေါင်းဆောင် ဒေါ်အောင်ဆန်းစုကြည်အား ချစ်ကြည် လေးစား ထောက်ခံသည့် အနေဖြင့် April 16, 2007, The Guardian မှ Gordon Brown ၏ "A Woman of Courage" ကို ဇော်ဝင်းထွန်း ဘာသာပြန်ဆိုထားသည့် "ဒေါ်အောင်ဆန်းစုကြည် (သို့မဟုတ်) သတ္တိရှင် အမျိုးသမီးတဦး" ရုပ်ပုံလွှာ ဆောင်းပါးကို ဧရာဝတီ ကွန်ရက် မဂ္ဂဇင်းမှနေ ပြန်လည် ကူးယူ ဖော်ပြလိုက်တာ ဖြစ်ပါတယ်။ . . . [စာရေးသူ - ဂေါ်ဒွန်ဘရောင်း (Gordon Brown) ဟာ လေဘာပါတီ (Labour Party) ခေါင်းဆောင် တဦးဖြစ်ပြီး လက်ရှိ ဗြိတိန်ရဲ့ ဝန်ကြီးချုပ်လည်း ဖြစ်ပါတယ်။ ဘရောင်းကို ၁၉၁၅ ဖေဖော်ဝါရီ ၂ဝ ရက်ကနေ့မှာ Govan, Glasgow, Scotland မှာ မွေးဖွားခဲ့ပြီး၊ ၁၉၈၃ မှာ Dunfermline East မှနေ လေဘာ အမတ် အဖြစ် ရွေးကောက် တင်မြှောက် ခံရကာ ပါလီမန် အမတ် တဦး ဖြစ်လာခဲ့တယ်။ ၁၉၉၇ ဗြိတိန် ရွေးကောက်ပွဲမှာ လေဘာပါတီက လွတ်လွတ်က္ဆွတ်က္ဆွတ် အနိုင် ရရှိခဲ့ပြီး၊ တိုနီဘလဲ (Tony Blair) ဦးဆောင်ပြီး လေဘာ အစိုးရ ဖွဲ့တဲ့ အခါမှာ ဘဏ္ဍာရေး ဝန်ကြီး (Chancellor of the Exchequer) အဖြစ် အဲဒီနှစ် မေလက စလို့ ၂ဝဝ၇ ခုနှစ်၊ အထိ တာဝန် ယူခဲ့တယ်။ ၂ဝဝ၇ ခုနှစ်၊ ဇွန်လ ၂၇ ရက်နေ့မှာ ဗြိတိန် ဝန်ကြီးချုပ် တာဝန်ကို တိုနီဘလဲ ထံကနေ လွှဲပြောင်းယူပြီး ထမ်းဆောင်ခဲ့သည်မှာ ယနေ့တိုင် ဖြစ်ပါတယ်။]\n၁၉၉ဝ ခုနှစ်၊ အစောပိုင်းမှာ ကျနော်ဟာ ဒေါ်အောင်ဆန်းစုကြည်ကို လေဘာပါတီရဲ့ ညီလာခံမှာ မိန့်ခွန်း ပြောခိုင်းဖို့ ဆန္ဒပြင်းပြခဲ့ပါတယ်။ တကယ်တော့ ဒီကိစ္စဟာ ဖြစ်နိုင်မှာ မဟုတ်မှန်း ကျနော် သဘောပေါက်ပါတယ်။ ဒါကြောင့် သူ နေရာမှာ အစားထိုး ပြောပေးနိုင်မယ့် သူရဲ့ အမျိုးသား ဒေါက်တာ မိုက်ကယ်အဲရစ်ကို စဉ်းစားမိပြီး သူနဲ့ တွေ့ဆုံဖို့ အတွက် စီစဉ်ပါတယ်။ အဲ့လို တွေ့ဖို့ စီစဉ်ပြီး သူတို့ စုံတွဲရဲ့အကြောင်းတွေကို အသေးစိတ် ဖတ်ကြည့်တဲ့ အခါမှာတော့ သူတို့အတူတူ ရှိခဲ့တဲ့ ဘဝ မှတ်တိုင်တွေ၊ သူတို့ရဲ့ ဘဝတလျှောက် ကြိုးပမ်းမှုတွေ အားလုံးကို တွေ့ရှိရပါတယ်။\nတကယ်တမ်း ပြောရမယ် ဆိုရင်တော့ သူ အကြောင်းကို ပိုဖတ်လေ သူရဲ့ အထီးကျန်ဆန်မှုတွေကြားက ဆက်လက် တိုက်ပွဲဝင် နေတဲ့ ကြီးမားတဲ့ သတ္တိ စွမ်းရည်တွေကို တွေ့ရမှာ ဖြစ်ပါတယ်။ အဲ့ဒီ အချက်တွေကပဲ သူကို ယုံကြည်ချက် အတွက် အကျဉ်းကျ နေတဲ့ အမျိုးသမီး အကျဉ်းသား အဖြစ် ကမ္ဘာတဝှမ်းမှာ အကျော်ကြားဆုံး ဖြစ်နေစေပါတယ်။ ဒေါ်စုဟာ ကမ္ဘာပေါ်မှာ အင်အား အကြီးမားဆုံး၊ အရက်စက်ဆုံး အာဏာရှင်ကို ရင်ဆိုင် တွန်းလှန်နေတာ ဖြစ်ပါတယ်။ သူ သတ္တိ ဘယ်လောက်ရှိသလဲ ဆိုတာကို သူ ချစ်တဲ့ ခင်ပွန်းသည်၊ သူရဲ့ ချစ်လှတဲ့ သားနှစ်ယောက်ရဲ့ ဘဝတွေကို လျစ်လျူရှုပြီးတော့ အကျယ်ချုပ်ထဲမှာ ဆယ်စုနှစ် နှစ်ခုနီးပါး ခွဲခွာ နေထိုင်ခြင်းဖြင့် ပြသခဲ့ပါတယ်။ ချစ်သား နှစ်ယောက်ရဲ့ တစတစ ကြီးပြင်း အရွယ်ရောက်လာတဲ့ အချိန်တွေကို မျက်ကွယ်ပြု နေခဲ့ရတဲ့ မိခင် ဖြစ်ပါတယ်။\nဒေါ်စုရဲ့ သတ္တိ စွမ်းရည်တွေကို နားလည်ဖို့ ဆိုရင် သူရဲ့ တာဝန် ကျေပွန်လိုစိတ်နဲ့ သူ ဖခင်၊ လွတ်လပ်ရေးကို မမြင်ခဲ့ရတဲ့ လွတ်လပ်ရေး သူရဲကောင်းကြီး ဗိုလ်ချုပ် အောင်ဆန်းရဲ့ သူ အပေါ် သြဇာ လွှမ်းမိုးမှုတွေကို ပထမဦးဆုံး နားလည် သဘောပေါက်ဖို့ လိုပါတယ်။ ဒုတိယ အနေနဲ့ အရေးကြီးဆုံး အချက်ကတော့ ဒေါ်စုရဲ့ ဒီမိုကရေစီနဲ့ လူ့အခွင့်အရေး အပေါ်မှာ ထားတဲ့ အခြေခံ ယုံကြည်ချက် စွမ်းအားတွေပဲ ဖြစ်ပါတယ်။ မျှော်လင့် မထားတဲ့ ထိပ်တိုက် ရင်ဆိုင်မှုတွေကို အကြောက်တရားကင်းကင်း ရင်ဆိုင်တာနဲ့တင် သူ သတ္တိကို ဖော်ကျူးလို့ ပြည့်စုံနိုင်မှာ မဟုတ်ပါဘူး။ ချစ်တဲ့ မိသားစုနဲ့ ရက်ရက်စက်စက် ခွဲထားတာတွေ၊ ကြမ်းကြုတ်တဲ့ ဖိနှိပ်မှုတွေကို နှစ်ပေါင်းများစွာ ကျော်လွှားခဲ့တဲ့ သူရဲ့ အခြေခံ ယုံကြည်ချက် ပြင်းပြမှုတွေဟာ သူရဲ့ ဖော်ကျူး မကုန်တဲ့ စွမ်းရည် သတ္တိတွေပဲ ဖြစ်ပါတယ်။\nဒေါ်စု အတွက် ဒီဖြစ်ရပ်တွေကို ကြုံတွေ့စေဖို့ အလှည့်အပြောင်း ကာလ တခုဟာ ၁၉၈၈ ခုနှစ်ရဲ့ နွေဦးရာသီမှာ ရောက်ရှိခဲ့တာ ဖြစ်ပါတယ်။\n"အဲဒီနေ့ဟာ အောက်စ်ဖို့ဒ်ဝန်းထဲက ငြိမ်သက်တဲ့ မတ်လရဲ့ နောက်ဆုံးနေ့ ညတည ဖြစ်ပါတယ်။ သားတွေဟာ အိပ်ရာထဲကို ရောက်နေကြပါပြီ။ ကျနော်တို့ စာဖတ်နေစဉ်မှာပဲ တယ်လီဖုန်းက မြည်လာပါတယ်။ စုဟာ တယ်လီဖုန်း ကောက်ကိုင်လိုက်တာနဲ့ တပြိုင်တည်းမှာ သူ မိခင်ရဲ့ အခြေအနေဆိုးကို ကြားသိ ခဲ့ရပါတယ်။ သူဟာ ဖုန်းချပြီးတာနဲ့ တခါတည်း အထုပ်ပြင် ပါတော့တယ်။ ကျနော်တို့ ဘဝတွေ အပြောင်းအလဲ ဖြစ်တော့မယ် ဆိုတာကို အဲဒီ အချိန်ကတည်းက ကျနော် ခံစားမိခဲ့ပါတယ်"။\nဒါကတော့ ခင်ပွန်းသည် မိုက်ကယ်ရဲ့ ပြန်ပြောင်း ပြောပြချက်တွေပဲ ဖြစ်ပါတယ်။\nအဲဒီနေ့ မတိုင်ခင် အထိ ဒေါ်အောင်ဆန်းစုကြည်ရဲ့ ဘဝဟာ ပညာရှင် တဦး အဖြစ်၊ ပါမောက္ခ တယောက်နဲ့ လက်ထပ်ထားတဲ့ အိမ်ထောင်ရှင်မ တယောက် အဖြစ်နဲ့ အေးချမ်းတဲ့ အောက်စ်ဖို့ဒ်ဝန်းထဲမှာ သားနှစ်ယောက်ကို စောင့်ရှောက်ရင်း ရှိနေခဲ့ပါတယ်။ နောက်တနေ့မှာတော့ သူဟာ အင်္ဂလန်ကနေ စစ်အုပ်စုကို ဆန့်ကျင် ဆန္ဒပြမှုတွေ၊ ကန့်ကွက်မှုတွေ ဖြစ်ပေါ်နေတဲ့ ရန်ကုန်မြို့ဆီကို ခရီးနှင်ခဲ့ပါတယ်။ သူရဲ့ မိခင်ဖြစ်သူ ဝေဒနာကို ပြုစုရင်း၊ တိုင်းပြည်အတွင်း အာဏာရှင်စနစ်ကို မခံမရပ်နိုင် ဖြစ်ကာ တော်လှန်နေတဲ့ ကျောင်းသား လူငယ်တွေရဲ့ တိုက်ပွဲကို ဒေါ်စု အနေနဲ့ လက်ပိုက်ပြီး ငြိမ်ငြိမ်လေး ကြည့်မနေနိုင်ခဲ့ပါဘူး။ သူ ရောက်ပြီး ရက်သတ္တပတ် အနည်းငယ် အကြာ မှာ ဗိုလ်နေဝင်းရဲ့ မဆလ အာဏာရှင် ပြုတ်ကျ သွားပါတော့တယ်။ ဗိုလ်နေဝင်း ကိုယ်တိုင်က တိုင်းပြည်ရဲ့ ကံကြမ္မာကို ဆုံးဖြတ်စေဖို့ လူထု ဆန္ဒခံယူပွဲ ကျင်းပပေးမယ်လို့ ကြေညာ လိုက်ပါတယ်။ ကျောင်းသား လူငယ်တွေရဲ့ ဒီမိုကရေစီ တောင်းဆိုမှု တိုက်ပွဲဟာ တနိုင်ငံလုံးကို ပျံ့နှံ့လာပြီး လှည်းနေ လှေအောင်း မြင်းစောင်းမကျန် လမ်းမပေါ်ထွက် ဆန္ဒပြကြ ပါတော့တယ်။ ဗိုလ်နေဝင်းဟာ နိုင်ငံတဝန်းလုံးက လိုလား တောင့်တနေတဲ့ ဒီမိုကရေစီ အသွင် ကူးပြောင်းရေးကို အကောင်အထည် ဖော်ဖို့ ငြင်းဆန်ခဲ့ပါတယ်။ ဒါပေမဲ့ လမ်းမပေါ်မှာ ငြိမ်းချမ်းစွာ ဆန္ဒ ဖော်ထုတ်နေတဲ့ ပြည်သူလူထု အထူးသဖြင့် ကျောင်းသား လူငယ်တွေ ရက်ရက်စက်စက် ပစ်ခတ် သတ်ဖြတ် ခဲ့ပါတယ်။\nဒီပစ်ခတ်မှုကို ဘုန်းတော်ကြီး ဒက်စမွန်တူးတူးနဲ့ ချက်သမ္မတဟောင်း ဗားကလက်ဟာဗယ်တို့က လက်နက်မဲ့၊ အပြစ်မဲ့ ပြည်သူတွေကို အစုလိုက် အပြုံလိုက် သတ်ဖြတ်ခြင်းလို့ ကမ္ဘာ့ ကုလသမဂ္ဂကို တင်သွင်းတဲ့ အစီရင်ခံစာမှာ ဖော်ပြခဲ့ပါတယ်။\nအဲဒီ အချိန်မှာ ဒေါ်စုဟာ ရန်ကုန် ရောက်နေတာ ရက်သတ္တပတ် အနည်းငယ်ပဲ ရှိပါသေးတယ်။ သူမှာ လက်နက် မရှိဘူး၊ နောက်လိုက်တွေ စစ်တပ်တွေလည်း မရှိပါဘူး။ ဒါပေမဲ့ စစ်အာဏာရှင်တွေရဲ့ ကမ်းကုန်အောင် ရက်စက် ကြမ်းကြုတ်မှုတွေကို မျက်မြင် တွေ့ခဲ့ရပါတယ်။ လမ်းမပေါ်မှာ ဆန္ဒပြနေတဲ့ ရေတွက် မရနိုင်တဲ့ ပြည်သူတွေရဲ့ ကံကြမ္မာဟာ စောင့်ကြိုနေတယ် ဆိုတာကို သူ သိပါတယ်။ ဒေါ်စုဟာ မြန်မာပြည်တွင်းက ပြည်သူတွေကို နှိပ်စက် ညှဉ်းပန်းမှုတွေက လွတ်မြောက်ပြီး သူ ဗြိတိသျှမှာ နေစဉ် လွတ်လပ်မှုတွေ ခံစားခဲ့ရသလိုမျိုး ခံစားစေချင်တယ်။ ရက်အနည်းငယ် အတွင်းမှာပဲ ဒေါ်စုနဲ့ လုပ်ဖော်ကိုင်ဖက်တွေဟာ အမျိုးသား ဒီမိုကရေစီ အဖွဲ့ချုပ်ကို တည်ထောင်ခဲ့ပြီး သူ ကိုယ်တိုင်လည်း အထွေထွေ အတွင်းရေးမှူး အဖြစ် တာဝန် ထမ်းဆောင်ပါတယ်။\nကျနော့် အတွက် "သတ္တိ" ဆိုတဲ့ စကားလုံးရဲ့ အဓိပ္ပာယ်ကို ဒေါ်စုကနေ ဖွင့်ဆို ပေးခဲ့တယ်လို့ ပြောနိုင်ပါ တယ်။ အရင်က ဆိုရင် သတ္တိ ဆိုတာကို စစ်မြေပြင် တိုက်ပွဲတွေမှာပဲ အဓိက တွေ့ခဲ့ရပါတယ်။ ရုပ်ပိုင်းဆိုင်ရာ အရ စွန့်လွှတ်မှု၊ ရုပ်ပိုင်းဆိုင်ရာ အားနည်းမှု၊ အောင်ပွဲ စတာတွေကို ကြည့်ပြီး သတ္တိကို ဖွင့်ဆို ခဲ့ကြပါတယ်။ သတ္တိ ဆိုတာကို ယောက်ျားတွေ၊ ရုပ်ပိုင်းဆိုင်ရာ ကြံ့ခိုင် တောင့်တင်းသူတွေ၊ လုပ်ရဲကိုင်ရဲ ရှိသူတွေ၊ တခါတလေ ရိုင်းစိုင်းကြမ်းတမ်း မိုက်ရူးရဲဆန်မှုတွေကိုတောင် သတ္တိလို့ ဖော်ဆိုကြပါတယ်။ ဘယ်ဘာသာ စကားမှာပဲ ကြည့်ကြည့် သတ္တိ ရှိတယ် ဆိုတဲ့ စကားလုံးကို အမျိုးသားတွေ အတွက် သုံးကြပါတယ်။ ဒါပေမဲ့ ဒေါ်စုဟာ အာဏာမဲ့သူတွေကို ကိုယ်စားပြုတဲ့ စွမ်းအားတခု ဖြစ်ပါတယ်။ ယုံကြည်ချက် အတွက် အကျဉ်းကျနေတဲ့ အမျိုးသမီး တဦးဟာ ကမ္ဘာပေါ်မှာ လူ့အခွင့်အရေး ချိုးဖောက် ကျူးလွန်မှု အဆိုးဝါးဆုံး ဖြစ်တဲ့ စစ်အုပ်စုကို အကြမ်းမဖက် တိုက်ပွဲဝင် နေပါတယ်။ လူဦးရေ သန်း ၅ဝ ရှိတဲ့ တိုင်းပြည်မှာ အယောက် ၁,ဝဝဝ က နိုင်ငံရေး အကျဉ်းသားတွေ၊ လူဦးရေ ၅ သိန်းက ဒုက္ခသည်တွေ၊ အသက် ၄ နှစ်အောက် ကလေးလည်း ထောင်ထဲ ရောက်လိုရောက်၊ ကဗျာဆရာတွေ၊ သတင်းစာ ဆရာတွေလည်း စကားလေး ပြောမိရုံနဲ့ နှိပ်စက် အကျဉ်းချနေတဲ့ စစ်အုပ်စုကို ဒေါ်စုက သတ္တိရှိရှိ ငြိမ်းချမ်းစွာ တွန်းလှန် နေတာပါ။\nဒေါ်စု ရေးခဲ့တဲ့ 'ကြောက်ရွံ့ခြင်းမှ လွတ်ကင်းရေး' စာစဉ်တွေမှာ ဆိုရင် သူ လေးစား လက်ခံတဲ့ သတ္တိ ဆိုတာကို အဓိက ရေးသား ဖော်ပြပါတယ်။ ကြောက်ရွံ့ခြင်း ကင်းတာ မဟုတ်ပါဘူး။ ယုံကြည်မှု ပြင်းထန်တာပါ။ စိတ်ဓာတ် ပြင်းထန်မှု သတ္တိပဲ ဖြစ်ပါတယ်။\nကြောက်ရွံ့မှု ကင်းတယ် ဆိုတာဟာ ကြီးမားတဲ့ လက်ဆောင်တခု ဖြစ်ကောင်း ဖြစ်နိုင်ပါတယ်။ ဒါပေမဲ့ ကြိုးပမ်းမှုတွေထဲကနေ ရရှိတဲ့ သတ္တိကသာ ပိုပြီး တန်ဖိုးကြီးတယ် ဆိုတာ အထင်အရှားပါပဲ။ တယောက်ယောက်ရဲ့ လုပ်ဆောင်ချက်တွေကို ငြင်းပယ်ဖို့ ကြောက်ရွံ့ နေမှုတွေကို ဖယ်ရှားတဲ့ အလေ့အကျင့် မွေးမြူခြင်းကလာတဲ့ သတ္တိ၊ ပြင်းထန် ရက်စက်တဲ့ ဖိအားတွေ အောက်ကနေ ရုန်းထွက်၊ ဖောက်ထွက် ရင်ဆိုင်နိုင်တဲ့ သတ္တိတွေဟာ ပိုပြီး အဖိုးကြီးပါတယ်။\nဒေါ်စု ရန်ကုန် ပြန်ရောက်ပြီး တနှစ်လောက် အကြာမှာ စစ်တပ်က နိုင်ငံတော် ငြိမ်ဝပ်ပိပြားမှု တည်ဆောက်ရေး အဖွဲ့ကို ဖွဲ့စည်းပြီး သူကို အမျိုးမျိုး ခြိမ်းခြောက်ကာ နိုင်ငံရေးနှင့် ကင်းဝေးအောင် လုပ်ဆောင်ပါတော့တယ်။ ၁၉၈၉ ဧပြီ ၅ ရက်နေ့မှာ ဒေါ်အောင်ဆန်းစုကြည်နဲ့ လုပ်ဖော်ကိုင်ဖက်တွေဟာ ရိုင်ဖယ် သေနတ်တွေနဲ့ သူတို့ကို တည့်တည့်ချိန်ထားတဲ့ စစ်တပ် တပ်စိတ် တခုနဲ့ ထိပ်တိုက် ရင်ဆိုင် တွေ့ခဲ့ပါတယ်။ ဒေါ်စုဟာ သူရဲ့ လုပ်ဖော်ကိုင်ဖက်တွေကို ဘေးက လျှောက်သွားဖို့ ပြောဆိုခဲ့ပြီး ကိုယ်တိုင်ကတော့ သေနတ်သမားတွေ တည့်တည့်ကို ရဲရဲ ချီတက်ခဲ့ပါတယ်။ နောက်ဆုံးမှာ ဗိုလ်မှူး တယောက် ရောက်လာပြီး အမိန့် ပေးတော့မှ စစ်သားတွေရဲ့ သေနတ်တွေဟာ အောက်ကို ချသွားခဲ့ပါတယ်။ အင်မတန်မှ အသည်းယားဖွယ် ကောင်းတဲ့ မြင်ကွင်း တခုအဖြစ် သမိုင်းတွင်ရစ်ခဲ့တဲ့ ဖြစ်စဉ်ပါပဲ။ လက်နက် အပြည့်အစုံနဲ့ ရက်စက်ကြမ်းကြုတ်တဲ့ စစ်အုပ်စုကို လက်နက်မဲ့ တယောက်တည်း တွန်းလှန် နေခြင်းဟာ သူ့တိုင်းပြည်ရဲ့ လွတ်လပ်မှု အတွက် သင်္ကေတ တခုလို ဖြစ်နေပါတယ်။ လျှပ်တပြက် မိနစ်ပိုင်း အတွင်း အသက် သေစေလောက်တဲ့ လုပ်ရပ်ကို ဒေါ်စုဟာ သူရဲ့ သတ္တိတရားနဲ့ ကျော်ဖြတ်ခဲ့တာပါ။\nဒါပေမဲ့ ကျနော့် အနေနဲ့ ပြောရမယ် ဆိုရင် သူ့တိုင်းပြည်ရဲ့ အဝေးကို ထွက်သွားလို့ ရပေမယ့်လို့ မထွက်သွားဘဲနဲ့ မိသားစုနဲ့ ခွဲနေနိုင်တဲ့ သတ္တိ၊ တယောက်တည်း နေအိမ် အကျယ်ချုပ်ထဲမှာ အထီးကျန် ဖြတ်သန်းနိုင်တဲ့ သတ္တိတွေကို ပိုပြီး လေးစား ဂုဏ်ယူ တန်ဖိုး ထားမိပါတယ်။\n၁၉၈၉ ဇူလိုင်လမှာ ဒေါ်စုနဲ့ အဖွဲ့ချုပ် ခေါင်းဆောင်တွေဟာ စစ်တပ်ရဲ့ အပြစ်မဲ့ ဖမ်းဆီးခြင်းကို ခံခဲ့ရပြီး ဒေါ်စုကို နေအိမ် အကျယ်ချုပ် ချထားခဲ့ပါတယ်။ သူရဲ့ မြန်မာနိုင်ငံ အတွက် ပေးဆပ်မှုတွေကို သူ့မိသားစုကလည်း ဖြည့်ဆည်း ပေးခဲ့ပါတယ်။ မိုက်ကယ်နဲ့ သားနှစ်ယောက်ဟာ နွေရာသီ ကျောင်းပိတ်ရက်မှာ ဒေါ်စု ရှိတဲ့ မြန်မာပြည်ကို သွားရောက်ခဲ့ပါတယ်။ သူတို့ဟာ ဒေါ်စုရဲ့ အချို့ လူထု လှုပ်ရှားမှုတွေမှာ လိုက်ပါ ခဲ့ကြတယ်။ အမှန်က ဒေါ်စု နေအိမ် အကျယ်ချုပ် ချခံရပြီး အစာငတ်ခံ ဆန္ဒပြတဲ့ အချိန်မှာ သားနှစ်ယောက်ဟာ သူနဲ့ အတူ ရှိနေခဲ့တယ်။ ဒါပေမဲ့ စစ်အုပ်စုကတော့ သူရဲ့ မိသားစုကို ဒေါ်စုထံ လည်ပတ်ခွင့် ပိတ်ပင်ခြင်းနဲ့ ပြန်လည် တုံ့ပြန်ခဲ့ပါတယ်။\nကလေးတွေ ဗြိတိသျှကို ပြန်ရောက်ရောက်ခြင်းပဲ နဝတဟာ ဒေါ်စုနဲ့ မိသားစု အကြား ဆက်သွယ်မှုတွေကို ပိတ်ပင်လာပါတယ်။ ကလေးတွေ ကျောင်းအားလပ်ရက်တွေမှာ ဒေါ်စုနဲ့ ဆက်သွယ်ဖို့ အတွက် စစ်အုပ်စုက လုံးဝ ခွင့်မပြုခဲ့ပါဘူး။ ဒေါ်စုရဲ့ မိသားစု အပေါ်ကို ထားရှိတဲ့ မေတ္တာတရားနဲ့ စစ်အုပ်စုက ဒေါ်စုကို ပြန်လည် ချည်နှောင်ဖို့ ကြိုးစားလာ ခဲ့ပါတယ်။ အဲဒီ အချိန်က စပြီး သားနှစ်ယောက်ဟာ မိခင်နဲ့ တွေ့ဖို့ကို ပြည်ဝင်ခွင့် ငြင်းပယ်ခြင်း ခံခဲ့ရပါတယ်။ ဒါပေမဲ့ စစ်အုပ်စုက မိုက်ကယ်ကိုတော့ ဒေါ်စုကို စည်းရုံးပြီး အရေးတော်ပုံကို စွန့်ခွာကာ မြန်မာပြည်က ထွက်သွားနိုင်လိမ့်မယ် ဆိုတဲ့ ရည်ရွယ်ချက်နဲ့ ခရစ်စမတ်မှာ တခါ သွားခွင့် ပြုခဲ့ပါတယ်။ မိုက်ကယ်က အဲ့ဒီ ခရစ်စမတ် အချိန်ကို ချိုမြိန်မှု၊ ခါးသီးမှုတွေနဲ့ ရောယှက်နေတဲ့ ကာလလို့ အခုလို ရေးသားခဲ့ပါတယ်။\n"ကျနော် သူနဲ့ နောက်ဆုံး ရှိနေခဲ့တဲ့ အဲ့ဒီနေ့တွေဟာ ကမ္ဘာကြီးရဲ့ ပြင်ပကို ရောက်နေပြီး လုံးဝကို အထီးကျန် ဆန်နေခဲ့ပါတယ်။ ဒါပေမဲ့ အဲဒီ အချိန်တွေဟာ ကျနော်တို့ လက်ထပ်ပြီးတဲ့ ကာလရဲ့ အပျော်ဆုံး အချိန်တွေထဲက တခု ဖြစ်ပါတယ်။ တကယ့်ကို ငြိမ်းချမ်းတဲ့ ကာလ တခုပါပဲ။ သူဟာ စစ်အာဏာရှင်ကို တိုက်ပွဲဝင်နေတယ်၊ လေ့လာမှုတွေကို စဉ်ဆက်မပြတ် လုပ်နေတယ်။ သူ စန္ဒယား တီးတာကို ကျနော် နှောင့်ယှက်ဖို့ ကြိုးစားမိတယ်။ ဗုဒ္ဓကျမ်းတွေကို ဒေါ်စုက အလွတ်ကျက်နေတယ်။ ကျနော် ဝယ်ခဲ့တဲ့ ခရစ်စမတ် လက်ဆောင်တွေကို အဲဒီနေ့တွေမှာ ဒေါ်စုကို ပေးပါတယ်။ အကြောင်းအရာ များစွာကို ပြောဖို့ ကမ္ဘာမှာ ရှိတဲ့ အချိန်တွေ အားလုံးကို ကျနော်တို့ ရထားပါတယ်။ ဒီကာလဟာ ကျနော်တို့ရဲ့ ဘဝမှာ နောက်ဆုံးအချိန် ဖြစ်လိမ့်မယ် ဆိုတာ ကျနော် မတွေးမိခဲ့ပါဘူး။"\nမိုက်ကယ်ဟာ ဒေါ်စုကို တိုင်းပြည်က ထွက်ခွာဖို့ ဘယ်တော့မှ ပြောမှာ မဟုတ်ဘူး ဆိုတာကို စစ်အုပ်စု သဘောပေါက်တဲ့ အခါမှာတော့ သူ့ကိုလည်း ပြည်ဝင်ခွင့် မပေးတော့ပါဘူး။ ဒေါ်စုရဲ့ ဖုန်းလိုင်းတွေ၊ လုပ်ဖော်ကိုင်ဖက်တွေ ဆီက စာ အဝင် အထွက်တွေကိုလည်း ပိတ်ပင် လိုက်ပါတယ်။ ဒေါ်စုဟာ စစ်အုပ်စုဆီက ဘာတခုကိုမှ လက်မခံခဲ့ပါဘူး။ မိသားစုနဲ့ ဆက်သွယ်ခွင့် ဆိုတဲ့ အပေး အယူကို တောင်မှ လက်မခံပါဘူး။ စစ်အုပ်စုရဲ့ အကူအညီကို လက်ခံခြင်းဟာ သူ့ရဲ့ ဖြူစင်မှုကို ညစ်နွမ်းစေမယ်၊ သူ့ တော်လှန်ရေးကို အားနည်းစေမယ်လို့ ဒေါ်စုက ယုံကြည်ထားပါတယ်။ ဒေါ်စုက သူ့ရဲ့ အကျယ်ချုပ် ကာလ ပူပန်မှုတွေ၊ အထီးကျန်မှုတွေကို အခုလို ပြောပြပါတယ်။\n"တခါတရံမှာ ကျမ စားဖို့ သောက်ဖို့ အတွက် ပိုက်ဆံ မလောက်ပါဘူး။ အာဟာရ မပြည့်ဝမှုကြောင့် အားနည်းလာတယ်။ ဆံပင်တွေလည်း က္ဆွတ်လာတယ်။ ကျမ အိပ်ယာကနေ မထနိုင်ပါဘူး။ ကျမ နှလုံးရောဂါ ရမှာကို စိုးရိမ်လာတယ်။ လှုပ်ရှားလိုက်တိုင်း ရင်ကြပ်ပြီး မောလာတယ်။ အသက်ရှုဖို့ ခက်လာတယ်။ ကျမရဲ့ နဂိုရှိရင်း ၁ဝ၆ ပေါင်ကနေ ပေါင် ၉ဝ လောက်ထိ ကျသွားတယ်။ စားချင်စိတ်လည်း မရှိဘူး။ ကျမ ထင်တာ ငါတော့ နှလုံးရောဂါနဲ့ သေတော့မှာပဲ။ ကျမရဲ့ မျက်လုံးတွေကလည်း မှုန်လာတယ်။ နောက် ကျောရိုးမကြီး နာကျင်တဲ့ ဝေဒနာကိုလည်း ခံစားရပါတယ်။"\nဒေါ်စု အကျယ်ချုပ် ဘဝနဲ့ ရှိနေပေမယ့် သူ့ရဲ့ အမျိုးသား ဒီမိုကရေစီ အဖွဲ့ချုပ်ကတော့ ၁၉၉ဝ ပြည့်နှစ်၊ အထွေထွေ ရွေးကောက်ပွဲမှာ လွှတ်တော် နေရာ ၈၂ ရာခိုင်နှုန်းကျော်နဲ့ အပြတ်အသတ် အောင်ပွဲ ခံခဲ့ပါတယ်။ ဒါပေမဲ့ စစ်အုပ်စုဟာ ရွေးကောက်ပွဲ ရလဒ်ကို လျစ်လျူရှုခဲ့ပြီး ဝန်ကြီးချုပ် ဘဝနဲ့ တိုင်းပြည် တာဝန်ကို ထမ်းဆောင် နေရမယ့် ဒေါ်စုကို နေအိမ် အကျယ်ချုပ် ထည့်ထားပါတယ်။\nနေအိမ် အကျယ်ချုပ်ဟာ ရက်မှ လ၊ လမှ နှစ်သို့ ကူးပြောင်း လာပါတယ်။ ဒေါ်စုကိုလည်း မိသားစု အပါအဝင် ပြင်ပကမ္ဘာနဲ့ လုံးဝ အဆက်အသွယ် ဖြတ်ထားပါတယ်။ စစ်အုပ်စုဟာ သူ့ကို မိသားစု ရှိရာ အင်္ဂလန်ကို သွားလည်ပတ်ခွင့် ပေးမယ်ဆိုတာ သိပါတယ်။ သူ တိုင်းပြည်က ထွက်သွားလို့ ရှိရင် ဘယ်တော့မှ မြန်မာပြည်ကို ပြန်လာလို့ မရဘူး ဆိုတာကိုလည်း ဒေါ်စု သဘောပေါက်ပါတယ်။ မိသားစုနဲ့ ထပ်တွေ့ဖို့ အရေး တိုင်းပြည်ကို အမှောင်ထဲကို တွန်းပို့ရမယ်။ မိသားစု အရေးအတွက် တိုင်းပြည်ကို ချောက်ထဲ တွန်းပို့တဲ့ ဆုံးဖြတ်ချက်ဟာ မှားယွင်းတဲ့ ရွေးချယ်မှု ဆိုတာ သူ့ နားလည်ပါတယ်။ သူ တန်းတူ ချစ်မြတ်နိုးတဲ့ မိသားစုနဲ့ တိုင်းပြည်အရေး နှစ်ခုကို အခြေခံပြီးတော့ အနိုင် အရှုံး ရလဒ်ကို ရွေးချယ်တာ မှားယွင်းတဲ့ ဆုံးဖြတ်ချက်လို့ ဒေါ်စု နားလည်ပါတယ်။\nမိသားစုနဲ့ လစဉ် ဝေးကွာ နေတာဟာ ကလေး နှစ်ယောက်ရဲ့ အရွယ်ရောက် ကြီးပြင်းလာမှုတွေနဲ့ မျက်ကွယ် ဖြစ်နေတာပါပဲ။ လစဉ်တိုင်း တဦးတည်း အထီးကျန် နေထိုင်ရခြင်းဟာလည်း ချစ်မြတ်နိုးတဲ့ ဘဝ လက်တွဲဖော် ခင်ပွန်းနဲ့ ဝေးကွာ နေရခြင်းပါပဲ။ ဒီလို နေထိုင်နိုင်အောင် သူ့မှာ ဘယ်လိုမျိုး ခွန်အား၊ စွမ်းအား အရင်းအမြစ်တွေ ရှိလို့လဲ။ ဒေါ်စု မြန်မာပြည်ကနေ ထွက်ခွာဖို့ ငြင်းဆန်မှုဟာ ကလေးတွေကို မျက်ကွယ်ပြု၊ လျစ်လျူရှုတာလို့ စစ်အုပ်စုက ဝေဖန်ပြီး သူဟာ မိသားစု တာဝန်ထက် မြန်မာပြည်မှာ သူရဲကောင်း ဖြစ်လိုမှုကို လိုလားသူလို့ တိုက်ခိုက်လာ ပါတယ်။\nမိသားစုနဲ့ ခွဲခွာနေရတဲ့ အကြောင်းတွေကို ကြုံတောင့်ကြုံခဲ ဒေါ်စုပြောတဲ့ အခါမှာတော့ သူ့ရဲ့ ကိုယ်ကျိုးစွန့် အနစ်နာခံမှုတွေကို အားလုံးက နားလည် သဘောပေါက် ကြပါတယ်။ နှစ်အတော်ကြာ ခွဲနေရပြီး သူ့သားအငယ် ထိန်လင်း (ကင်) နဲ့ ပြန်ဆုံတွေ့ရပုံကို အခုလို ရေးသားထားပါတယ်။\n"ကလေးတယောက် ဘဝ အတွက် နှစ်နှစ်ဆိုတော်တော် အပြောင်းအလဲ မြန်ပါတယ်။ ကလေးရဲ့ မြင်ကွင်းမှာ ပျောက်ကွယ်နေတဲ့ မိခင် တယောက်ကို ဒီအချိန် အတွင်းမှာ မေ့သွားနိုင်ပါတယ်။ ဒီအချိန် အတွင်းမှာ အေးချမ်းတဲ့ လူငယ်လေး တယောက်ကနေ လူဆိုးတယောက် ဖြစ်သွားနိုင်ပါတယ်။ နှစ်နှစ်နဲ့ ခုနှစ်လ ခွဲနေရပြီး သားငယ်ကို ပထမဆုံး ပြန်တွေ့တဲ့ အခါမှာ သူ့ရဲ့ ၁၂ နှစ်သား ကလေးမျက်နှာ ဝိုင်းလေးကနေ လူပျိုပုံစံ မျက်နှာ အဖြစ် ပြောင်းလဲ နေပါပြီ။ သူ့ကို လမ်းမပေါ်မှာ တွေ့ရင် ကျမ သားလေးမှန်း သိမှာ မဟုတ်ပါဘူး။ မှတ်မိမှာ မဟုတ်ပါဘူး။"\n၁၉၉၁ ခုနှစ်မှာတော့ ဒေါ်အောင်ဆန်းစုကြည်ဟာ နိုဘယ်လ် ငြိမ်းချမ်းရေးဆုကို ဆွတ်ခူး ရရှိခဲ့ပါတယ်။ ဒီအကြောင်းကို အကျယ်ချုပ်ကနေ ဘီဘီစီ ရေဒီယို သတင်းက ကြားသိရတာပါ။ သူ့ရဲ့ သားကြီး Alexander Aris (မြင့်ဆန်းအောင်) က ဒီဆုကို သူ့ကိုယ်စား တက်ရောက် ယူခဲ့ပါတယ်။\n၇ နှစ် ကြာပြီးတဲ့ နောက်မှာ မိုက်ကယ်ဟာ ကင်ဆာ ရောဂါ ဝေဒနာ ခံစားရပြီး အသက်ရှင်ဖို့ အချိန် သိပ်မကျန်တော့တဲ့ အခြေအနေကို ရောက်ရှိလာပါတယ်။ ဒီကြေကွဲ ဝမ်းနည်းဖွယ် အခြေအနေကြောင့် သူ့ရဲ့ ဇနီးသည်ဆီကို နောက်ဆုံး အနေနဲ့ တွေ့နိုင်ဖို့ ကြိုးပမ်းပါတယ်။ တကမ္ဘာလုံးမှာ ရှိတဲ့ သံရုံးတွေရဲ့ အသနားခံ တောင်းဆိုမှုတွေကို စစ်အုပ်စုက မျက်ကွယ်ပြုပြီး မိုက်ကယ်ကို ပြည်ဝင်ခွင့် မပေးခဲ့ပါဘူး။ ဒါပေမဲ့ သေဆုံးခါနီး ခင်ပွန်းသည်ကို ပြုစုနိုင်ဖို့ ဒေါ်စုကို သွားရောက်နိုင်အောင် ကူညီပေးမယ်လို့ လူမဆန်စွာ ဝါဒ ဖြန့်ခဲ့ပါတယ်။\nမိုက်ကယ် မသေဆုံးခင် ကာလတွေကို နှလုံးသား ကြေမွအောင် ခံစားပြီး ဖြတ်သန်းခဲ့ရတဲ့ ဒီစုံတွဲရဲ့ အခြေအနေကို ဘယ်သူကမှ စဉ်းစားဖို့ သတ္တိရှိမှာ မဟုတ်ပါဘူး။ ခင်ပွန်းသည်ကို နှုတ်ဆက် စကားလေးတောင် ပြောခွင့် မရခဲ့တဲ့၊ ဘယ်တော့မှ ပြောခွင့် မရလိုက်တဲ့ ဇနီးသည် ဖြစ်ပါတယ်။ မိုက်ကယ်ကတော့ ၁၉၉၉ ခုနှစ်၊ မတ်လ ၂၇ ရက်နေ့မှာ ကွယ်လွန် သွားခဲ့ပါတယ်။\nသူ့တာဝန်တွေဟာ သူ့ကိုယ်ပိုင် ဘဝထက် အရေးကြီးတယ် ဆိုတာကို ဒေါ်စု နားလည် သဘောပေါက်ပါတယ်။ ယုံကြည်ချက် အတွက် အကျဉ်းချ ခံထားရတဲ့ အကျဉ်းသားတွေရဲ့ အခက်အခဲ၊ အခြေအနေတွေကို သူ အသိအမှတ်ပြု နားလည် သဘောပေါက်ပါတယ်။ သူနဲ့ မိသားစု ကြုံတွေ့ နေရတဲ့ ဆင်းရဲ ဒုက္ခတွေကို နိုင်ငံတကာ အသိုင်းအဝိုင်းကို မျှဝေ ခံစားစေခြင်းဖြင့် မြန်မာနိုင်ငံ အရေးကို ကမ္ဘာက အာရုံစိုက် လာမယ်လို့ မျှော်လင့်တယ်။ သူ့ဟာ အားလုံး အတွက် ဒိုင်း ဖြစ်တယ်။ သူ ထောင်သွင်း အကျဉ်းကျ ခံနေတာဟာ အကျဉ်းသား အားလုံး အတွက် အကောင်းဆုံး ကာကွယ်မှု ဖြစ်တယ်လို့ ယုံကြည်တယ်။ သူ့ရဲ့ မိသားစု ဘဝကို သတ္တိရှိရှိ စွန့်လွှတ် အနစ်နာခံခြင်းဟာ အားလုံးကို ကာကွယ်ဖို့ အတွက် အလုပ် လုပ်နိုင်မယ်လို့ ယုံကြည်တယ်။\nယုံကြည်နေရုံနဲ့ မပြီးဘဲ ရှိတဲ့ စွမ်းအားနဲ့ အားလုံးကို လုပ်နိုင်ရမယ်။ မြန်မာနိုင်ငံမှာ ပထမဦးဆုံး ဘုန်းကြီးဖြစ်တဲ့ အမေရိကန် လူမျိုး အလန်ကလီးမန့်စ် (Alan Clements) က သူ့ကို မေးခဲ့တာ ရှိပါတယ်။\n"မင်းရဲ့ ပြည်သူတွေ ဒုက္ခ ခံစားနေရတာကို မြင်တဲ့ အခါမှာ ပထမဦးဆုံး မင်းရဲ့ စိတ်ထဲမှာ ရောက်ရှိတဲ့ အရာနဲ့ နှလုံးသားကို ရိုက်ခတ်တာဟာ ဘာလဲ"။\nဒေါ်စုရဲ့ တုံ့ပြန်ချက်ဟာ တကယ့်ကို အဓိပ္ပာယ်ရှိပြီး ပြီးပြည့်စုံပါတယ်။\n"ကျမတို့ဟာ တခုခု လုပ်ချင်ရင် ဘယ်အချိန်မဆို လုပ်နိုင်ပါတယ်။ မဖြစ်သင့်တဲ့ ကိစ္စတွေ ဖြစ်နေတာကို တွေ့ရင် ဒီအတိုင်းပဲ ကျမ တုံ့ပြန်ပါတယ်။ လက်ကို ဝှေ့ယမ်းပြီး ဘုရားသခင် ကယ်တော်မူပါ၊ ဘုရားကယ်ပါ၊ တကယ်ကို ဆိုးပါတယ်။ ရပ်ပြီး အော်နေတာဟာ အသုံးမဝင်ပါဘူး။ မင်း လုပ်ပေးနိုင်တာ တခုခုကို လုပ်ရမယ်။ ကျမ အလုပ်အပေါ်မှာပဲ ယုံကြည်ပါတယ်။"\nဒါကြောင့် ဒေါ်စုရဲ့ သတ္တိဆိုတာ သူရဲ့ အေးဆေးတဲ့ ဘဝ၊ ပျော်ရွှင်တဲ့ ဘဝကို စွန့်လွှတ်ပြီး လူထု အတွက် ကိုယ်ကျိုးစွန့်တဲ့ သတ္တိပဲ ဖြစ်ပါတယ်။ သူရဲ့ တိုက်ပွဲဝင်မှုကြောင့် တတိုင်းပြည်လုံး ပျော်ရွှင် အေးချမ်းတဲ့ ဘဝကို သူ သယ်ဆောင် လာနိုင်ပါလိမ့်မယ်။ ဒါဟာ တကယ့်ကို တိုင်းပြည်အတွက်၊ လူထုအတွက် ကိုယ်ကျိုးစွန့် အနစ်နာခံခြင်းပဲ ဖြစ်ပါတယ်။ သူ့ရဲ့ ကိုယ်ပိုင် အေးဆေးတဲ့ ဘဝကို စွန့်လွှတ်ခြင်းဟာ သူ ကိုယ်စားပြုတဲ့ ပြည်သူတွေ အတွက် တောင်းဆို တိုက်ပွဲ ဝင်နေခြင်းပဲ ဖြစ်ပါတယ်။\nဒေါ်စုရဲ့ စွန့်လွှတ်မှုဟာ တကယ့်ကို စိတ်မကောင်းစရာ ဖြစ်ပါတယ်။ ဘာကြောင့်လဲ ဆိုတော့ သူကိုယ်တိုင် လွတ်လပ်တဲ့ ဘဝကို အင်မတန် မြတ်နိုးတဲ့ သူတယောက် ဖြစ်လို့ပါပဲ။ သူဟာ သဘာဝတရားရဲ့ အလှအပတွေကို ရသမြောက်အောင် ရေးသားပါတယ်။ ပြောင်းလဲနေတဲ့ ရာသီများ၊ မြန်မာပြည်ရဲ့ ရိုးရာပွဲတော်များ၊ ကလေးငယ် မိသားစု အတွင်း မွေးဖွား ဝင်ရောက်လာခြင်း၊ စုပေါင်း လုပ်ဆောင်ခြင်းနဲ့ မိတ်ဆွေ စိတ်ဓာတ် စတဲ့ ရေးသားမှုတွေဟာ လူတွေရဲ့ ပင်ပန်း နွမ်းနယ်မှုကို ဖြေဖျောက်ပေးတဲ့ ရသ အရေးအသားများ ဖြစ်ပါတယ်။ ဒေါ်စုဟာ ကမ္ဘာကြီးကို ပျော်ရွှင်မှုတွေ ဆောင်ကြဉ်းပေးမယ့် အံ့သြဖွယ် ကောင်းတဲ့ ဇာတ်လမ်းတခုကို ဖော်ကျူး တင်ဆက်နေသူ ဖြစ်ပါတယ်။\nဒေါ်စုဟာ သူ့ကိုယ်သူ ကြီးမားတဲ့ တိုက်ပွဲ တခုကို ဆင်နွှဲ နေတာပဲလို့ မယူဆပါဘူး။ သာမန် ဘဝ တခု အတွက် ငြိမ်းချမ်းမှုကို ဆောင်ကြဉ်းပေးတဲ့ လှုပ်ရှားမှုကို ဖော်ဆောင် နေတယ်လို့ပဲ ခံယူပါတယ်။ ယုံကြည်မှု၊ လေးစားမှု၊ ငြိမ်းချမ်းမှုတွေဟာ ဘဝ တခုကို တည်ဆောက်ဖို့ အရေးကြီးဆုံး အချက်တွေ ဆိုတာကို ဒေါ်စု နားလည်ပါတယ်။\nဒေါ်အောင်ဆန်းစုကြည်ရဲ့ နောက်ဆုံး လွတ်မြောက်မှုကို မျှော်လင့်နေတဲ့ ကျနော့်ရဲ့ အချိန်ကာလတွေဟာ ၂ဝဝ၇ ခုနှစ်၊ မတ်လမှာ စိတ်ပျက်မှုတွေနဲ့ ထပ်မံ ကြုံတွေ့ရ ပြန်ပါတယ်။ ဒေါ်စုကို ဘယ်တော့မှ မလွှတ်ပေးဘူး ဆိုတဲ့ စစ်အုပ်စုရဲ့ ရှင်းလင်းတဲ့ သဘောထားကို ထုတ်ပြန်ခဲ့လို့ ဖြစ်ပါတယ်။ ရွေးကောက်ပွဲမှာ ဒေါ်စုတို့ အနိုင်ရခဲ့တာ ၁၇ နှစ် ရှိပါပြီ။ တတိယ အကြိမ်ရဲ့ လေးနှစ်မြောက် အကျယ်ချုပ် ချခံထားရတဲ့ ဒေါ်အောင်ဆန်းစုကြည်ဟာ တကမ္ဘာလုံး လေးစားရတဲ့ ယုံကြည်ချက် အတွက် အကျဉ်းကျ ခံနေသူ အဖြစ် ဆက်လက် တည်ရှိ နေပါတယ်။\n၁၉၈၈ ခုနှစ်၊ မတ်လတညမှာ ဒေါ်စုထံ ခေါ်တဲ့ တယ်လီဖုန်းဟာ သူ ချစ်တဲ့ မိသားစု၊ သူ မြတ်နိုးတဲ့ အိမ်နဲ့ ဝေးကွာဖို့ အကြောင်း ဖန်လာခဲ့တာ ဖြစ်ပါတယ်။ သူ အလွန် ချစ်မြတ်နိုးပြီး ဆုံးရှုံးခဲ့ရတဲ့ ဘဝတွေကို ဒေါ်စု ဘယ်တော့မှ ပြန်ရနိုင်တော့မှာ မဟုတ်ပါဘူး။ သူ ချစ်တဲ့ ခင်ပွန်း သေဆုံး သွားခဲ့ပါပြီ။ သူ့ရဲ့ ကလေးတွေလည်း အရွယ် ရောက်ကုန်ပြီ။ မိသားစုနဲ့ အချိန်တွေကို ပျော်ရွှင်စွာ ကုန်လွန်စေတဲ့ မိခင် တယောက်ရဲ့ အေးချမ်းတဲ့ ဘဝကို ပြန်လိုချင်တဲ့ ဒေါ်စုရဲ့ ဆန္ဒကို အကျဉ်းချမှုတွေ၊ ထိန်းသိမ်းမှုတွေ၊ ရက်စက်မှုတွေက ချိုးနှိမ်နိုင်မှာ မဟုတ်ပါဘူး။ သူ့အတွက် ဆိုးဝါးတဲ့ ကံကြမ္မာဟာ လူသားတွေ အတွက် ဒေါ်စု လုပ်နိုင်တဲ့ အလုပ်တွေကို ထိခိုက်နိုင်မှာ မဟုတ်ပါဘူး။\nသူရဲ့ ပုဂ္ဂိုလ်ရေး ဆုံးရှုံးမှုတွေ၊ ခံစားမှုတွေဟာ သူရဲ့ စိတ်ထဲမှာ ဘယ်တော့မှ ဝင်ရောက် နေရာယူမှာ မဟုတ်ပါဘူး။ ဒါဟာ တကယ့်ကို လေးနက်ပါတယ်။ တိုက်ပိတ် အကျဉ်းချတာ မရှိပါဘူး၊ ထောင် မရှိပါဘူး၊ အကျဉ်းစခန်း မရှိပါဘူး၊ ရက်စက်မှုတွေ မရှိပါဘူး၊ သေဆုံးမှုတွေ မရှိပါဘူး၊ ခေါင်းဆောင်ကောင်း တယောက်ရဲ့ စိတ်ဓာတ်တွေကို ဖျက်ဆီးပစ်နိုင်တဲ့ ခြိမ်းခြောက်မှုတွေ မရှိပါဘူးလို့ ကမ္ဘာကြီးကို ပြောနိုင်ဖို့ အတွက် ဒေါ်စု အမြဲတမ်း စွန့်လွှတ် တိုက်ပွဲဝင်နေတယ်။ ဒေါ်စုဟာ လူ့သဘာဝ အပေါ်မှာ နားလည် သစ္စာရှိတယ် စတဲ့ အချက်ထက် ပိုတဲ့ သတ္တိ သူ့မှာ ရှိတယ်။ ဒါ့အပြင် တနေ့မှာ သူ့ရဲ့ ပြည်သူတွေ လွတ်မြောက်ရမယ် ဆိုတဲ့ သူရဲ့ ခံယူချက်ဟာ ဒေါ်အောင်ဆန်းစုကြည်ရဲ့ ရင်ထဲမှာ ဘယ်တော့မှ ပျောက်ပျက်သွားမှာ မဟုတ်ပါဘူး။\nဂေါ်ဒွန်ဘရောင်း (Gordon Brown)\nမြန်မာ ဘာသာပြန်သူ - ဇော်ဝင်းထွန်း\nBY ရဲရင့်ငယ်(ကနေဒါ) ... 5/21/2009 1 အကြံပြုခြင်း\n၁၃၀၅၂၀၀၉ ဒိုင်ယာရီgoogle download\nစီတန်းလှည့်လည်ဆန္နပြပွဲ....(၃၁.မေ.၂၀၀၉) ဂျပန်နိုင်ငံ (နာဂိုယာမြို့ )\n(၃၁.မေ.၂၀၀၉) ဂျပန်နိုင်ငံ (နာဂိုယာမြို့ )\nSAKAE - ပန်းခြံ -(Chanel One TV station ဘေး)\nစုရပ်-နေ့ လည်(၁၂း၀၀)..(မျိုးချစ်မြန်မာများအားကြိုဆိုပါသည်။ ။)\nမစ္စတာ ယက်တော နှင့် ပတ်သက်ပြီး ရှေ့နေ ၂ ဦး၏ ပြောပြချက်များ\nမေ ၂၁၊ ၂၀၀၉\nမစ္စတာ ယက်တော၏ ရှေ့နေ ဦးခင်မောင်ဦး\nဦးခင်မောင်ဦး - ဒီနေ့ကတော့ သက်သေ ၂ ယောက်လောက် စစ်ပါတယ်။ ဒေါ်အောင်ဆန်းစုကြည်အိမ်ကို ၀င်းသိမ်းတဲ့ဟာရယ်၊ နောက်တခုက ဟိုတယ်မှာ ပစ္စည်းတွေ ၀င်သိမ်းတဲ့ ကိစ္စရယ်၊ နောက်တခုက မစ္စတာ ယက်တောဆီက သိမ်းထားတဲ့ ဗီဒီယို နဲ့ Cannon ကင်မရာရယ်၊ ရှိုး လုပ်ပါတယ်။ ဒီနေ့တော့ ဒီလောက်ပါပဲ။\nဟိုတယ်မှာ ၀င်ပြီးသိမ်းတယ် ဆိုတာက ဘာပစ္စည်းတွေကို သိမ်းခဲ့တာလဲ။\nသူတို့ သက်ဆိုင်တယ် ထင်လို့ သိမ်းခဲ့တာပါ။ သူ့ရဲ့ ကိုယ်ပိုင်ပစ္စည်းတွေပါ။\nအခု ပြသခဲ့တဲ့ သက်သေပစ္စည်း၊ သက်သေထွက်ဆိုချက်တွေ အရ မစ္စတာ ယက်တောကို စွဲထားတဲ့ အမှုအပေါ်မှာ ဘယ်လို သက်ရောက်မှု ရှိပါသလဲ။\nဒီဟာတွေ ကျူးလွန်ကြောင်းကို သူတို့ ကြိုးစား ပြနေတာပါ။ ဒါ တရားလိုပိုင်းပါ။ ကျနော်တို့ဘက်ကလည်း တရားခံဘက်ကလည်း ပြရမယ့် အကြောင်းတွေ ရှိပါတယ်။ ဒီနေ့တော့ ဒီလောက်ပါပဲ။\nမစ္စတာ ယက်တော ကျန်းမာရေး အခြေအနေကို ဘယ်လို သုံးသပ်မိပါသလဲ။\nသူကတော့ - - - - ဘုရားရှိခိုးတယ်။ ယုံကြည်ချက်တခုနဲ့ လုပ်တယ်လို့ ကျနော့်ကို ပြောပါတယ်။ ကျန်းမာရေး စောင့်ရှောက်တာ ရှိပါတယ်။ ထောင်ဆရာဝန်လည်း ရှိပါတယ်။ သူ့ကို ဂရုစိုက်ပါတယ်။\nမစ္စတာ ယက်တောက စိတ် ကျန်းမာရေး အခြေအနေက သူ့ကိုယ်သူ ခုခံ ကာကွယ်ပြောဆိုနိုင်တဲ့ အဆင့် ရှိတယ်လို့ ရှေ့နေတယောက် အနေနဲ့ မြင်မိပါသလား။\nရှိပါတယ်။ (mental capacity?) က (sound?) ပိုင်းပါ။ ကျန်းကျန်း မာမာပါပဲခင်ဗျ။\nမစ္စတာ ယက်တောကို တွေ့ခဲ့သော ရှေ့နေ ဦးဉာဏ်ဝင်း၏ ပြောပြချက်\nကျနော်တို့ မြင်ရတဲ့ အမြင် အနေအထားမှာ သူ စကားနည်းတယ်။ သိပ် မပြောဘူး။ ဒါပေမယ့် တရားရုံး စစ်ဆေးတာတွေကို သူ နားထောင်တယ်။ တက်လာတဲ့ သက်သေတွေကလည်း ရဲတွေ ဆိုတော့ သူ တွေ့ဖူးတာပေါ့လေ။ တချို့လူတွေလည်း သူ မှတ်မိချင်လည်း မှတ်မိမှာပေါ့။ ဒီလိုပဲ အကြောင်း ရှိရင်တော့ သူ့ရှေ့နေကို ခေါ်ပြီးတော့ သူတို့ ၂ ယောက် (အင်ဆက်ရှင်?) ပေးတာပေါ့လေ၊ အဲဒါတော့ ရှိတယ်။\nမစ္စတာ ယက်တောဟာ စိတ် ကျန်းမာရေး အနေအထားက ပုံမှန်မဟုတ်ဘူး လို့ ပြောနေတာတွေ ကြားနေရတော့ အပြင်ပန်း ကြည့်ပုံအရ ဆိုရင် သူ့ကို ဘယ်လို အကဲခတ်မိပါသလဲ။\nကျနော်တို့ သိသိ သာသာ ခွဲခြားပြီး မမြင်ဘူး။ ကျနော်တို့ အနေနဲ့ မမြင်ဘူး။ ကျနော်တို့က မကျွမ်းကျင်တဲ့သူလည်း ဖြစ်ချင် ဖြစ်မှာပေါ့။\nမစ္စတာ ယက်တောကို ကြည့်ခြင်းအားဖြင့် သူဟာ သူလုပ်ခဲ့တဲ့ လုပ်ရပ်အတွက် နောင်တရနေတဲ့ ပုံစံမျိုး ဒါမှမဟုတ် စိတ်မကောင်းဖြစ်တဲ့ ပုံစံမျိုးတို့ ဘယ်လို ပုံစံမျိုးကို ထူးထူး ခြားခြား သတိထားမိပါသလဲ။\nသူ့ရှေ့နေကို သူ ပေးခဲ့ (အင်ဆက်ရှင်?) အရ မေးခွန်းတွေပေါ်မှာ ပြောရရင် ပထမတချက် သူ့အာရုံမှာ ဒေါ်အောင်ဆန်းစုကြည်က အသက်အန္တရာယ်ရှိတယ်လို့ သူမြင်တယ်၊ အာရုံလို့ ပြောတာပေါ့ဗျာ၊ ဒါကတော့ ကျနော်တို့လည်း နားမလည်ပါဘူး။ အဲဒီလိုမြင်တော့ သူက သတိပေးဖို့ လာတာ ဆိုတဲ့ အချက်။ ဒီနေ့လည်း သူက အဲဒီ ပြောနေကြတဲ့ မွတ်စလင် အမျိုးသမီး ၀တ်စုံ ဆိုတာကို သူက ဒါကို လက်မခံဘူး။ မွတ်စလင် အမျိုးသမီး ၀တ်စုံ မဟုတ်ဘူး။ သူ့အာရုံမှာ မြင်တဲ့ ၀တ်စားဆင်ယင်မှု တခု လို့ သူက ဒီလိုပြောချင်တယ်။ ဒါတွေကို ကြည့်လို့ရှိရင် သူ့ရဲ့ စိတ်နေ စိတ်ထားကို နည်းနည်းတော့ ခန့်မှန်းလို့ ရတာပေါ့လေ။ သို့သော် ကျနော် တိတိ ကျကျလည်း မစွပ်စွဲချင်ပါဘူး။ တိတိ ကျကျလည်း မသိပါဘူး။\nအင်းစိန်ထောင်ရှေ့ ဆန္ဒဖော်ထုတ်ပွဲ (ဦးဝင်းတင်နှင့် အင်တာဗျူး)\nကြာသပတေးနေ့၊ မေလ 21 2009 13:49 - မြန်မာစံတော်ချိန်\nချင်းမိုင် (မဇ္ဈိမ)။ ။ ဒေါ်အောင်ဆန်းစုကြည်အား တရားစီရင်နေသည့် အချိန်ကာလတွင် အင်းစိန်ထောင်ရှေ့ သွားရောက် စုရုံးနေသူများသည် ဆန္ဒပြနေခြင်း မဟုတ်ဘဲ ‘ဆန္ဒဖော်ထုတ်နေခြင်း’ သာဖြစ်ကြောင်း အမျိုးသား ဒီမိုကရေစီ အဖွဲ့ချုပ် ဗဟိုအလုပ်အမှုဆောင် ဦးဝင်းတင်က ပြောသည်။လက်ရှိပြုလုပ်နေသော တရားခွင်နှင့်ပတ်သက်၍ သူ့အမြင်ကို ဦးဝင်းတင်က မဇ္ဈိမသတင်းထောက် ကိုဝိုင်းသို့ ဖြေကြားထားသည်။ဒေါ်အောင်ဆန်းစုကြည်ကို အများပြည်သူရှေ့မှာ တရားစီရင်တာ မဟုတ်ဘဲနဲ့ အခုလိုမျိုး တံခါးပိတ် စီရင်နေတဲ့ကိစ္စအပေါ်မှာ ဘယ်လိုမြင်ပါသလဲ ခင်ဗျာ။ တရားစီရင်တဲ့အခါမှာ တစ်က ဒါတွေက ဘာမှ မဆန်းသလိုဖြစ်နေတယ်။ ကျနော်နေခဲ့တဲ့ နှစ်ပေါင်း ၄ဝ လောက်အတွင်းမှာ မဆလခေတ် တခေတ်လုံးကလည်း အလားတူပဲဗျနော်။ အများပြည်သူရဲ့ ရှေ့မှောက်မှာ တရားစီရင်တာမဟုတ်ဘဲနဲ့ သူတို့ရဲ့ တံခါးပိတ် တရားစီရင်ရေး ပုံစံနဲ့ပဲ အများကြီး ကျနော် ကြုံခဲ့ဖူးတော့ ကျနော့်အဖို့ကတော့ မဆန်းသလိုပဲလို့ ပြောလို့ရတယ်ဗျာ။သို့သော်လည်း ဘာပဲပြောပြော ဒေါ်အောင်ဆန်းစုကြည်လို ပုဂ္ဂိုလ်မျိုး၊ သို့မဟုတ်ရင်လည်း ဒီမိုကရေစီလို့ ကြွေးကြော်နေတဲ့ ခေတ်ကာလမျိုး၊ နောက်တခါ ပါတီအဖွဲ့အစည်း ဒီမိုကရေစီအဖွဲ့အစည်းတခုရဲ့ ခေါင်းဆောင်တယောက်ကို တရားစီရင်တဲ့ အခါမှာတော့ အများပြည်သူ နားထောင်သင့်တယ်လို့ ကျနော် ယူဆတယ်။ဥပမာ - ဆိုပါတော့ သခင်စိုးအမှု တရားစီရင်တဲ့အခါမှာ လွတ်လပ်စွာ တရားစီရင်ခွင့်မရဘူး။ တံခါးပိတ်စီရင်တယ်။ အဲဒီလို စီရင်တဲ့အခါမှာ သူလည်း နိုင်ငံရေးသမားပဲ ဘာလို့ သူ့ကို တံခါးပိတ်စီရင်တာ မကန့်ကွက်ဘဲနဲ့ ဒေါ်စုကျမှ ဘာလို့ ကန့်ကွက်လဲ ပြောစရာ အခြေအနေကပေါ်လာတယ်။ သခင်စိုးကိုက နိုင်ငံရေးခေါင်းဆောင် တယောက်အနေနဲ့ တရားစီရင်တာ မဟုတ်ဘူးဗျ။ သူပုန်ခေါင်းဆောင် တယောက်အနေနဲ့ တရားစီရင်တာ။ ဒေါ်အောင်ဆန်းစုကြည်က သူပုန်ခေါင်းဆောင်မဟုတ်ဘူးဗျ။ နိုင်ငံရေးပါတီ အဖွဲ့အစည်းတခုရဲ့ ခေါင်းဆောင်။ သခင်စိုးလက်ထက်မှာ တရားစီရင်တယ် ဆိုတာတောင်မှ သခင်စိုး တရားစီရင်ချက်တွေကို သတင်းစာမှာ ပုံမှန်ဖော်ပြတာ ရှိသေးတယ်ဗျ။ လူတွေလည်း သတ်မှတ်ထားတဲ့အတိုင်း ၁ဝ ယောက်၊ ၁၅ ယောက် တနေ့ကို စသည်ဖြင့် နားထောင်ခွင့် ရသေးတယ်ဗျ။ မီဒီယာလည်း အဲဒီမှာ သွားပြီး နားထောင်ခွင့်ရတယ်။ကျနော်ပြောချင်တာက ခေတ်ကာလနဲ့ လုံးဝမကိုက်ညီဘူး။ ဒီလိုဟာမျိုးတွေ နှစ်ပေါင်း ၄ဝ လောက် တွေ့ခဲ့ဖူးတယ် ဆိုသော်ငြားလည်း၊ ဥပမာ - ထောက်လှမ်းရေးအမှုပေါ့ဗျာ။ တံခါးပိတ်ဆိုတာတောင် ဒေါ်အောင်ဆန်းစုကြည် အခုဖြစ်နေတာထက် ပိုပြီးတော့ အများကြီး လွတ်လပ်တယ်။ ငွေစက္ကူအမှုတွေ စစ်ဆေးတာတွေ ရှိတယ်။ ဒါကြောင့် ကျနော်တို့က လက်မခံနိုင်ဘူး။ ကန့်ကွက်နေတာ။ ဒေါ်အောင်ဆန်းစုကြည်ကို အခုလိုမျိုး အများပြည်သူ ရှေ့မှောက်မှာ ရုံးထုတ်တာမလုပ်ဘဲနဲ့ သီးသန့် တံခါးပိတ် စစ်ဆေးတာဟာ အများပြည်သူရဲ့ မူလအခွင့်အရေးရယ်၊ ကာယကံရှင် ဒေါ်အောင်ဆန်းစုကြည်ရဲ့ မူအခွင့်အရေးရယ်တွေကို ချိုးဖောက်ခံရတယ်လို့ရော ယူဆပါသလားခင်ဗျာ။ ကျနော်က ယူဆပါတယ်။ ဘာလို့လဲဆိုတော့ လူတယောက်ဟာ တရားခွင်ကို သွားရတယ်ဆိုတာ သူ့ရဲ့ဘဝကို ချောက်ကမ်းပါးနား သွားနေရတာ။ သူ ချောက်ထဲကို လိမ့်ကြသွားမလား၊ ကမ်းပေါ်မှာပဲ တင်ကျန်နေမလား၊ မသိရတဲ့ အခြေအနေမျိုး။ အဲဒီ လူကို သူ့ရဲ့အမှုကို လွတ်လပ်စွာ တရားစီရင်ခြင်း၊ မှန်ကန်မျှတစွာ စီရင်ခြင်း မရှိရုံတင်မကဘူး၊ သူ့ တရားစီရင်ခြင်းကို အများပြည်သူ ကြားနာနိုင်ဖို့ ဥပဒေအရ အခွင့်အရေး ရှိပါရဲ့နဲ့ ခွင့်ပြုချက်မရဘူးဆိုတာက သူ့လူ့အခွင့်အရေး ချိုးဖောက်ခံရတာပဲလို့ ပြောနိုင်ပါတယ်။အလားတူပဲ အများပြည်သူက ကြားနာခွင့်မရတာလည်း တရားခွင်မှာ အများပြည်သူရှေ့မှောက် ခံရမယ်လို့ ဥပဒေပြဋ္ဌာန်းချက် ရှိရဲ့သားနဲ့ နအဖ အစိုးရလက်ထက်မှာလည်း ဒီဥပဒေကို ဆက်လက်ပြဋ္ဌာန်းထားပါလျက်နဲ့ နားထောင်ခွင့်မရဘူး၊ လေ့လာခွင့် မရဘူး။ ဒါလည်း ချိုးဖောက်ခံရတာပဲ။ ဒေါ်စုကို ရုံးထုတ်နေတုန်း အန်အယ်ဒီအဖွဲ့ဝင်တွေ၊ အန်အယ်ဒီကို ထောက်ခံတဲ့လူတွေ၊ ဒီမိုကရေစီလိုလားသူတွေဟာ အင်းစိန်ထောင်ရှေ့နဲ့ အင်းစိန်မြို့နယ်အတွင်းမှာ စုဝေးနေကြတာ သတိထားမိပါတယ်။ ဒီကိစ္စအပေါ်မှာ ဘယ်လိုမြင်ပါသလဲ ခင်ဗျာ။ ကျနော် အဲဒီမှာ လူတွေနဲ့ စကားပြောဖြစ်တယ်။ သူတို့ရဲ့ အမြင်တွေ၊ သဘောထားတွေ၊ ခံစားချက်တွေကို သိရတာပေါ့။ ပြောချင်တာက ကျနော် အပါအဝင် အဲဒီရှေ့မှာ ရောက်လာပြီးတော့ စုရုံးနေတဲ့ လူတွေရဲ့ အခြေခံအမြင်ပေါ့ဗျာ။ အဲဒါနဲ့ ပတ်သက်ပြီး ကျနော် သူတို့ကိုလည်း ကိုယ်စားပြုပြီး ပြောနိုင်တယ်။ သူတို့ တဦးချင်းကလည်း ကျနော့်ကို ကိုယ်စားပြုပြီး ပြောနိုင်တယ်။ သူတို့ အချင်းချင်းလည်း ကိုယ်စားပြုပြီး ပြောနိုင်တယ်။ ဘာဖြစ်လို့လဲဆိုတော့ လူတိုင်းရဲ့ ရင်ထဲမှာ ရှိနေတာ။ ကျနော်တို့ ကြွေးကြော်သံတွေနဲ့ အော်ဟစ်နေတာ မဟုတ်ဘူး။ စာရွက်စာတမ်းတွေရေးပြီး ကမ်းလှမ်းနေတာ မဟုတ်တဲ့အတွက် တဦးချင်းကိစ္စက သဘောထား အသီးသီးကို မပြောနိုင်ပေမယ့် အားလုံးရဲ့ ရင်ထဲမှာ ရှိနေတဲ့ အမြင်၊ အယူအဆ၊ ခံစားချက်ကိုတော့ ပြောလို့ရတယ်လို့ ထင်တယ်။ ဘယ်လို လူမျိုးတွေ ရောက်လာပြီး၊ ဘာလာလုပ်နေကြတယ်ဆိုတာရော ပြောပြနိုင်မလား ခင်ဗျာ။ အဲဒီထဲမှာ အန်အယ်ဒီတွေ ပါတယ်။ တခြားသော ကျောင်းသား၊ လူငယ်တွေ ပါတယ်ဗျာ။ ရဟန်းသံဃာတွေ ပါတယ်ဗျာ။ လူမျိုးစုံပါတယ်။ ကလေးပါတယ်။ လူကြီးပါတယ်။ မိန်းမပါတယ်။ ယောက်ကျားပါတယ်ပေါ့ဗျာ။ ဒီလူတွေ အားလုံးရဲ့ ရင်ထဲမှာရှိတဲ့ဟာက ဘာလဲဆိုရင် တစ်က ကျနော်တို့ဟာ နတ်ကရာ ချီးမွမ်း လာပြီးထိုင်နေကြတာ မဟုတ်ဘူး။ ငေးမောပြီးတော့ ပွဲတော်တခု လာကြည့်နေတာ မဟုတ်ဘူး။ စတုဒိသာပွဲတခုလာပြီး စားသောက်နေတာ မဟုတ်ဘူး။ နောက်တခုက တချိန်တည်းမှာပဲ ကျနော်တို့ဟာ ဆန္ဒပြနေတာလည်း မဟုတ်ဘူး။ ဒါက အရေးကြီးတယ်။ ဆန္ဒပြချင်တဲ့လူကတော့ ပြမှာပဲ။ မပြဘူးလို့ မပြောနိုင်ဘူး။ ပြချင်တဲ့စိတ် မရှိဘူး၊ ရှိတယ်လည်း မပြောဘူး။ သို့သော် ပုံသဏ္ဍာန်အားဖြင့်၊ အမြင်အားဖြင့်ဆိုရင် ကျနော်တို့တတွေဟာ ငေးမောပြီးတော့ နေပူကျဲတဲမှာ ထိုင်စရာမရှိ၊ နေစရာမရှိ၊ စားစရာမရှိ၊ သောက်စရာမရှိ၊ အပေါ့အပါးသွားစရာမှ မရှိတဲ့ အနေအထားမျိုးမှာ နာရီပေါင်းများစွာ။ တချိန်တည်းမှာပဲ ကျနော်တို့က ဆူပူခြင်း၊ ဆန္ဒပြခြင်း၊ အော်ဟစ်ခြင်း၊ တောင်းဆိုခြင်း ဒါတွေ လုပ်နေတာလည်း မဟုတ်ဘူး။ အားလုံး တိတ်တိတ်ငြိမ်ငြိမ်ပဲ။ စကားတောင် အော်ကျယ်မပြောဘူး။ဒါဆိုရင် ဘာလုပ်နေတာလဲလို့မေးရင် ကျနော်ကပြောမယ်၊ အကုန်လုံး ရင်ထဲမှာ နိုင်ငံရေးစိတ်တွေ၊ သဘောထားတွေ ရှိတယ်။ နိုင်ငံရေး ခံစားချက်တွေ ရှိတယ်။ အဲဒီဟာတွေနဲ့ သူတို့ လုပ်နေတာ။ နိုင်ငံရေး လုပ်နေတာပဲ။ ဆိုလိုတာကတော့ နိုင်ငံရေးကို ပုံသဏ္ဍာန်တမျိုးနဲ့ လုပ်နေတာ။ အဲဒါ ဘာလဲဆိုရင် ‘ကျနော်တို့ ဆန္ဒ ဖော်ထုတ်နေတာ’ လို့ ပြောချင်တယ်။ တဦးချင်း တဦးချင်း၊ လူတိုင်း လူတိုင်း - ဆန္ဒဖော်ထုတ်နေတာ။‘ဆန္ဒ ဖော်ထုတ်နေတာ’ ဆိုတာနဲ့ ပတ်သက်ပြီး နည်းနည်း ထပ်ရှင်းပြပေးပါဦးခင်ဗျာ။ ကောင်းပြီ။ ဒါဖြင့် ဘာဆန္ဒတွေလဲလို့မေးရင် တစ်က ဒေါ်အောင်ဆန်းစုကြည်ဟာ ကျနော်တို့ရဲ့ ခေါင်းဆောင်ဖြစ်တယ်။ လူထုခေါင်းဆောင် ဖြစ်တယ်။ အဖွဲ့ချုပ်ခေါင်းဆောင် ဖြစ်တယ်။ ဒီမိုကရေစီခေါင်းဆောင် ဖြစ်တယ်။ ဒီလိုခေါင်းဆောင်မျိုး တယောက်ကို ဘယ်နေရာမှ တရားစီရင်နေမှန်းမသိ၊ လူတွေလည်း မဝင်ရ၊ ဒီအကြောင်းလည်း ဘာမှန်းမသိရ၊ ဆိုတဲ့ အနေအထားမျိုးနဲ့ လုပ်နေတာကို ကျနော်တို့ ဒီအတိုင်းပဲ လက်ပိုက်ကြည့်နေမလား။ မကြည့်နိုင်ဘူး။ ဒေါ်အောင်ဆန်းစုကြည်ကို လေးစားကြည်ညိုတယ်၊ ထောက်ခံတယ်၊ တသားတည်းဖြစ်တယ်၊ တပေါင်းတစည်းတည်း ဖြစ်တယ်ဆိုတာကို ပြချင်တယ်။ အဲဒီဆန္ဒတွေ ရှိတယ်။ အဲဒီဆန္ဒတွေနဲ့ ထောင်ရှေ့မှာ လာပြီး ထိုင်နေကြတာ။ ဒုတိယအချက်က ဘာလဲဆိုတော့ ဒေါ်အောင်ဆန်းစုကြည်ကို အခုလို တရားစွဲတာနဲ့ပတ်သက်ပြီး ကျနော်က လုံးဝကို လက်မခံဘူး။ ဒီအမှုက အမှုဆင်တာ၊ ရမယ်ရှာပြီးတော့ ပုဒ်မတပ်တာ။အမှုဆင်တာလို့ ဘယ်လို အခြေခံအကြောင်းတွေကြောင့် ပြောနိုင်တာလဲ ခင်ဗျာ။ အကွက်ဆင်တာ၊ ဘာလို့လဲဆိုတော့ ထင်ရှားတာ အချက် နှစ်ချက် ရှိတယ်။ တစ်က ဒေါ်အောင်ဆန်းစုကြည်ကို ချုပ်ထားတာ ဒီလ ၂၇ ရက်ဆို လွတ်တော့မယ်။ လွတ်ခါနီးကျမှ ဒီကိစ္စပေါ်လာတယ်။ နောက် သူနဲ့ သက်ဆိုင်တယ်ဆိုတဲ့ လူက ဒုတိယ အကြိမ် ပြန်လာတာဗျ။ ဒီ ယက်တော ဆိုတဲ့လူက လွန်ခဲတဲ့နှစ်တုန်းက ရောက်ခဲ့ပြီးပြီ။ ရောက်ခဲ့တာကိုလည်း ဒေါ်အောင်ဆန်းစုကြည်ကနေ ဒေါက်တာတင်မျိုးဝင်းကနေတဆင့် ပြည်ထဲရေးဌာနကို တိုင်ကြားပြီးပြီ၊ အသိပေးပြီးပြီ။ အဲဒီကြားထဲကနေ ဒီလူ ရောက်လာတယ်ဆိုတာ ဘယ်လို ရောက်လာတာလဲလို့။ကျနော့်အတွေ့အကြုံ ပြောမယ်။ ကျနော့်အကြောင်း လေ့လာနေတဲ့လူက ကျနော် ထောင်ထဲမှာ ရှိနေတုန်း ဗမာပြည် လာဖူးတယ်ဗျ။ ဦးစိန်ဝင်းတို့၊ လူထုဒေါ်အမတို့၊ ဒဂုံတာရာတို့၊ ဦးမောင်မောင်ခင်တို့ စသည်ဖြင့် စာပေသမားတို့၊ သတင်းစာသမားတို့နဲ့ တွေ့တယ်။ အဲဒါကို အစိုးရက နည်းနည်းမှ မကြည်ဖြူဘူး၊ မှတ်ထားတယ်။ အဲဒါက ၅ နှစ်ကျော်ပြီ။ မကြာခင်တုန်းက ကျနော် လွတ်လာတော့ ကျနော့်ကို လာတွေ့ချင်တယ်။ ဗီဇာမရဘူး။ စဉ်းစားကြည့်ဗျာ။ ကျနော်က နိုင်ငံရေးအရ ကြီးကျယ်တဲ့ လူလည်း မဟုတ်ဘူး။ သာမန် သတင်းစာသမားတယောက်။ကောင်းပြီ။ ယက်တောက ဘယ်လို ဗီဇာရလဲ။ တခါတုန်းက ဒေါ်စုအိမ်ထဲ အိမ်ထဲဝင်တယ်ဆိုတာလည်း သိပြီ။ ဒေါ်စုရဲ့ ညွှန်ကြားချက်အရ ဒေါက်တာတင်မျိုးဝင်းကလည်း ပြည်ထဲရေးဌာနကို အကြောင်းကြားပြီးပြီ။ အဲဒီလောက် အမှတ်အသားဖြစ်ပြီး မှတ်ထားတဲ့လူဟာ ဒီလိုအချိန်မှာ ဘာ့လို့ ဗီဇာရသလဲ၊ ဘာဖြစ်လို့ ဗီဇာပေးသလဲ။ နိုင်ငံခြားရေးဌာနတို့ ဘာတို့က ဒီလောက်ပဲ ပေါ့လျော့သလား။ ဒီလောက် လက်လွတ်စပယ် လုပ်သလားဆိုတာ မေးစရာတွေ ရှိလာတယ်။ မဟုတ်ဘူး၊ မပေါ့တန်ဘူး။ စည်းကမ်းတကျ အဖွဲ့အစည်း၊ ကမ္ဘာ့အဆင့်အတန်းမီ အဖွဲ့အစည်း၊ နိုင်ငံတကာနဲ့ ဆက်ဆံနေတဲ့ အဖွဲ့အစည်း ဝန်ကြီးဌာန ဖြစ်တယ်ဆိုရင်၊ အဲဒီလိုဆိုရင်တော့ ဒီ ဗီဇာ ပေးလိုက်ခြင်းဟာ လုပ်ကြံမှုရဲ့ အစိတ်အပိုင်းတခု ဖြစ်တယ်လို့ ပြောလို့ရတယ်။ ဒါ့ကြောင့် ကျနော်တို့ စိတ်ထဲမှာ ဒီဟာက လုပ်ကြံမှုကြီး။ အဲဒါကို ဒီအမှုကို ဖျက်သိမ်းပေးပါ။ နအဖက ဒေါ်အောင်ဆန်းစုကြည်ကို မဖြစ်မနေ ထောင်ချလိုက်မယ်ဆိုရင် အန်အယ်ဒီ၊ ဒီမိုကရေစီ အင်အားစုတွေအပါအဝင် မြန်မာနိုင်ငံရဲ့ အနေအထားက တစုံတရာ အပြောင်းအလဲ ဖြစ်သွားနိုင်မယ် ယူဆပါသလားခင်ဗျာ။ အဲဒီလိုဟာမျိုးကတော့ ပြောရတာတော့ ခက်တယ်။ တစ်က ကျနော်တို့က ဒီမိုကရေစီ အဖွဲ့အစည်းတရပ် ဖြစ်တယ်။ ဒီမိုကရေစီ အဖွဲ့အစည်းတရပ်ဟာ မှားယွင်းတဲ့ အခြေခံနဲ့ဖြစ်စေ၊ မှန်တဲ့အခြေခံမှာဖြစ်စေ တရားခွင် ရောက်တယ်။ တရားခွင်က လွတ်လပ်တဲ့ တရားခွင် ဟုတ်ဟုတ်၊ မဟုတ်ဟုတ် အဲဒီလို အခြေခံမျိုးကနေ တရားစီရင်လိုက်တဲ့အပေါ်မှာ ကျနော်တို့ဟာ တစ် မမှန်ကန်တဲ့ တုံ့ပြန်မှုမျိုးနဲ့ တုံ့ပြန်ဖို့ဆိုတာ ကျနော်တို့ ဘာအကြောင်းမှ မရှိဘူး။ ဆိုလိုတာက တရားစီရင်ရေးကို မှားသည်ဖြစ်စေ၊ မှန်သည်ဖြစ်စေ၊ ကောင်းသည်ဖြစ်စေ၊ ဆိုးသည်ဖြစ်စေ တရားစီရင်ရေးစနစ်နဲ့ သွားတယ်ဆိုရင် တစုံတရာသော အတိုင်းအတာအထိ လက်ခံရမယ်လို့ ကျနော်တို့ ယူဆတယ်။ တရားစီရင်ရေးကနေ ထွက်လာတဲ့ ရလဒ်တခုကို လက်လွတ်စပယ်နဲ့ ငြင်းပယ်ခြင်း၊ ငြင်းဆန်ခြင်း၊ မလုပ်ဘူးလို့ ပြောလို့ရတယ်။ ကျနော်တို့ဟာ အဖွဲ့အစည်းဖြစ်တဲ့အတွက် အဖွဲ့အစည်းရဲ့ ဆုံးဖြတ်ချက်နဲ့ပဲ သွားမှာပဲ။ သေချာတာကတော့ ပြစ်ဒဏ်ချလိုက်ပြီဆိုတာကို လက်ခံရသည့်တိုင် ဒီဟာကိုတော့ ဆက်ပြီးတော့ တရားဥပဒေ ရှုထောင့်က တိုက်သွားဦးမှာပဲ။ တရားဥပဒေ ရှုထောင့်က တိုက်လို့ မရဘူးဆိုရင်လည်း တုံ့ပြန်သင့် တုံ့ပြန်ထိုက်တဲ့ ပုံသဏ္ဍာန် တခုနဲ့တော့ တုံ့ပြန်မှာပဲလို့ ပြောလို့ရပါတယ်။ တရားစီရင်ရေးကနေ ထွက်လာတာတော့ မှန်တယ်။ တရားစီရင်ရေးအရလည်း ဆုံးခန်းတိုင် ရင်ဆိုင်သွားမယ်။ အဲဒီကြားထဲကနေ တရားမျှတမှန်ကန်တဲ့ တရားစီရင်ရေး မဟုတ်ဘူးဆိုရင် ဆန့်ကျင်တဲ့အရာ တစုံတရာတော့ ပေါ်လာမှာပဲ။ အများနဲ့လုပ်တာလေ။ တယောက်ကတော့ ငုံ့ခံချင် ငုံ့ခံနေမယ်၊ အများကတော့ ငုံ့ခံမနေဘူး။ သည်းခံခြင်း ရှိမယ်၊ ငုံ့ခံခြင်းမရှိဘူး။ နအဖ ထဲက အပြစ်ရှိတဲ့ စစ်တပ်အရာရှိတွေကို နိုင်ငံတကာတရားရုံး ICC ကို တင်ဖို့ ကြိုးစားနေတာတွေ ရှိတယ်။ အဲဒါနဲ့ ပတ်သက်ပြီး တခုခု ပြောစရာများ ရှိပါသလား ခင်ဗျာ။ ဒါက လုပ်ရမယ့် ကိစ္စပဲ။ လူသားပေါ်မှာ ကျူးလွန်တဲ့ ရာဇဝတ်မှုတွေနဲ့ ပတ်သက်ပြီး ဥပဒေလည်း ဖြစ်နေပြီ။ ကမ္ဘာမှာလည်း ဒီဥပဒေဟာ တစတစနဲ့ အလုပ်ဖြစ်လာပြီ။ နောက် ဒီလူတွေကို ရုံးတင် တရားစွဲခြင်း ဆိုတာကလည်း ကမ္ဘာမှာ နိုင်ငံပေါင်း များစွာပေါ့၊ အာဖရိကနိုင်ငံတွေရော၊ ယူဂိုဆလပ်တို့ ဘာတို့ရော လုပ်နေကြပြီ။ အခု နောက်ဆုံး ဆူဒန်တို့ ဘာတို့ တရားစွဲတာ လုပ်နေပြီ။ တချို့က တရားခွင်ရှေ့မှောက်ကို ရောက်တယ်။ တချို့က ဖမ်းမိန့်ပဲ ထုတ်ရသေးတယ်။ ဗမာပြည်မှာဖြစ်နေတဲ့ အနေအထားအရက ဒီအခြေအနေမျိုးကို ရောက်နေတယ်။ သေချာတယ်။ ငြင်းလို့မရတဲ့ အနေအထား။ မီဒီယာတွေထဲ ပါလို့ ကျနော်က ငြင်းလို့မရတာလို့ ပြောတာမဟုတ်ဘူး။ သာမန်အားဖြင့် ပြည်သူတွေဟာ ရှစ်လေးလုံး ကာလလို ကာလမျိုးကစပြီးတော့ ၂ဝဝ၇ သံဃာတော်များ ရွှေဝါရောင်တော်လှန်ရေးလိုကာလမျိုး နောက်တခါ နိုင်ငံရေးအကျဉ်းသား များစွာကို ညှင်းဆဲ သတ်ဖြတ် ဆိုတဲ့ ဒီလို ဥပမာတွေ ကြည့်ခြင်းအားဖြင့် ဒီလူတွေဟာ တရားစီရင်ခံရမယ့် အနေအထားမှာ ရှိတယ်လို့ ပြောတာ။ ဒီလူတွေကို အပြစ်ပေးရမယ်လို့ ကျနော်တော့ မပြောချင်ဘူး။ ဒါက တရားရုံးက လုပ်ရမယ့် ကိစ္စ။ ကျနော့် ဘက်ကတော့ ဒီလူတွေဟာ အဲဒီလို တရားခွင်မျိုးမှာ ရင်ဆိုင်ရမယ့် အနေအထားကို ရောက်နေတယ်လို့ တထစ်ချ ပြောချင် တယ်။ သတ်သတ်မှတ်မှတ် ပြောတယ်။ သို့သော် အဲဒီ ကိစ္စနဲ့ပတ်သက်ပြီးတော့ ကျနော်တို့ရဲ့ တချိန်တုန်းကရှိခဲ့တဲ့ သဘောထားပေါ့ဗျာ။ ကျနော်တို့ ဗမာပြည်မှာ အပြစ်တွေကို သင်ပုန်းချေမယ် ဆိုတာတွေ ရှိတယ်။ ကျနော်တို့ တိုင်းပြည်မှာ ဖြစ်နေတဲ့ ဟာတွေအကုန်လုံး တယောက်နဲ့ တယောက် လက်စားချေကြမယ်ဆိုရင် မပြီးတော့ဘူး။ သင်ပုန်းချေတယ်ဆိုတာ သဘောတူတယ်။ သို့သော် ကျနော်တို့ဘက်က စဉ်းစားတော့ ဘာပေါ်လာသလဲဆိုရင်၊ ဒါ အန်အယ်ဒီရဲ့ ပေါ်လစီ ရယ်လို့တော့ မဟုတ်ဘူး။ အစုအဖွဲ့လိုက် ဆွေးနွေးကြတာ။ သင်ပုန်းချေတယ်ဆိုရင် ချေချင်တိုင်း ချေလို့မရဘူး။ ဘာလို့လဲဆိုတော့ ခံရတဲ့ ကာယကံရှင်တွေ ရှိတယ်ဗျာ။ သို့မဟုတ်လည်း သူ့ရဲ့ ရာဇဝတ်မှု ကျူးလွန်မှုဟာ လူသားအပေါ်မှာ အလွန်ကြီးလေးတဲ့ ရာဇဝတ်မှုလည်း ဖြစ်ကောင်း ဖြစ်နိုင်တယ်။အဲဒီလို ပုံစံအမျိုးမျိုး ကျူးလွန်တဲ့လူတွေကို သင်ပုန်းချေတယ်ဆိုပြီးတော့ ကျနော်တို့က ခွင့်လွှတ်လိုက်ရင် ရမလား။ နိုင်ငံရေး ပါတီတခုကနေ လုပ်ရင်ရမလား။ သို့မဟုတ်လည်း နိုင်ငံရေးခေါင်းဆောင် တယောက်ကနေလုပ်ရင် ရမလား။ မရဘူး။ တရားဝင် ဖြစ်ဖို့လိုတယ်။ ပြည်ပတရားရုံးတို့ ဘာတို့ဆိုတာကလည်း လွန်ခဲ့တဲ့ အနှစ် ၂ဝ လောက်က သိပ်ပြီး မကြားသေးဘူးပေါ့ဗျာ။ ကျနော်တို့က ဘယ်လိုတွက်လဲဆိုတော့ လွှတ်တော်တို့ ဘာတို့မှာ တင်ပြီးတော့ ဥပဒေပြဋ္ဌာန်းပြီးတော့ သင်ပုန်းချေတာ ဖြစ်စေ၊ ဒါက တခုပေါ့နော်။ နောက်တမျိုးက ဘာလဲဆိုရင် ကျနော်တို့က အမျိုးသားပြန်လည်သင့်မြတ်ချင်တယ်။ တရားစီရင်ရေးက အမှန်တရား ဖြစ်စေချင်တယ်။ ကျနော်တို့က ဥပမာ - တောင်အာဖရိက Truth and Reconciliation Commission လိုဟာမျိုး လုပ်ရမယ်လို့ သဘောပေါက်တယ်။ အနည်းဆုံး အဲဒီလိုမျိုး ဖြေရှင်းမယ်။ သဘောထားတွေ ဟိုတုန်းက ရှိခဲ့တယ်။ သို့သော် ကျနော်တို့ ရွေးကောက်ပွဲမှာ အနိုင်ရရှိသော်လည်း လွှတ်တော်အဆင့်ကို မရောက်ခဲ့တဲ့အတွက် ကျနော်တို့ ဒါ မလုပ်နိုင်ဘူး။ နောက်တခုက ကျနော်တို့မှာ ဘာအာဏာမှ ရှိတာမဟုတ်တဲ့အတွက်၊ ကျနော်တို့ဆိုတာ ကျနော်တို့ ဒီမိုကရေစီ သမားတွေကို ပြောတာပါ။ အန်အယ်ဒီရယ်လို့ မဟုတ်ပါဘူး။ အဲဒီလိုအနေနဲ့ Truth Commission တို့၊ Reconciliation Commission တို့ဆိုတာ ဖွဲ့နိုင်တဲ့အနေအထားမှာ မရှိဘူး။ လွှတ်တော်လည်း မရှိဘူး။ အခုနောက်ဆုံး ICC လိုဟာမျိုး ပေါ်လာတာပဲ။ အဲဒါနဲ့ ပတ်သက်လို့ အများကြီး စဉ်းစားမိတယ်။ ဘာပဲပြောပြော ဒီလူတွေဟာ ICC ရှေ့မှောက်မှာ တရားစီရင် ခံရမယ်လို့ တထစ်ချ မပြောနိုင်သေးပေမယ့် ဒီလူတွေဟာ အဲဒီလို တရားစီရင် ခံရနိုင်လောက်တဲ့ ပြစ်မှုတွေ ကျူးလွန်ထားတာ အမှန်ပဲလို့ ကျနော် ယုံကြည်ပါတယ်။\nနအဖစစ်အစိုးရက ၂၀၀၃ ခုနှစ် မေ (၃၀) ဒီပဲယင်းအရေးအခင်းအပြီး ဒေါ်အောင်ဆန်းစုကြည်ကို နေအိမ်အကျယ်ချုပ် ချထားလိုက်ပြီးနောက် ဥပဒေပါသတ်မှတ်ချက်ထက် (၁) နှစ်ကျော်လွန် ဆက်လက် ထိန်းသိန်းခဲ့ခြင်း၊ ယင်းကဲ့သို့ ထိန်းသိမ်းထားစဉ် နေအိမ်အတွင်း နိုင်ငံခြားသားတဦး ၀င်ရောက်လာသဖြင့် ဒေါ်အောင်ဆန်းစုကြည်ကို ပုဒ်မ (၂၂) ဖြင့် ထပ်မံတရား စွဲဆိုခြင်းတို့သည် ဥပဒေများဖြင့် လျော်ညီမှုရှိမရှိ မြန်မာနိုင်ငံရှေ့နေများကောင်စီ အထွေထွေ အတွင်းရေးမှူး ဦးအောင်ထူးနှင့် ဆက်သွယ်မေးမြန်းချက်။ မေး။ ။ နအဖစစ်အစိုးရရဲ့နေအိမ်အကျယ်ချုပ်ချထားခံရစဉ်အတွင်းမှာ မစ္စတာယက်တော ၀င်ရောက်လာလို့ဆိုပြီး ဒေါ်အောင်ဆန်းစုကြည်တို့ကို နေအိမ်အကျယ်ချုပ်ဖောက်ဖျက်မှုနဲ့ အမှုဖွင့်စွဲဆိုထားတာဟာ ဥပဒေနဲ့ လျော်ညီမှု ရှိပါသလား။ဖြေ။ ။ ဒီလိုရှိတယ်ဗျ။ ဒီအမှုရဲ့အစဖြစ်တဲ့ ၁၉၇၅ နိုင်ငံတော်အား နှောင့်ယှက်ဖျက်ဆီးသူများအန္တရာယ်မှ ကာကွယ် သည့် ဥပဒေဆိုတာ detention law လို့ခေါ်တယ်။ တနည်းအားဖြင့် ချုပ်တဲ့ ဥပဒေဖြစ်တယ်။ သူက အပြစ်ပေးတဲ့ ဥပဒေမဟုတ်ဘူး။ ဒီဥပဒေဟာ မြန်မာပြည်တင်မဟုတ်ဘူး။ စင်ကာပူ၊ မလေးရှား၊ အိန္ဒိယ စသည်ဖြင့် တချို့နိုင်ငံတွေ မှာလည်း ရှိတယ်။ တိုင်းပြည်ရဲ့ ငြိမ်းချမ်းမှု၊ လုံခြုံမှုတွေ ထိပါးမှာစိုးတဲ့အတွက် တရားရုံးရဲ့ ခွင့်ပြုချက်မလိုဘဲ အစိုးရ အာဏာပိုင်တွေရဲ့ ဆုံးဖြတ်ချက်နဲ့ ချုပ်ခွင့်ရှိတဲ့ ဥပဒေဖြစ်တယ်။ ကျနော်တို့ ပြည်တွင်းဥပဒေ (၁၀/က) အရ (၆) လ ချုပ်မယ်။ (၁၀/ခ) အရ တနှစ်။ အဲလိုမျိုး ရှိတယ်ဗျာ။ ချုပ်ပိုင်ခွင့်ရှိတဲ့ သက်တမ်းအတွင်း အချုပ်ခံရသူ နေတာထိုင်တာ ကျေနပ်ရင်လွှတ်တယ်။ မကျေနပ်ရင် သက်တမ်းတိုးပြီး ဆက်ချုပ်တယ်။ သို့သော် ချုပ်တဲ့ဥပဒေမှာလည်း အကန့်အသတ်ဘောင်ရှိတယ်။ တသက်လုံးချုပ်ထားလို့တော့ မရဘူးလေ။ ၁၉၇၅ ခုနှစ်ဥပဒေကို ၁၉၉၁ ခုနှစ် ပြင်ဆင်ထားချက်အရ (၅) နှစ်ဖြစ်တယ်။ (၅) နှစ်ပြည့်ရင် လွှတ်ကိုလွှတ်ရမှာ။ အဲတော့ အစိုးရအာဏာပိုင်တွေရဲ့ အခွင့်အာဏာနဲ့ ချုပ်နှောင်ထားရတဲ့၊ ချုပ်လည်း ချုပ်ထားတဲ့ကြားထဲကမှ မကျေနပ်ဘဲနဲ့ ဒီဥပဒေကို ပြင်ပြီးကျင့်သုံးနေ တဲ့ ကိစ္စကိုက လုံးဝဥပဒေရဲ့ အခြေခံနဲ့ဆန့်ကျင်နေတယ်။မေး။ ။ ကြားသိထားရတာတော့ ဒေါ်အောင်ဆန်းစုကြည်ကို နေအိမ်အကျယ်ချုပ်ချထားစဉ်မှာ အကျယ်ချုပ် ဧရိယာရဲ့အပြင်ကို လုံးဝမထွက်ဖို့၊ သံရုံးတွေနဲ့မဆက်သွယ်ဖို့၊ နိုင်ငံရေးနယ်ပယ်က လူတွေနဲ့ မဆက်သွယ်ဖို့၊ နောက်ပြင်ပကို စာ၊ ဖုန်း စတာတွေနဲ့ မဆက်သွယ်ဖို့ကိုဘဲ တားမြစ်ထားတယ်ဆိုတော့ အခုလို မစ္စတာယက်တော သူ့ဟာသူ နေအိမ်အတွင်း ၀င်ရောက်လာတာဟာ ဒေါ်အောင်ဆန်းစုကြည်တို့ဘက်က အမှုကျူးလွန်တာ ဟုတ်မဟုတ် ရှင်းပြပေးပါ။ ဖြေ။ ။ ဘယ်လိုလုပ် ပြစ်မှုမြောက်မလဲ။ သူတို့မှာပဲ ပြစ်မှုမြောက်တာ။ ချုပ်ထားတာကိုက အာဏာပိုင်တွေက ချုပ်ထားတာ။ အဲလိုချုပ်ထားတဲ့ အတောအတွင်းမှာ ဒေါ်အောင်ဆန်းစုကြည် နေတာထိုင်တာ၊ သွားတာလာတာ၊ ဆက်သွယ်တာ အကုန်လုံးကို တာဝန်ယူရမှာ သူတို့။ အဲတော့ တာဝန်ရှိမှုအရ ချုပ်နှောင်ထားတဲ့ အာဏာပိုင်တွေမှာပဲ တာဝန်ရှိတာ။မေး။ ။ ဒါပေမယ့် နအဖစစ်အစိုးရဘက်ကတော့ ဒေါ်အောင်ဆန်းစုကြည်တို့ဟာ နေအိမ်အကျယ်ချုပ် ချိုးဖောက် တယ်ဆိုပြီး တရားစွဲတင်မှုတွေလုပ်နေပါပြီ။ ဒီလိုလုပ်တဲ့အခါမှာလည်း အများပြည်သူကိုကြားနာခွင့် မပြုတာဟာ တရားစီရင်ရေးမူနဲ့ ကိုက်ညီမှုရှိပါသလားခင်ဗျ။ဖြေ။ ။ ဒါကတော့ fair trial court ဆိုတဲ့ တရားမျှတရေး တရားခွင်ကိစ္စနဲ့ဆိုင်တယ်။ ကျနော်တို့ပြည်တွင်း ဥပဒေမှာ court & camera ဆိုတာရှိတယ်။ အမှုတိုင်းတော့ public trial မရနိုင်ဘူး။ အများပြည်သူ တက်ရောက် ကြားနာခွင့် မပြုသင့်တဲ့ မုဒိမ်းမှုလို၊ တိုင်းပြည်ရဲ့စစ်ရေး၊ လုံခြုံရေးနဲ့ဆိုင်တဲ့ ကိစ္စရပ်တွေမှာတော့ ပေါက်ကြားမှုတွေ ရှိသွားမှာစိုးလို့ ဆိုတဲ့ ခိုင်လုံတဲ့အကြောင်းပြချက်နဲ့ court & camera ဆိုတဲ့အမှုနဲ့ဆက်စပ်သူတွေကိုသာ ခေါ်ယူစစ်ဆေးရတာလည်း ရှိတယ်။ ဒါပေမယ့် အခုဟာက လုံခြုံရေးကျိုးပေါက်လို့မှ ဒေါ်အောင်ဆန်းစုကြည် အိမ်ထဲကို နိုင်ငံခြားသား တယောက် ၀င်သွားပြီးကာမှ လုံခြုံရေးအကြောင်းပြချက်နဲ့ အများပြည်သူကြားနာခွင့် မပြုဘူးဆိုတာ ဘာမှကို မဆိုင်ဘူးဗျာ။ နိုင်ငံခြားသားဝင်ရောက်လို့ စစ်ဆေးရတဲ့ ကိစ္စဟာ တိုင်းပြည်လုံခြုံရေးနဲ့လည်း မဆိုင်ဘူး။ ဒီလိုအမှုကို အများပြည်သူကို ကြားနာခွင့်မပေးဘူး ဆိုတာဟာလည်း ပြည်တွင်းဥပဒေတွေအရရော၊ နိုင်ငံတကာမှာရှိတဲ့ fair trial court နဲ့ရော ဆန့်ကျင်တယ်။ မေး။ ။ တရားစွဲဆိုနေစဉ်မှာပဲ ဒေါ်အောင်ဆန်းစုကြည်တို့ကို အင်းစိန်ထောင်အတွင်း ထားလိုက်တာကရော ဥပဒေနဲ့လျော်ညီမှုရှိပါသလား။ဖြေ။ ။ ဥပဒေအကြောင်း ပြန်ပြောရရင် စောစောကဟာကိုပဲ ပြန်ကောက်ရမယ်။ စောစောကပြောသလို ၁၉၇၅ ခုနှစ် ဥပဒေအရ ချုပ်ခွင့်ရှိတာကိုက (၅) နှစ်ပဲ။ (၅) နှစ်ထက် (၁) နာရီကျော်ပြီးတော့ကို ချုပ်ခွင့် မရှိဘူး။ (၅) နှစ်ကျော်ပြီး ဆက်ချုပ်ထားတာကိုက မှားနေပြီ။ ဘယ်နေရာမှာ ထားတယ်။ မထားတယ်ဆိုတာကိုတော့ ကျနော် မပြောလိုဘူး။ သူတို့ဟာသူတို့ အဆင်ပြေတဲ့ နေရာမှာထား။ သို့သော် (၅) နှစ်ထက်ကျော်ပြီး ချုပ်ထားတာကိုက ဘယ်နေရာမှာ ထားထား ဥပဒေကို ချိုးဖောက်နေတာပဲ ဖြစ်တယ်။မေး။ ။ နအဖစစ်အစိုးရဟာ ပြည်တွင်းဥပဒေတွေ၊ နိုင်ငံတကာဥပဒေတွေကို ချိုးဖောက်တယ်ဆိုပြီး ပြည်ပရောက် ဥပဒေပညာရှင်တွေကလည်း ထောက်ပြကြတယ်။ နောက် working group တို့လို ယူအန်အဖွဲ့အစည်းတွေကလည်း ပြောနေတဲ့အကြားက ဒီကိစ္စတွေထပ်ဖြစ်လာတယ်ဆိုတော့ နိုင်ငံတကာ ဥပဒေအသိုင်းအ၀ိုင်းက ဘယ်လိုဆက်လက် ဆောင်ရွက်သွားနိုင်ပါသလဲ။ ဖြေ။ ။ ဒီလိုဗျ။ ပြီးခဲ့တဲ့လပိုင်းကပဲ ကျနော်တို့နဲ့ပူးပေါင်းဆောင်ရွက်နေတဲ့ လန်ဒန်မှာရှိတဲ့ ၀တ်လုံတော်ရကြီးတွေနဲ့ ဖွဲ့စည်းထားတဲ့ Burma justice committee က တင်လိုက်လို့ ဒေါ်အောင်ဆန်းစုကြည်ကို ဖမ်းဆီးချုပ်နှောင်ထား တာဟာ ပြည်တွင်းဥပဒေကိုရော၊ နိုင်ငံတကာဥပဒေကိုရော ချိုးဖောက်တာဖြစ်တယ်လို့ UN working group အဖွဲ့က ဆုံးဖြတ်ချက်ချလိုက်တာရှိတယ်။ အဲဒီဆုံးဖြတ်ချက်ဟာ အင်မတန်ကောင်းတဲ့ ဆုံးဖြတ်ချက်ဖြစ်တယ်။ ကုလသမဂ္ဂက တောင် ဒီလိုဖမ်းဆီးထားတာဟာ ဥပဒေနဲ့မညီဘူးလို့ သုံးသပ်ထားပြီးပြီ။ အဲတော့…အဲလို ဥပဒေနဲ့မညီ ချုပ်နှောင်တဲ့ လူတွေအားလုံးက ရာဇ၀တ်ကောင်တွေပဲ။ အထဲမှာရှိတဲ့ တရားစီရင်ရေးစနစ်ကလည်းပဲ ချုပ်နှောင်ခံရတဲ့ ဒေါ်အောင်ဆန်းစုကြည်ကိုရော အခြားနိုင်ငံရေးသမားတွေကိုရော စောင့်ရှောက်နိုင်တဲ့ အနေအထားမရှိတော့ဘူး။ တနည်းအားဖြင့် အထဲမှာရှိတဲ့ တရားစီရင်ရေးစနစ်က စစ်အာဏာရှင်တွေရဲ့ လက်ကိုင်တုတ် တရားစီရင်ရေးစနစ် ဖြစ်သွားပြီ။ အဲတော့ ပြည်တွင်း တရားစီရင်ရေးအောက်က အကာအကွယ်ရ နိုင်မှု အခွင့်အလမ်းက တော်တော့်ကို နည်းသွားပြီ။ နိုင်ငံတကာ ဥပဒေရဲ့ အကာအကွယ် ရနိုင်ဖို့ ကြိုးစားဖို့ရှိလာပြီ။ နိုင်ငံတကာပြစ်မှုဆိုင်ရာ ဥပဒပုဒ်မ (၇၁/င) မှာ ဘာပါလဲဆိုတော့ ထောင်သွင်းအကျဉ်းချခြင်း၊ နိုင်ငံတကာဥပဒေ အခြေခံများကို ဆန့်ကျင်ပြီးတော့ လူတယောက်ရဲ့ အခြေခံလွတ်လပ်ခွင့်တွေကို ပြင်းထန်စွာချိုးဖောက်ခြင်းဆိုတဲ့ ပြဋ္ဌာန်းချက်တခုရှိတယ်ဗျ။ အဲဒီပြဋ္ဌာန်းချက်အရ အကျုံးဝင်နိုင် မ၀င်နိုင်ကို သုံးသပ်ဖို့ရှိလာတယ်။ အဲတော့ ပြဿနာက ဒေါ်အောင်ဆန်းစုကြည် တယောက်တည်းကို ဖမ်းဆီးချုပ်နှောင်ထားတာဟာ criminal court security မြောက်သလားဆိုတဲ့ မေးခွန်းရှိလာပြီ။ သာမန်အားဖြင့် ကြည့်မယ်ဆိုရင်တော့ ဒေါ်အောင်ဆန်းစုကြည် တယောက်တည်းကို ဖမ်းဆီးထားရုံနဲ့ လူသားပြစ်မှုကို ဆန့်ကျင်ကျူးလွန်တဲ့ပြစ်မှု မမြောက်နိုင်ဘူးလို့ ပြောရမှာဖြစ်တယ်။ သူတယောက်တည်း ဆိုရင်ပေါ့လေ။ သို့သော် ဒီကိစ္စက ဒီလိုကြည့်လို့မရဘူး။ ဒေါ်အောင်ဆန်းစုကြည်ကို ဖမ်းလိုက်တာဟာ ၂၀၀၃ ခုနှစ် မေလမှာဖြစ်တဲ့ ဒီပဲယင်းကိစ္စကြီးရဲ့ နောက်ဆက်တွဲအဖြစ်နဲ့ ယနေ့အထိ ဆက်ဖမ်းထားတာ။ ဒီပဲယင်းကိစ္စကြီးဟာ criminal court security မြောက်နိုင်တယ်ဆိုတာကို ကျနော်တို့ ရီပို့တွေ တင်ထားပြီးပြီ။ သက်သေခံ အထောက်အထားတွေလည်း အများကြီးရှိတယ်။ ကြံ့ဖွံ့၊ စွမ်းအားရှင် ငါးထောင်လောက်ကို ကိုင်ပြီးတော့ လုပ်သွားတဲ့ crime ကြီးဖြစ်တယ်။ ဒါဟာ စနစ်တကျနဲ့ ကျယ်ကျယ်ပြန့်ပြန့်ကို ကျူးလွန်ထားတဲ့ ပြစ်မှုဖြစ်တယ်။ အဲဒီ crime ကြီးရဲ့ အစိတ်အပိုင်းအဖြစ် ဒေါ်အောင်ဆန်းစုကြည်ကို ချုပ်ထားတာဖြစ်တယ်။ အဲတော့ ကျနော်တို့က ဒေါ်အောင်ဆန်းစုကြည် တယောက် တည်းကို ချုပ်ထားတယ်လို့ မကြည့်ဘဲနဲ့ ဒီပဲယင်းကိစ္စကြီးကိုပါ ပြန်ကြည့်ကြရမှာဖြစ်တယ်။ နောက်ပြီး နိုင်ငံရေး သမားတွေကို နှစ်ရှည်ထောင်ဒဏ်တွေချတာတွေ ရှိတယ်။ ဒါတွေဟာ စနစ်တကျနဲ့ကို လက်ရှိ ရှိတဲ့ တရားစီရင်ရေး စနစ်ကြီးကို ကိုင်ပြီးတော့ အတိုက်အခံတွေကို ဖိနှိပ်တာ။ ဒီနေ့အချိန်မှာ နိုင်ငံရေးအကျဉ်းသား နှစ်ထောင်ကျော် ရှိနေပြီ။ ဒါကြောင့် ဒီလိုအချက်တွေပါ စုလိုက်မယ်ဆိုရင်တော့ ဗမာပြည်အတွင်းက ဒီမှုခင်းကြီးကို နိုင်ငံတကာ ပြစ်မှုဆိုင်ရာတရားရုံးမှာ တရားစွဲဆို အရေးယူနိုင်ဖို့ရာအတွက် အားလုံးဝိုင်းဝန်း ကြိုးပမ်းကြဖို့ အချိန်ရောက်ပြီ။ ဥပဒေကြောင်းအရ လုံးဝအကျုံးဝင်နေတယ်လို့ ကျနော်ပြောချင်တယ်။မေး။ ။ ဆောင်ရွက်နိုင်ဖို့ အခြေအနေ၊ အလားအလာကရော ဘယ်လိုရှိပါသလဲ။ဖြေ။ ။ အလားအလာကတော့ တထစ်ချင်း တထစ်ချင်း ပိုကောင်းလာပြီ။ ပြီးခဲ့တဲ့ ရက်ပိုင်းတွေကလည်း ဒီကိစ္စအတွက် ဘန်ကောက်မှာ အစည်းအဝေး ကျင်းပနိုင်ခဲ့တယ်။ မြန်မာ့အရေးဆောင်ရွက်နေတဲ့ အဓိကကျတဲ့ အဖွဲ့အစည်း အားလုံး နီးပါးနဲ့ နိုင်ငံတကာက အဓိကကျတဲ့ အဖွဲ့အစည်းအားလုံးနီးပါး တက်ရောက်ဆွေးနွေးခဲ့ကြတယ်။ နိုင်ငံတကာ တရား ရုံးကိုတင် တရားစွဲဆိုနိုင်တဲ့ အနေအထားအဆင့်ကို ဦးတည်သွားကြဖို့ အားလုံးသဘောတူတယ်။ လုပ်ထုံးလုပ်နည်း ညှိယူနေကြရတာလေးတွေပဲ ရှိတယ်။ ဆိုတော့ နိုင်ငံတကာပြစ်မှုဆိုင်ရာတရားရုံးကို စွဲတင်နိုင်တော့မယ့် အလားအလာတွေ များလာပြီဆိုတာ ကျနော်ပြောချင်တယ်။\nမြန်မာစစ်အစိုးရ ကျူးလွန်တဲ့ ပြစ်မှု ယူဂိုဆလားဗီးယား၊ ရ၀မ်ဒါတို့နဲ့ အလားတူ\nမြန်မာစစ်အစိုးရအပေါ် စစ်ရာဇ၀တ်မှု၊ လူသားမျိုးနွယ်ကို ဆန့်ကျင်ကျူးလွန်တဲ့\nရာဇ၀တ်မှုတွေနဲ့ စုံစမ်းစစ်ဆေးသင့်တယ်လို့ ကမ္ဘာ့ထိပ်တန်းတရားသူကြီး ၅ ဦးက\nတောင်းဆိုလိုက်ပါတယ်။ မြန်မာနိုင်ငံက အခြေအနေတွေကို ဆူဒန်နိုင်ငံ၊ ဒါးဖောဒေသ\nက အခြေအနေတွေနဲ့လည်း နှိုင်းယှဉ်ပြောကြပါသေးတယ်။ မြန်မာ့ဒီမိုကရေစီ\nခေါင်းဆောင် ဒေါ်အောင်ဆန်းစုကြည်ကို တရားရုံးတင် စစ်ဆေးနေချိန်မှာပဲ အခုလို\nတောင်းဆိုချက် ထွက်လာတာပါ။ ဗွီအိုအေရဲ့ အရှေ့တောင်အာရှဗျူရိုကနေ ဒန်နီယယ်\nရှာ့ဖ် (Daniel Schearf) ပေးပို့ထားတဲ့သတင်းကို ကိုကျော်ကျော်သိန်းက တင်ပြ\nအမေရိကန်ပြည်ထောင်စု၊ မက်ဆာချူးဆက်ပြည်နယ်က ထင်ရှားလှတဲ့ ဟားဗတ်ဒ်\nဥပဒေရေးရာကျောင်းကနေ မေလ ၂၁ ရက်၊ ဒီကနေ့မှာပဲ ထုတ်ပြန်လိုက်တဲ့ အစီရင်\nခံစာမှာ မြန်မာစစ်အစိုးရရဲ့ လုပ်ရပ်တွေကို ထောက်ပြပြီး ကုလသမဂ္ဂကနေ စုံစမ်းရေး\nကော်မရှင်ဖွဲ့ စစ်ဆေးဖို့ တောင်းဆိုထားကြတာ ဖြစ်ပါတယ်။\nမြန်မာနိုင်ငံက လူ့အခွင့်အရေး ချိုးဖောက်မှုတွေဟာ ကျယ်ကျယ်ပြန့်ပြန့်နဲ့ စနစ်တကျ\nကို ဖြစ်နေပြီး အစိုးရရဲ့ မူဝါဒတရပ်အနေနဲ့ကို လုပ်ဆောင်နေတာဖြစ်တယ်လို့\nဟားဗတ်ဒ်တက္ကသိုလ် နိုင်ငံတကာ လူ့အခွင့်အရေးဆိုင်ရာအဖွဲ့က ထုတ်ပြန်တဲ့ အစီရင်\nအစီရင်ခံစာရဲ့နာမည်ကို မြန်မာနိုင်ငံက ရာဇ၀တ်မှုများလို့ ဆိုရမယ့် “Crimes in\nBurma” လို့ နာမည်ပေးထားပြီး အဲဒီလို ကျူးလွန်မှုတွေဟာ လူသားအဖြစ်ကို ဆန့်ကျင်\nကျူးလွန်တဲ့ ရာဇ၀တ်မှု၊ စစ်ရာဇ၀တ်မှုမြောက် လုပ်ရပ်တွေ ဖြစ်နိုင်တယ်လို့ အစီရင်\n၁၅ နှစ်စာ ကုလသမဂ္ဂ အထောက်အထားတွေပေါ်မှာပဲ လုံးလုံးလျားလျား အခြေခံပြုစု\nထားတဲ့ ဒီအစီရင်ခံစာမှာ လိင်ပိုင်းအကြမ်းဖက်မှုတွေ၊ အတင်းအကျပ် နေရာရွှေ့ပြောင်း\nခိုင်းတာတွေ၊ နှိပ်စက်ညှဉ်းပန်းတာတွေနဲ့ ဥပဒေမဲ့ သတ်ဖြတ်တာတွေကို မှတ်တမ်း\nတိုင်လာ ဂီယမ်နီနီ (Tyler Giannini) ဟာ ဟားဗတ်ဒ်တက္ကသိုလ် လူ့အခွင့်အရေး\nအစီအစဉ်ရဲ့ ညွှန်ကြားရေးမှူးဖြစ်ပြီး ဒီအစီရင်ခံစာ ပြုစုရာမှာ ပါဝင်သူတဦးပါ။ အရင်\nယူဂိုဆလားဗီးယားဒေသနဲ့ ဒါးဖောဒေသတို့က အလားတူဖြစ်ရပ်မျိုးတွေကို ကုလသမဂ္ဂ\nလုံခြုံရေးကောင်စီက စုံစမ်းစစ်ဆေးခဲ့သလို မြန်မာနိုင်ငံကိုလည်း စုံစမ်းစစ်ဆေးသင့်\n“ဒါးဖောဒေသမှာ တိုက်ခိုက်ဖျက်ဆီးခံရတဲ့ ကျေးရွာအရေအတွက်ဟာ မြန်မာနိုင်ငံ\nအရှေ့ပိုင်းမှာ ဖျက်ဆီးခံရတဲ့ ကျေးရွာအရေအတွက်နဲ့ နှိုင်းယှဉ်ရင် အတူတူပါပဲ။\nမြန်မာနိုင်ငံအရှေ့ပိုင်းမှာ ၁၉၉၆ ခုနှစ်ကတည်းကဆိုရင် ကျေးရွာပေါင်း ၃,၀၀၀ ကျော်\nဖျက်ဆီးခံရတာ၊ ဒါမှမဟုတ် လူတွေ စွန့်ခွာထွက်ပြေး သွားကြတာတွေကို ယုံကြည်ရပြီး\nသီးခြားလွတ်လပ်တဲ့ သတင်းရင်းမြစ်တွေပေါ်မှာ အခြေခံပြီးတော့ မြန်မာနိုင်ငံ လူ့အခွင့်\nအရေး အခြေအနေဆိုင်ရာ ကုလသမဂ္ဂ အထူးစုံစမ်းစစ်ဆေးရေးမှူးက တွေ့ရှိထားခဲ့ပါ\nတယ်။ ဒီအရေအတွက်ဟာ တကယ့်ကို သိသာထင်ရှားတဲ့ အရေအတွက်ပါ။”\nကုလသမဂ္ဂ အဖွဲ့အစည်းအသီးသီးဟာ မြန်မာနိုင်ငံက မတရားဖြစ်ရပ်တွေကို နှစ်ပေါင်း\nများစွာ ဝေဖန်ပြောဆိုခဲ့ကြပေမယ့် လုံခြုံရေးကောင်စီက အရေးယူလုပ်ဆောင်ဖို့\nပျက်ကွက်ခဲ့တယ်လို့ အစီရင်ခံစာက ဝေဖန်ထားပါတယ်။\nဒီအစီရင်ခံစာကို ရေးဆွဲပြုစုစေခဲ့သူတွေကတော့ နိုင်ငံတကာက ထင်ရှားတဲ့ တရား\nသူကြီး ၅ ဦးပါ။ သူတို့ထဲက အများစုဟာ ယူဂိုဆလားဗီးယားဒေသဟောင်းနဲ့ ရ၀မ်ဒါ\nဒေသတို့ဆိုင်ရာ နိုင်ငံတကာပြစ်မှု တရားခုံရုံးတွေမှာ ၀တ်လုံတော်ရတွေ၊ တရားသူကြီး\nတွေအဖြစ် ထမ်းဆောင်ခဲ့ကြဖူးပြီး တောင်အာဖရိက၊ အမေရိကန်ပြည်ထောင်စု၊\nဗြိတိန်နိုင်ငံ၊ ဗင်နီဇွဲလားနဲ့ မွန်ဂိုလီးယားနိုင်ငံတို့က ဖြစ်ပါတယ်။\nမြန်မာ့ဒီမိုကရေစီလှုပ်ရှားမှုခေါင်းဆောင် ဒေါ်အောင်ဆန်းစုကြည်ကို တရားရုံးတင်\nစစ်ဆေးနေတာနဲ့အမျှ မြန်မာစစ်အစိုးရပေါ် နိုင်ငံတကာဖိအား တိုးလာနေပါတယ်။ ဒီလို\nတရားရုံးတင် စစ်ဆေးတာကြောင့် မြန်မာနိုင်ငံတွင်း မတရားမှုတွေကို အများက ပြန်ပြီး\nအာရုံစိုက်လာကြချိန်မှာ ဒီအစီရင်ခံစာ ထွက်လာတာက အချိန်ကိုက်ပါပဲလို့ ဂီယမ်နီနီက\n“နှိမ်နင်းဖြိုခွဲတာတွေအပြင် ဒေါ်အောင်ဆန်းစုကြည်အပေါ် မဟုတ်တမ်းတရား စွပ်စွဲတာ\nတွေက မြန်မာလူထုရဲ့ အခြေခံလွတ်လပ်ခွင့်တွေအပေါ် ကန့်သတ်ချုပ်ချယ်တဲ့ စစ်အစိုးရ\nရဲ့ လုပ်ရပ်တွေကို နောက်ထပ်သက်သေပြတာပါပဲ။ မြန်မာနိုင်ငံမှာ နိုင်ငံရေးနဲ့ဆိုင်တဲ့\nကိစ္စရပ်တွေသာ ဖြစ်နေတာမဟုတ်ဘဲ အပြည်ပြည်ဆိုင်ရာ ရာဇ၀တ်ကြောင်း\nချိုးဖောက်မှုတွေလည်း ရှိနေတယ်ဆိုတာကို ဒီလို လေ့လာတွေ့ရှိချက်မျိုးက မီးမောင်း\nစာမျက်နှာ ၁၁၄ မျက်နှာပါ ဒီအစီရင်ခံစာမှာ မြန်မာနိုင်ငံရဲ့သမိုင်းကြောင်း၊ နိုင်ငံတကာ\nပြစ်မှုဆိုင်ရာ ဥပဒေရဲ့ အခြေခံတွေ၊ မြန်မာနိုင်ငံက လူ့အခွင့်အရေး ချိုးဖောက်မှုတွေ၊\nလုံခြုံရေးကောင်စီက ယူဂိုဆလားဗီးယားနဲ့ ရ၀မ်ဒါဒေသဆိုင်ရာ လုပ်ဆောင်ခဲ့တာတွေ\nနဲ့ မြန်မာနိုင်ငံ အခြေအနေ စသည်အားဖြင့် အခန်း ၄ ခန်းခွဲပြီး တင်ပြထားပါတယ်။\nမြန်မာနိုင်ငံမှာ လူသားမျိုးနွယ်ဆန့်ကျင် ကျူးလွန်မှု ICC က စစ်ဖို့တောင်းဆိုနေ\nမြန်မာစစ်အစိုးရက ကျူးလွန်နေတဲ့ စစ်ရာဇ၀တ်မှုတွေနဲ့ လူသားမျိုးနွယ်ဆန့်ကျင်တဲ့ရာဇ၀တ်မှုတွေအတွက် ICC နိုင်ငံတကာ ရာဇ၀တ်ခုံရုံးက အပြစ်ပေး အရေးယူဖို့ နိုင်ငံတကာက တောင်းဆိုလှုပ်ရှားမှုတွေ အရှိန်မြှင့် လုပ်ဆောင်လာနေကြပါပြီ။ စစ်အစိုးရက ဒေါ်အောင်ဆန်းစုကြည်ကို အင်းစိန်အကျဉ်းထောင်မှာ အထူးခုံရုံးတင် စစ်ဆေးနေတဲ့လုပ်ရပ်က တရားဥပဒေနဲ့ ညီညွတ်ခြင်းမရှိဘူးလို့ နိုင်ငံတကာက ၀ိုင်းဝန်းပြောဆိုနေကြတဲ့အချိန်မှာ စစ်အစိုးရကို ICC က အပြစ်ပေး အရေးယူပေးဖို့ တောင်းဆိုမှုတွေတိုးမြင့်ထွက်ပေါ်လာတာ ဖြစ်ပါတယ်။ အပြည့်အစုံကို ကိုဇော်ဝင်းလှိုင်က တင်ပြပေးထားပါတယ်။\nပြီးခဲ့တဲ့ မေလ ၁၅ ရက်နေ့ သောကြာနေ့တုန်းကပဲ အရှေ့တီမောသမ္မတ ဟိုဆေး ရာမို့စ်ဟော်တာ (Jose Ramos-Horta) က မြန်မာစစ်ခေါင်းဆောင် ဗိုလ်ချုပ်မှူးကြီး သန်းရွှေကို ရာဇ၀တ်မှု ကျူးလွန်မှုတွေနဲ့ နိုင်ငံတကာ ရာဇ၀တ်ခုံရုံးမှာ ရုံးတင် စစ်ဆေးဖို့ တောင်းဆိုလိုက်ပါတယ်။ သမ္မတ ရာမို့စ် ဟော်တာ မတောင်းဆိုခင် ဒီအရင်ကလည်း စစ်အစိုးရက နှစ်ပေါင်းများ စွာ ကျူးလွန်လာတဲ့ စစ်ရာဇ၀တ်မှုတွေနဲ့ လူသားမျိုးနွယ်ဆန့်ကျင်တဲ့ ရာဇ၀တ်မှုတွေအတွက် ICC နိုင်ငံတကာ ရာဇ၀တ် ခုံရုံးက အပြစ်ပေး အရေးယူနိုင်ဖို့ ကြိုးစားလုပ်ဆောင်နေခဲ့ကြတာတော့ ကြာပါပြီ။ စစ်အစိုးရက အခုလိုကျူးလွန်နေတဲ့ရာဇ၀တ်မှုတွေကို စုဆောင်းပြီး ကုလသမဂ္ဂနဲ့ တခြား နိုင်ငံတကာ အဖွဲ့အစည်းတွေကို တင်ပြနေတာတွေ ရှိပါတယ်။\nမဆန်းရှာဖောင်ဟာ BLC မြန်မာနိုင်ငံရှေ့နေများကောင်စီက စစ်အစိုးရကို ICC ခုံရုံး တင်နိုင်ရေး ဦးဆောင်ကြိုးပမ်းနေတဲ့ လုပ်ငန်းတာဝန်ခံတဦး ဖြစ်ပါတယ်။ သူမက စစ်အစိုးရ ကျူးလွန်နေတဲ့ ရာဇ၀တ်မှုတွေကို ICC ခုံရုံးတင် တရားစွဲဆိုဖို့ လုပ်ဆောင်နေတာဟာ စိတ်ကူးယဉ်ဆန်တဲ့ လုပ်ရပ်မဟုတ်ဘဲ စစ်အစိုးရက တကယ်ကျူးလွန်နေတဲ့ ရာဇ၀တ်မှုတွေကို အထောက်အထား အခိုင်အလုံနဲ့ တင်ပြလုပ်ဆောင်နေတာဖြစ်တယ်လို့ ဆိုပါတယ်။\n“နအဖ ထပ်ခါတလဲလဲ ကျူးလွန်တဲ့ ပြစ်မှုအပေါ်မှာ ကျမတို့က နိုင်ငံတကာ ပြစ်မှုဆိုင်ရာ တရားရုံးကို တရားစီရင်ခွင့်ဘောင် အာဏာ ထဲမှာ ရောက်နေတဲ့ ပြစ်မှုတွေ ဖြစ်တယ်။ ကျမတို့ စိတ်ကူးယဉ်ဆန်ပြီး လုပ်နေတဲ့လုပ်ရပ် မဟုတ်ဘူး။ ဒါ တကယ် ကိုပဲ နအဖကိုယ်တိုင် ကျူးလွန်တဲ့ ပြစ်မှုတွေကို ပြည်တွင်းတရားစီရင်ရေးကိုယ်တိုင်က အားကိုးနိုင်လောက်တဲ့၊ တရားမျှတမှု ကို ဖော်ဆောင်ဖို့အတွက် အားကိုးနိုင်လောက်တဲ့ တရားရုံးတွေ မဟုတ်ဘူး။ ဒီပြစ်မှုတွေကလည်း ထပ်ခါထပ်ခါကျူးလွန်တဲ့ ပြစ်မှုတွေ ဖြစ်တယ်။ ICC စီရင်ခွင့်အာဏာ ဘောင်ထဲမှာရှိတဲ့ ပြစ်မှုတွေကို တင်ဖို့ ကျမတို့ ကြိုးစားတယ်။ ဖြစ်နိုင်ခြေ ဘယ်လောက်ရှိလဲဆိုရင်တော့ ဖြစ်နိုင်ခြေ အများကြီးရှိတယ်လို့ ဖြေလို့ရပါတယ်။”\nအခုအချိန်မှာတော့ စစ်အစိုးရ ကျူးလွန်နေတဲ့ ရာဇ၀တ်မှုတွေကို သက်သေခံအထောက်အထား စုဆောင်းတဲ့အဆင့်မှာ ရှိနေသေးတယ်လို့ ဆိုပါတယ်။\n“ဘယ်အဆင့်ရောက်ပြီလဲဆိုရင် ကျမတို့ BLC မှာ နအဖကျူးလွန်တဲ့ ပြစ်မှုကြီးတွေနဲ့ ပတ်သက်ပြီး သက်သေခံ အထောက်အထားတွေ အများကြီး စုဆောင်းလို့ ရနေပါပြီ။ အားလုံးသိတဲ့အတိုင်း မြန်မာနိုင်ငံဟာ ICC အဖွဲ့ဝင် နိုင်ငံ တနိုင်ငံ မဟုတ်ဘူး။ ICC မှာ တင်နိုင်ဖို့အတွက်ဆိုရင် ကုလသမဂ္ဂ လုံခြုံရေးကောင်စီကနေ သွားရမယ်။ ဒီလိုမျိုးအားကောင်းစွာ UN Security Council ရဲ့ Resolution ကို ကျမတို့ ယူရမှာဖြစ်တယ်။\n“အဲဒီနည်းတူ ကျမတို့ ဘယ်လောက်ခရီးရောက်ပြီလဲဆိုရင် နိုင်ငံတကာက ပြည်တွင်းမှာ ထပ်ခါထပ်ခါဖြစ်နေတဲ့ ပြစ်မှုတွေ ကို အများကြီး အာရုံစိုက်တယ်။ လွန်ခဲ့တဲ့အပတ် သောကြာနေ့က အရှေ့တီမောသမ္မတကိုယ်တိုင်က နိုင်ငံတကာတရားရုံး မှာ စီရင်နိုင်အောင် တင်ဖို့အတွက် ဖိအားပေးမယ်ဆိုတဲ့ တောင်းဆိုမှုတွေ ဖြစ်လာတယ်။ အဲဒါ လုံခြုံရေးကောင်စီက တရားရေးဆိုင်ရာအရ စဉ်းစားနိုင်လောက်တဲ့ အခြေအနေအထိ၊ ဒါ နည်းနည်းတော့ ခက်ခဲတဲ့ ကိစ္စတခုတော့ဖြစ်တယ်။”\nဒီကိစ္စအောင်မြင်နိုင်ဖို့အတွက် စစ်အစိုးရ ကျူးလွန်နေတဲ့ ရာဇ၀တ်မှုတွေကို သက်သေသာဓကနဲ့တကွ နိုင်ငံတကာ ထောက်ခံ အားပေးမှုရရှိအောင် စည်းရုံးလှုံ့ဆော်နေတာတွေ ရှိတယ်လို့လည်း ဆိုပါတယ်။\n“Lobby တို့ Campaign တို့ ပြည်တွင်းမှာဖြစ်ပျက်နေတဲ့ အဖြစ်အပျက်တွေကို ဓာတ်ပုံတွေနဲ့တကွ လုပ်နေတာ ရှိနေပါတယ်။”\nစစ်အစိုးရကို ICC ခုံရုံးတင် တရားစွဲဆိုနိုင်ရေး ဦးဆောင်ကြိုးပမ်းနေတဲ့ BLC မြန်မာနိုင်ငံရှေ့နေများကောင်စီက လုပ်ငန်း တာဝန်ခံ မဆန်းရှာဖောင် ပြောပြသွားတာ ဖြစ်ပါတယ်။\nအောင်ဝေး အထူးကဗျာ - ၂\nNLD ကို ၀န်းရံကြ\nမတရားတဲ့ ဥပဒေကို ရိုက်ချိုးကြ\nနအဖ = မိစ္ဆာ အစိုးရ\nနအဖ ကြောက်ကန်ကန် နေပြီ။\nစစ်သားနဲ့ ရဲ၊ ၀န်ထမ်းတွေပဲရှိတဲ့ ကိုကိုးကျွန်းမှာ\nNLD (ဦးလှသန်း) အနိုင်ရခဲ့တယ်။\nပြည်သူ့ဘက်က တပ်မတော်သားတွေကို ကြိုဆိုကြ\nမကြောက်တတ်ရင် တခါပဲ သေရတယ်\nကြောက်နေရင် အခါခါ သေရမယ်\nသေရဲ၊ တိုက်ရဲ၊ အနိုင်ယူရဲ\nသား သုံး သား ပေါင်းစည်းညီညွတ်ကြ\nအင်းစိန်အကျဉ်းထောင် သပိတ်စခန်းမှာ။ ။\nဒေါ်အောင်ဆန်းစုကြည် (သို့မဟုတ်) သတ္တိရှင် အမျိုးသမီး...\nမစ္စတာ ယက်တော နှင့် ပတ်သက်ပြီး ရှေ့နေ ၂ ဦး၏ ပြောပြ...


အဆိုပါ tundra ၏ကာဗွန် | အစိမ်းရောင်ပြန်လည်ပြည့်ဖြိုးမြဲ\nအဆိုပါ tundra ကာဗွန်ထုတ်လွှတ်မှု၏အရင်းအမြစ်ဖြစ်လာနိုင်ပါတယ်\nFausto Ramirez | | CO2 ကူးယူ, ပတ်ဝန်းကျင်\nအဆိုပါ tundra အလွန်အစွမ်းထက်တဲ့ရေတွင်းဖြစ်ပါတယ် ကာဗွန်... အနည်းဆုံးဖြစ်ခဲ့သည်။ ယနေ့ခေတ်တွင်သိုလှောင်နိုင်စွမ်းသည်အပူချိန်မြင့်တက်မှုကြောင့်အကြီးအကျယ်ပျက်စီးသွားသည် သက်ရှိများ လူနေမှုဘဝ အချို့သောအဆင့်များ၌ photosynthetic ဖမ်းယူသည့်ယန္တရားကိုသက်ရောက်နေစဉ်၎င်းတို့သည်လေထုထဲသို့ CO2 ပိုမိုထုတ်လွှတ်သည်။\nရာသီဥတုပြောင်းလဲမှုနှင့်အတူ သဘာဝပေါက်ပင် နှင့်သက်ရှိများပိုမိုထုတ်လွှတ်နိုင်ဘူး ကာဗွန်၏ပုံစံအတွက် ကာဗွန်ဒိုင်အောက်ဆိုက် သိုသိုသိပ်သိပ်သိုသိုသိပ်သိပ်သိုသိုသိပ်သိပ်သိုသိုသိပ်သိပ်သိုလှောင်နိုင်သည်ထက်သိုလှောင်နိုင်သည့်မီသိန်း (သို့မဟုတ်) မီသိန်း။ ယခုဆယ်နှစ်ကျော်ကြာသည့်တိုင်သုတေသီများသည်သုတေသနဌာနတွင်အခြေချခဲ့သည် Zackenberg, ဂရင်းလန်းမြောက်ပိုင်းတွင်, tundra တစ်ခုလုံး၏ကာဗွန်ချိန်ခွင်လျှာကိုအကဲဖြတ်ရန် ခြမ်း မွောကျ.\nဂျာနယ်ထဲမှာပုံနှိပ်ထုတ်ဝေလေ့လာမှုတစ်ခု ဘူမိရူပဗေဒသုတေသနဂျာနယ်ဦး ဆောင်သည့်အဖွဲ့ Magnus Lund သက်ရှိများကြောင့်ဖြစ်ပေါ်လာသော CO2 ထုတ်လွှတ်မှုသည်အပူချိန်မြင့်တက်လာသည်နှင့်အမျှတိုးလာသည်ကိုပြသသည်။\nသတ်မှတ်ထားရန် ကာဗွန်ချိန်ခွင် အဆိုပါ tundra ၏, သိပ္ပံပညာရှင်များနှစ်ခုပုံစံကိုလေ့လာခဲ့ကြ: ၏ပုံစံထုတ်လွှတ်ကာဗွန်နှုန်း CO2 အသက်ရှူခြင်းနှင့်အပင်များမှတဆင့်သိုမှီးထားသောနှုန်းသည် photosynthesis။ ဤသတ်မှတ်ချက်နှစ်ခုအရ Tundra သည်အရင်းအမြစ်ဟုတ်၊ မဟုတ်စမ်းရေတွင်းလားဆိုတာဆုံးဖြတ်ရန်ဖြစ်နိုင်သည် ကာဗွန်.\nEl လေ့လာ တိရိစ္ဆာန်အသက်ရှူခြင်းကြောင့်ဖြစ်ပေါ်လာသော CO2 ထုတ်လွှတ်မှုများသည်၎င်းနှင့် ဆက်စပ်၍ တိုးများလာသည်ကိုပြသည် အပူအအေး။ အခြားတစ်ဖက်တွင်, နှင့်ဆက်စပ်သောကာဗွန်သိုလှောင်မှုစွမ်းရည် photosynthesis အပူချိန်တိုးအဖြစ်လျော့နည်းစေသည်။ ကြည့်ရသည်မှာဤ သိုလှောင်မှု ဘယ်တော့မှမရပ်ဘူး အပူအအေး 7ºCထက်ပိုသည်။\nပိုမိုသိရှိလိုပါက - ဂူးဂဲလ်က၎င်း၏ကာဗွန်ခြေရာကိုလူသိရှင်ကြားထုတ်ပြန်သည်\nဆောင်းပါး၏လမ်းကြောင်းအပြည့်အစုံ - အစိမ်းရောင်ပြန်လည်ပြည့်ဖြိုးမြဲ » ပတ်ဝန်းကျင် » CO2 ကူးယူ » အဆိုပါ tundra ကာဗွန်ထုတ်လွှတ်မှု၏အရင်းအမြစ်ဖြစ်လာနိုင်ပါတယ်\nအကြောင်းမှာမြောက်ပိုင်း hemisphere တွင်ပိုမိုရွာသွန်းသည့်အကြောင်းရင်းများဖြစ်သည်


ကြယ်ပြာရဲ့ အိမ်ကလေး: March 2009\nပုံလေးကို ဒီက (http://pro.corbis.com) ယူပါတယ်။\nခုတလော ရာသီဥတုကပူပြင်းလွန်းတယ် … အိမ်အပြင်ဘက်ကိုလှမ်းကြည့်လိုက်ရင် ပတ်ဝန်းကျင်က ခြောက်ခြောက်သွေ့သွေ့ကြီးနဲ့ ဘာကိုလွမ်းလို့လွမ်းမှန်းမသိ စိတ်ထဲခပ်ဆွေးဆွေးလေးဖြစ်နေမိတယ် …. အတွေးတွေကလဲ တောင်စဉ်ရေမရ ဟိုရောက်လိုက် ဒီရောက်လိုက် ….. ဟော … ကြည့်နေရင်းနဲ့မိုးတွေရွာကျလာပြန်ပြီ … မိုးရွာတော့လဲ လွမ်းတာကပျောက်မသွားပါဘူး … ပိုတောင်ဆိုးလာသလိုပဲ … လျှောက်တွေးရင်းနဲ့ပဲ ၂၀၀၃ ကနေ ၂၀၀၅ လောက်ထိ သူငယ်ချင်းတွေတူတူစုပြီး အပတ်တိုင်း ရွှေတိဂုံဘုရားရောက်ဖြစ်တာလေး ပြန်တွေးပြီး လွမ်းမိသွားတယ် ….\nကျွန်မက သူငယ်ချင်းများတယ် … ကျွန်မသူငယ်ချင်းတွေထဲမှာ ၁၈ နှစ်ကနေ အသက် ၄၀ကျော်အရွယ်ထိ ယောက်ျားလေး၊ မိန်းကလေး ပေါင်းစုံပါတယ် … အဲ့ဒီတုန်းက ကျွန်မနဲ့အများဆုံးတွဲဖြစ်တဲ့သူငယ်ချင်းက အေမီ ဆိုတဲ့သူငယ်ချင်း … အသက်ချင်းကမတိမ်းမယိမ်းဖြစ်သလို ကုသိုလ်ကံအကျိုးပေးတွေကလဲ ခပ်ဆင်ဆင် … အလုပ်တစ်ခုလုပ်ရင် တစ်ခါတည်းနဲ့အဆင်ပြေချောမွေ့သွားတယ်ဆိုတာက ခပ်ရှားရှား၊ အတိုက်အခံလေးဖြစ်ပြီးမှ အဆင်ပြေသွားတတ်တာချည်းပဲ …. နောက် ကျွန်မထက် (၅)နှစ်လောက်ငယ်တဲ့ လင်းထွန်းဆိုတဲ့သူငယ်ချင်းကောင်လေးတစ်ယောက်ရယ်၊ အသက် (၂)နှစ်ငယ်တဲ့ ရဲရန်အောင် ဆိုတဲ့ သူငယ်ချင်းကောင်လေးတစ်ယောက်ရယ် အပတ်တိုင်း ဘုရားမှာတွေ့ဖြစ်ကြတယ် … အရင်က ကျွန်မတို့ လေးယောက်က ကုမ္ပဏီတစ်ခုတည်းတူတူလုပ်ကြတယ် …. နောက်တော့ ကျွန်မနဲ့အေမီက အလုပ်သစ်ကိုပြောင်းသွားတယ် … ကျွန်မတို့နှစ်ယောက်က အလုပ်မှာ အတိုက်အခံတွေများလွန်းလို့ ဆိုပြီး ဘုရားမှာတံမြက်စည်းလှဲပြီး ကုသိုလ်လုပ်ကြဖို့တိုင်ပင်ကြတယ် …နောက်တော့ လင်းထွန်းပါ ကျွန်မတို့နဲ့ တူတူ အပတ်တိုင်း ရွှေတိဂုံဘုရားပေါ်မှာ တံမြက်စည်းလိုက်လှည်းတယ် … ကျွန်မတို့ သုံးယောက်ကြားမှာ ချစ်စရာဓလေ့လေးတစ်ခုရှိတယ် … ဘုရားပေါ်တက်ရင် အငယ်ဆုံးသူက ဘိနပ်အိတ်ကို ကျေကျေနပ်နပ်ကိုင်ပေးလေ့ရှိကြတာပါ … ကျွန်မတို့က အတက်မုခ်နဲ့အဆင်းမုခ်တူလေ့မရှိတော့ ဘိနပ်တွေကို အမြဲပဲ အိတ်နဲ့ထည့်သယ်ရတယ် … လင်းထွန်းမပါတဲ့နေ့ဆိုရင် ကျွန်မကိုင်ရတယ် …. လင်းထွန်းနဲ့ကြုံရင် သူက အိတ်ကိုင်ပေးတယ် … ကျွန်မတို့တွေ မောင်နှမအရင်းတွေလိုချစ်ခင်ကြတယ် …\nနောက်တော့ ရဲရန်အောင်ပါ ပါလာတယ် … တခါတလေ ကျွန်မတို့သူငယ်ချင်းတွေ ၁၀ ယောက်လောက်ရှိတယ် လိုက်လိုက်လာပြီးဝိုင်းလှည်းကြတယ် ..… ကျွန်မတို့က အသင်းဝင်ထားတာမဟုတ်ပဲ လှည်းနိုင်သလောက် ဧရိယာလေးသတ်မှတ်ပြီးလှည်းကြတယ် … နေရာကတော့ ကျွန်မတို့ထိုင်လေ့ရှိတဲ့ ဗုဒ္ဓ၀င်ပြခန်းဘက်ဆင်းတဲ့ ညောင်ပင်တစ်ဝိုက်ပေါ့ … ကျွန်မတို့ အလုပ်ဆင်းပြီဆိုရင် တံမြက်စည်းလှည်းပြီးမောရင် စားဖို့ဆိုပြီး အကြော်ကို အလှည့်ကျ ၀ယ်လေ့ရှိတယ် … ပြီးတော့ ကျွန်မတို့ရဲ့စုရပ်နေရာလေးကို သူငယ်ချင်းတွေ အလျှိုလျှိုရောက်လာကြရော … ကျွန်မတို့ လူစုံပြီဆိုရင် တံမြက်စည်းရှာပုံတော်အရင်ဖွင့်ရတယ် … တခါတလေ ရင်ပြင်တော်သာ တစ်ပတ်ပြည့်သွားတယ် တံမြက်စည်းက သုံးချောင်းလောက်ပဲရတယ် … နောက်ပိုင်းတော့ ဂေါပကရုံးကနေလိုသလောက်သွားငှားတယ် … ပြီးရင်သွားပြန်ပို့ပေးလိုက်နဲ့ အဆင်ပြေသွားတယ် ….\nကျွန်မတို့တွေတံမြက်စည်းလှည်းနေကြတာမြင်ရင် တချို့စုံတွဲလေးတွေ၊ တချို့ ကလေးတွေ လူကြီးတွေပါ တံမြက်စည်းခဏလောက်ပေးပါဆိုပြီး ကုသိုလ်ပါဝင်ကြတာမြင်ရတော့ ကြည်နူးမိတယ် … ပြီးတော့ ကျွန်မတို့လှည်းထားလို့ ဘုရားဖူးတွေ အမှိုက်သရိုက်ကင်းကင်းနဲ့ သွားလာနေကြတာ မြင်ရင်လည်း ကြည်နူးမိတယ် … မိုးအရမ်းရွာချထားလို့ တံမြက်စည်းလှည်းမရတဲ့နေ့တွေဆိုရင် ကျွန်မတို့ လက်နဲ့ ညောင်ရွက်ကြွေတွေလိုက်ကောက်ကြတယ် … အားလုံးပြီးပြီဆိုရင် ဇရပ်ပေါ်မှာဝိုင်းထိုင်ကြပြီး အလယ်မှာအကြော်ထုတ်ချ၊ သူငယ်ချင်းတွေ အကြော်စားကြရင်း အလုပ်အကြောင်း၊ ပြင်ပဗဟုသုတတွေအကြောင်း၊ အနုပညာအကြောင်း သိသလောက်လေးတွေဝေမျှကြတယ် … ဆွေးနွေးကြတယ် … ကျွန်မတို့တွေ ၉ ခွဲလောက်ထိ နေကြပြီးရင် အသီးသီးလမ်းခွဲကြလေ့ရှိတယ် … တစ်ပတ်တစ်ရက်နဲ့ ဒီအကျင့်လေးကို ကျွန်မတို့ သုံးနှစ်နီးပါး မပျက်မကွက်ထိန်းသိမ်းခဲ့ကြတယ် …\nခုချိန်မှာတော့ ကျွန်မတို့တွေအားလုံးနေရာတကွဲစီမှာရောက်နေကြပြီ … တချို့က ရန်ကုန်မှာ၊ တချို့က ဘန်ကောက်မှာ၊ တချို့က စင်္ကာပူမှာ …. ကျွန်မတို့တွေအရင်လိုပြန်ဆုံကြဖို့မလွယ်တော့ဘူး …. ဆုံဖြစ်ကြရင်ရော ရွှေတိဂုံဘုရားပေါ်က ကျွန်မတို့ တံမြက်စည်းလှည်းနေကြနေရာလေးမှာ ဆုံနိုင်ပါတော့မလားလို့ တွေးရင်း စိတ်မကောင်းဖြစ်နေမိတယ် …. ဘာပဲဖြစ်ဖြစ် တချိန်က အမှတ်တရလေးကိုတော့ ကျွန်မစိတ်ထဲမှာ ဘယ်တော့မှမေ့ပျောက်မှာမဟုတ်သလို သူငယ်ချင်းတွေကိုလဲ အမြဲတမ်းသတိရနေမိပါတယ် …..\nမှတ်ချက်။ ။ အေမီ၊ လင်းထွန်း၊ ရဲရန်အောင်၊ ကိုလင်း၊ သူရိန်၊ အောင်ညီလတ် နဲ့ မကြာခဏလိုက်လာ ကုသိုလ်ပြုလေ့ရှိတဲ့ သူငယ်ချင်းများအားလုံးကို သတိရလို့ရေးလိုက်တဲ့ပို့စ်လေးပါ ….\nPosted by ကြယ်ပြာ at 2:34 AM 12 comments Links to this post\nသူမက မိန်းကလေးပေမယ့် ယောက်ျားလေးနှစ်ယောက်ကြားကြီးပြင်းလာခဲ့သူ ... သူမကစားသော ကစားနည်းများအားလုံးနီးပါးက ယောက်ျားလေးများကစားသော ကစားနည်းများ …. ဂေါ်လီပစ်၊ ဂျင်ပေါက်၊ ဘောလုံးကန်၊ အံစာလှိမ့်၊ ပြေးတမ်းလိုက်တမ်း စုံတကာကိုစိနေတာပဲလေ … သူမ ငယ်ငယ်ကပုံရိပ်က အင်မတန် ပေချောင်ချောင်နိုင်သောပုံရိပ် … ဂျစ်ကန်ကန်နဲ့ ဘယ်နေရာမှာ ဘာကစားနေလဲ သူမ မပါဘူးဆိုတာမရှိသလောက်ပဲ ….\nသူမတို့ငယ်ငယ်က ကြွေပန်းကန်စိအကွဲတွေကို ထောင်ပြီးဂေါ်လီနဲ့ပစ်လေ့ရှိတယ် … တချို့ကတော့ ပိုက်ဆံထောင်ပြီးပစ်ကြတယ် ….. ဒါပေမယ့် သူမကတော့ ပိုက်ဆံနဲ့ဘယ်တော့မှပစ်လေ့မရှိဘူး ….ဒီကစားနည်းကစားဖို့ ကြွေပန်းကန်စိအကွဲတွေလိုပြီလေ … ကြွေပန်းကန်စိပစ်တဲ့အချိန် ကိုယ့်မှာ အဲ့ဒါတွေများများရှိလို့ကတော့ ကိုယ်ကခပ်မော့မော့နဲ့ဝင်ပစ်လို့ရသကိုး … ဒီတော့သူမကဘာလုပ်သလဲဆိုတော့ နောက်ဖေးလမ်းကြားတကာ လမ်းကြားလှည့်ပြီး အိမ်တကာက ပျက်စီးသွားလို့ပစ်ထားတဲ့ ပန်းကန်အကွဲတွေလိုက်ကောက်တော့တာပေါ့ … အကွဲတွေရလာရင် သူမအိမ်ရှေ့မှာချပြီး အပိုင်းအရွယ်တော်အသေးလေးတွေရအောင်ထိုင်ခွဲ … ပြီးရင် အိတ်တစ်အိတ်ထဲစုထည့် …. ပြီးရင် အဲ့ဒီအထုပ်ကြီးခါးမှာချိတ်ပြီး လမ်းတကာလှည့်ပစ်တော့တာပဲ …. သူမက လက်လဲ အတော်ဖြောင့်တယ် … ဂေါ်လီပစ်ရင် နိုင်တာများတယ် … သူမမှာ ဂေါ်လီတွေဆိုလဲ အိတ်ကြီးနဲ့တစ်လုံးရှိတယ် …. အမေက အဲ့လိုတွေဆော့တာသိပ်မကြိုက်သလို၊ နောက်ဖေးလမ်းကြားထဲဝင်တာလဲမကြိုက်ဘူးလေ …\nဘယ်ကြိုက်ပါ့မလဲ အဲ့ဒီခေတ်ရဲ့နောက်ဖေးလမ်းကြားတွေက အမှိုက်ပုံသာသာရယ် … ညစ်ပတ်နံစော်နေတာလေ …. ပြီးတော့ အကွဲတွေရှမှာ၊ ပုလင်းကွဲစူးမှာ၊ အကောင်ပလောင်တွေကိုက်မှာ အမေကစိုးရိမ်သေးတယ် … နောက်ပြီးတော့ ကောက်လာသမျှအကွဲတွေကို သူမက အိမ်ရှေ့မှာဒီအတိုင်းထားထားပစ်ခဲ့တတ်တာကိုး …. အမေကသိပ်အသန့်ကြိုက်တဲ့သူ … သူမက အမေလှဲကျင်းထားတဲ့ အိမ်ရှေ့ကိုညစ်ပတ်အောင်လုပ်သူ … သူမက ဆော့ပြီဆိုရင် မိုးမမြင်၊လေမမြင် … ခေါ်မကြား၊ အော်မကြား … သိပ်ကြောက်ရတဲ့ အမေခေါ်ရင်တောင် မကြားချင်ယောင်ဆောင်ပြီး ဆော့တာ … ပြန်လာရင်လည်း အတီးခံရတာလဲ ခဏခဏ …. ဘယ်လောက်ရိုက်ရိုက် နောက်နေ့ရောက်ပြန်တော့လဲ သူမကိုကြွေပန်းကန်စိအထုပ်ရယ်၊ ဂေါ်လီထုပ်ရယ်နဲ့ ယောက်ျားလေးတွေနဲ့အပြိုင် ဂေါ်လစ်ပစ်နေတာကို မြင်ရပြန်ရော …. ကဲ ….. သူမနဲ့ ဂေါ်လီပြိုင်ပစ်ကြမလားဟေ ……\nမှတ်ချက်။ ။ပုံလေးကို ဒီက http://www.britannica.com ယူပါတယ်။ ပြီးတော့ပုံက ဂေါ်လီပုံမတွေ့လို့ တွေ့တဲ့ပုံထဲက ဂေါ်လီနဲ့တူတာရွေးထားတာပါ။\nPosted by ကြယ်ပြာ at 2:25 AM 16 comments Links to this post\n(Image from http://www.partyrama.co.uk, http://www.olga-art.info)\nကိုကြီးရေ ဒီနေ့ နင့်ရဲ့ (၃၂) နှစ်ပြည့်မွေးနေ့နော် …. ငါ ပထမ မေ့နေတာဟ …. မနေ့ညက ငါနဲ့ ငဖြိုးလေး အိမ်ကိုဖုန်းဆက်တော့မှ နင့်မွေးနေ့ကိုရုတ်တရက်သတိရလိုက်တာ … ငါနင့်အတွက် မွေးနေ့လက်ဆောင်မ၀ယ်ရသေးဘူးကိုကြီးရ …. နင်ဘာလိုချင်တာလဲဆိုတာငါသိတယ်နော် ….\nငါ နောက်မှဝယ်ပေးမယ်ဟာ … နော် …. ကိုကြီးရေ နင်က ငါ စိတ်ညစ်တာတွေပြေစေဖို့ဆိုပြီး နေ့တိုင်း ဘုရားရှိခိုး၊ မေတ္တာပို့ပေးတယ်တဲ့လား … ကျေးဇူးတင်ပါတယ်ကိုကြီးရာ …. အဲ့ဒါလေးတွေကြောင့်လဲ ငါနင့်ကိုချစ်တာဟ … သိလား ….\nမိသားစုကို သိပ်ချစ်တတ်တဲ့ ကိုကြီး …\nအမေ နေမကောင်းလို့ တစ်ချက်လောက် စုပ်သပ် သံလေးကြားလိုက်တာနဲ့ အချိန်မရွေးချက်ခြင်းပြုစုပေးတတ်တဲ့ကိုကြီး ….\nအဖေ့မျက်နှာရိပ်ကြည့်ပြီး အလိုက်တသိ နင်းနှိပ်ပေးတတ်တဲ့ ကိုကြီး ….\nငါနဲ့ငဖြိုးလေး အပေါ်မှာ အစ်ကိုလိုရော၊ အစ်မလိုပါစောင့်ရှောက်ပေးတတ်တဲ့ ကိုကြီး ….\nငါ့ကိုသိပ်ချစ်တဲ့ ကိုကြီး ….\nနင့်ရဲ့ ဒီမွေးနေ့က စလို့ အသက်ရှည်သလောက် ကျန်းမာပါစေ ….\nကျန်းမာသလောက် စိတ်ချမ်းသာပါစေ ….\nဖြစ်ချင်တာနဲ့ ဖြစ်နေရတာ တထပ်တည်းကျနိုင်ပါစေ …\nတထပ်တည်းမကျခဲ့ရင်လဲ ဖြစ်နေရတဲ့အပေါ် အကောင်းဆုံးလမ်းလျှောက်နိုင်ပါစေ ….\nနင့်ရဲ့ ချစ်သူ “ခိုင်လေး” နဲ့ ထာဝရပျော်ရွှင်စွာ လက်တွဲနိုင်ပါစေ ….\nငါ့ကိုလဲ ဒီအတိုင်းထက်မပိုရင်တောင် မလျော့ပဲဆက်ချစ်နိုင်ပါစေ လို့ ငါ ဆုတောင်းပေးပါတယ် ….\nPosted by ကြယ်ပြာ at 8:00 PM 10 comments Links to this post\nတစ်ခွန်းမှ ဟန်လုပ်ပြီးမမေးခဲ့မိဘူး .........\nအဓမ္မ ပိတ်ထားပစ်လိုက်တယ် .........\nမနက်ဖြန်ပေါင်းများစွာကို ကျော်ဖြတ်နေဆဲ ……….။။\nမှတ်ချက်။ ။ ပုံလေးကို ဒီက (https://www.artanddesignonline.com) ယူပါတယ်။\nPosted by ကြယ်ပြာ at 11:08 PM 10 comments Links to this post\n(Image from http://www.marybethart.com)\nမေကြီးရေ ခုတလော သမီးအတွေးတွေယောက်ယက်ခတ်နေသလိုပဲ …. တစ်ခုခုစဉ်းစားနေရင်း မပြီးခင် နောက်တစ်ခုကို စဉ်းစားမိတာမျိုးတွေဖြစ်ဖြစ်နေတယ် …. အိမ်ကိုလဲ ခဏခဏသတိရလို့ ဖုန်းဆက်ဆက်နေမိတာနဲ့ ဖုန်းကဒ်ဖိုးတွေလဲ ကုန်တာမနည်းဘူး …. ဒါပေမယ့် မေတို့ ဖေတို့ နဲ့စကားပြောရတာ သမီး စိတ်ချမ်းသာတယ် … မေတို့က သမီးကိုစိတ်ပူ၊ သမီးက မေတို့ကိုစိတ်ပူနဲ့ ဟုတ်တော့ ဟုတ်နေတာပဲ …\nမေနဲ့သမီးနဲ့ သားအမိရယ်လို့ ရင်းရင်းနှီးနှီးစကားသိပ်မပြောဖူးဘူးနော် …. ဖုန်းထဲကနေဆိုရင် လည်း ဖေနဲ့စကားပြောသလောက် မရင်းနှီးဘူး …. မေကလဲ ပြန်ခံပြောတာ ဘယ်လိုမှမကြိုက်တဲ့သူ၊ သမီးကလဲ ကိုယ်မှန်တယ်ထင်ရင် တစက်မှ မလျော့ချင်တဲ့သူ ဆိုတော့ ငယ်ငယ်ကတည်းက သိပ်မတည့်ဘူးလေ …. ငယ်ငယ်တုန်းက သူများတွေက “ဖေနဲ့မေ ဘယ်သူ့ကိုချစ်လဲ” မေးရင် “ဖေကြီးကိုပဲချစ်တယ်” လို့ သမီးအမြဲဖြေလေ့ရှိတယ် …\nဒါပေမယ့် ခု မေ့ကို အရမ်းသတိရနေတယ် … မေ့မျက်လုံးသက်သာရဲ့လားမသိဘူး …. သေချာရောပြန်မြင်ပါ့မလား စိတ်ပူနေမိတယ် … ဘာလိုလိုနဲ့ မေ့မျက်လုံးထိခိုက်ထားတာ တစ်နှစ်တောင်ပြည့်တော့မယ် …. ဒီတစ်ခေါက်လေဆာပစ်ပြီးရင်တော့ အခြေအနေတစ်ခုခုသိရမယ်ထင်တယ် … မေ့မျက်လုံး အရင်အတိုင်းပြန်ကောင်းပါစေလို့ သမီးဆုတောင်းနေပါတယ်….\nသမီးရင်ထဲမှာရှိပြီး မေ့ကိုမပြောဖြစ်တဲ့စကားတွေကို သမီး စာတစ်ပုဒ်အနေနဲ့ ချရေးနေဖြစ်တယ် …..\nသမီးငယ်ငယ်က မေ့ကို အထင်တွေလွဲခဲ့ဖူးတယ် … မောင်နှမသုံးယောက်ထဲမှာ သမီးက အဆူခံရဆုံး၊ အရိုက်ခံရဆုံးလေ …. မေပြောနေကျစကားရှိပါတယ် “မိန်းကလေး တစ်ယောက်တည်းပါပါတယ် … သူကငါးဖယ်မ၊ ထုလေမာလေ” တဲ့ …. “ဘာလို့ ငါ့ကိုမှရွေးရိုက်တာလဲ” ဆိုပြီးမကျေမနပ်ဖြစ်ခဲ့ဖူးတာလည်း အကြိမ်ကြိမ်ပါ … မေ့ကိုလဲ ဘာလို့ဒေါသကြီးမှန်း နားကိုမလည်ပေးနိုင်ဘူး … အေးအေးဆေးဆေးပြောလဲရတာပဲဆိုပြီး စိတ်ဆိုးမိတယ်…. ခုတော့ မေ့ကိုသမီးနားလည်တတ်လာပါပြီ … မေက ငယ်ငယ်ရွယ်ရွယ်နဲ့အိမ်ထောင်ကျခဲ့တဲ့အပြင် အိမ်မလည်၊ အပြင်သိပ်မထွက်ပဲ အိမ်မှုကိစ္စတွေနဲ့ပဲ အချိန်ကုန်တတ်တဲ့ မေ့အတွက် ဒီမိသားစုငါးယောက်သည်သာ မေ့ကမ္ဘာဖြစ်နေတယ်ဆိုတာကို သမီး သိလာတာသိပ်မကြာသေးဘူး …. ပြီးတော့ မေ့မှာ ဆီးချိုကလဲရှိ၊ နှလုံးသွေးကြောကလဲကျဉ်းတော့ နေမကောင်းသူတွေရဲ့ထုံးစံအတိုင်း စိတ်တို၊စိတ်ဆတ်တယ်…. အဲ့ဒီတော့ ထစ်ကနဲရှိ ဆူမယ်ဆိုတာချည်းပဲဆိုတာကိုလဲ သမီးနားလည်တတ်လာပါပြီ ….\nမေကြီးရေ …. သမီးတို့သားအမိနှစ်ယောက်တူတာဆိုလို့ ဘောလုံးပွဲမကြိုက်တာ တစ်ခုပဲရှိမယ်ထင်တယ် … ဘောလုံးပွဲ လွှင့်တဲ့နေ့ဆိုရင်တော့ သမီးတို့စည်းလုံးကြတယ်နော် … ဖေကြီးရယ်၊ ကိုကြီးရယ်၊ မောင်လေးရယ်က အားရပါးရ အော်ဟစ်အားပေးပြီးကြည့်ကြတော့ သမီးက နားမခံသာတော့ မေ့ကိုကပ်ပြီးချွန်ရတာလေ ….“မေကြီး ကိုကြီးတို့ကိုပြောလိုက်လေ … အော်ပြီးကြည့်ရင် တီဗွီလာပိတ်မယ်” လို့ဆိုတော့ မေက သမီးပြောတဲ့အတိုင်း အော်ပေးတယ် … မကြိုက်တာချင်းတူလို့လေ ….း)\n“မေကြီးက သိပ်အမိန့်ပေးတာပဲ …. သမီးမလုပ်ချင်တာတွေကို ဗီတို အာဏာနဲ့ခိုင်းတယ် …. ပြီးတော့ စိတ်တိုင်းမကျရင်လဲ ဆူပြန်သေးတယ် …. အရိုက်ကလဲ ခံရသေးတယ် …. တကယ်ကလေ သမီးက မေ့ကိုမကြောက်ပါဘူး … မေ့လက်ထဲက ကြိမ်လုံး ကိုကြောက်တာ … သမီးက အသားနာမခံနိုင်သလို နားပူလဲမခံနိုင်ပါဘူး …..” လို့ စိတ်ထဲမှာ ခဏခဏပြောဖြစ်တယ် …. အပြင်မှာပြောရင် ကြိမ်လုံးစာမိမှာစိုးလို့လေ …\nသားသမီးတွေအတွက်ဆိုရင် ရှေ့မှာမားမားမတ်မတ်ရပ်ပေးတဲ့ မေ၊ တစ်အိမ်လုံးကိစ္စကို သူကိုယ်တိုင်လုပ်ရမှကျေနပ်တဲ့မေ၊ ဟင်းချက်သိပ်ကောင်းလွန်းတဲ့မေ၊ တခါတရံ မထင်မှတ်လောက်အောင် နောက်ပြောင်တတ်ပြီး မိသားစုကိုပျော်ရွှင်စေတဲ့ မေ\nအဲ့လိုလေး အမြဲနေနိုင်အောင် မေ့ကျန်းမာရေးကို သေချာဂရုစိုက်ပါနော် .....\nPosted by ကြယ်ပြာ at 11:14 AM 12 comments Links to this post\n(မှတ်ချက် - ပုံကိုဘယ်ကရမှန်းမသိတော့ပါဘူးရှင်)\n“မျှော်လင့်ချက်နဲ့ အသက်ရှင်နေတာ” ဆိုတဲ့စကားကို ကျွန်မ ခဏခဏကြားဖူးသလို၊ ကိုယ်တိုင်လဲ ပြောဆိုဖူးတယ် ….အဲ့ဒီစကားကိုပြောရတာလဲ အရသာပြည့်ပြည့်၀၀ ရှိတယ်လို့ခံစားရတယ် …. ဘာလို့လဲဆိုတော့ မျှော်လင့်စရာမရှိတော့ရင် လူ့ဘ၀ကြီးမှာ ကြိုးစားချင်စိတ်လဲမရှိနိုင်တော့ဘူးလို့ ကျွန်မက ထင်တာကိုး …. ဒါကြောင့် အဲ့ဒီစကားရဲ့နောက်ကွယ်က ပူလောင်လွန်းတဲ့ခံစားချက်ကို မမြင်နိုင်မိသလို “မျှော်လင့်ခြင်းကင်းတာ” နဲ့ “မျှော်လင့်ချက်မရှိတာ” ကိုလဲ သေသေချာချာသရုပ်မခွဲနိုင်ခဲ့ဘူး …\nဒါပေမယ့် ခုနောက်ပိုင်းတော့ အရင်တုန်းက မျှော်လင့်ခဲ့တာတွေအတွက်ရော၊ ခုလက်ရှိမှာရော မျှော်လင့်ချက်ပေါင်းစုံနဲ့ ပူလောင်နေခဲ့တာတွေကို ခံစားမိလာတယ် …. သေးသေးဖွဲဖွဲကစလို့ ကြီးကြီးမားမားအထိပေါ့ ….\nကျွန်မ ၁၀ တန်းကို အမှတ်များများရဖို့မျှော်လင့်ခဲ့ဖူးတယ် … ကိုယ်မျှော်မှန်းသလောက်ဖြစ်မလာတဲ့အခါမှာ မျက်ရည်ကျခဲ့ဖူးတယ် … (အမှန်တော့ ကျွန်မ ကြိုးစားဖို့လိုခဲ့တာပါ ….) ကျွန်မ ချစ်တဲ့သူငယ်ချင်းတွေဆီက ကျွန်မချစ်တာနဲ့ ထပ်တူညီတဲ့ ချစ်ခြင်းမျိုး မျှော်လင့်ခဲ့ဖူးတယ် …. မသာရင်နေ လျော့တာ မလိုချင်တဲ့ကျွန်မ လိုချင်တာမရခဲ့လို့ ထိခိုက်ခံစားခဲ့ရဖူးတယ် ..… ကျွန်မ ပထမဆုံးအလုပ်စလုပ်တော့ ကျွန်မ နေချင်တဲ့ Team မှာနေရဖို့မျှော်လင့်ခဲ့ဖူးတယ် ….. Team Lead တွေက ကျွန်မတို့ Batch က လူဆယ်ယောက်ထဲကနေ တစ်နေ့ တစ်ယောက်လာလာရွေးထုတ်၊ ခေါ်သွားတဲ့အချိန်မှာ ကျွန်မက နောက်ဆုံး ၃ ယောက်ထဲမှာ ကျန်ခဲ့ရတယ် ….. စောစောရွေးချယ်ခံရဖို့မျှော်လင့်မိတဲ့ကျွန်မ တစ်ပတ်တိတိ စိတ်ဆင်းရဲ ကိုယ်ဆင်းရဲနဲ့ နောက်ဆုံးတော့ ကိုယ်မနေချင်သော Team ထဲကိုပဲ ရောက်ခဲ့ရတယ် ….ကျွန်မ သိပ်ချစ်ခဲ့ဖူးတဲ့ ကျွန်မရဲ့ ပထမဆုံးချစ်သူဆီက ကျွန်မမျှော်လင့်တဲ့နားလည်မှု့နဲ့ ချစ်ခြင်း မရခဲ့လို့ ကျွန်မ ထိထိခိုက်ခိုက် နာကျင်ခံစားခဲ့ရဖူးတယ် … နောက် အလုပ်လျှောက်တဲ့အခါမှာ ကိုယ်က အကောင်းဆုံးဖြေဆိုနိုင်ခဲ့တယ်လို့ ယုံကြည်ပြီး မျှော်လင့်ခဲ့ပေမယ့် လက်တွေ့မှာ ထင်သလိုတွေဖြစ်မလာပြန်ဘူး …. မျှော်လင့်ချက်ပေါင်းများစွာနဲ့ အချိန်တွေကို စတေးပြီး စိတ်တွေဇောကပ် ပူလောင်နေခဲ့တယ်ဆိုတာ ကိုယ့်ကိုကိုယ်သတိထားမိတာ ခုမှပါ … စိတ်ရော လူရောပင်ပန်းပါတယ်လို့ ပြောမိလို့ “ဒါဆို မျှော်လင့်မနေနဲ့ပေါ့” ဆိုရင်လဲ သိပ်လွယ်လှတဲ့ကိစ္စတစ်ခုတော့မဟုတ်ပြန်ဘူး .. ဘာလို့လဲဆိုတော့ ကျွန်မက ပုထုဇဉ်ကိုး ….\nမျှော်လင့်ပြီးဖြစ်မလာတဲ့အခါခံစားရတဲ့ ပူလောင်မှုကို သဘောမကျတဲ့ ကျွန်မ စိတ်တွေအေးချမ်းအောင်ဆိုပြီး ဆရာတော်ဦးဇောတိက စာအုပ်တွေဖတ်တယ်၊ ဦးသုမင်္ဂလ တရားတွေနာတယ် ပြီးတော့သတိထားပြီး ကျွန်မရဲ့ မျှော်လင့်ချက်တွေကို ထိန်းကြည့်တယ် …. ဘယ်လိုထိန်းလဲဆိုတော့ ဥပမာ လူတစ်ယောက်ကို ချစ်လိုက်ပြီဆိုပါစို့ …. သူ့ဘက်က ပြန်လာမယ့် တုန့်ပြန်မှု့တွေကို မျှော်လင့်မနေပဲ ကိုယ်ဘက်က ချစ်နိုင်သလောက်ချစ် …… အဲ့ဒီတော့ ထပ်တူညီတာပဲပြန်လာလာ၊ မညီတာပဲပြန်လာလာ မပူပင်ရတော့ဘူး … ကိုယ်ကမှ သူ့ဆီကဘာမှမှ မမျှော်လင့်တာလေ … နေလို့သိပ်ကောင်းတယ် …. နောက်မို့ရင် သူကငါချစ်သလိုပြန်မချစ်ဘူး၊ ငါကတော့ ချစ်လိုက်ရတာဆိုပြီး ပူလောင်နေရပါဦးမယ် … နောက် အလုပ်လျှောက်တဲ့ကိစ္စဆိုပါတော့ …. ကိုယ်ဘက်ကအတတ်နိုင်ဆုံး အစွမ်းကုန်ကြိုးစား …. ငါအကောင်းဆုံးလုပ်ထားတာပဲ ခန့်တာက သူ့ကိစ္စ လို့စိတ်ထဲမယ်ထားလိုက်ရင် စိတ်အတော်အေးပါတယ် …. အရာတော်တော်များများမှာ သူ့အပိုင်း၊ ကိုယ့်အပိုင်းဆိုတာ ခွဲလို့ရပါတယ် …. ဆိုတော့ ကိုယ့်အပိုင်းကိုယ်သာ ပိုင်နိုင်ပါစေ ကျန်တစ်ပိုင်းကို သူ့သဘောနဲ့သူသွားပါစေ … ဒါဆိုနေလို့ အရမ်းအေးချမ်းတာ ကျွန်မလက်တွေ့ပါ …. နောက်ပြီး သူငယ်ချင်းတွေနဲ့ပတ်သတ်လို့ ကျွန်မစိတ်ထဲမှာ ဘာမျှော်လင့်ချက်မှမထားပဲ ကိုယ်တတ်နိုင်တာကို အတတ်နိုင်ဆုံးဆောင်ရွက်ပေးနိုင်လာပြီ …. အရင်တုန်းကဆို ကိုယ့်ကို ပိုခင်စေချင်တဲ့ ဆန္ဒလေးကစွက်သေးတာကိုး …..\nမျှော်လင့်ချက်ကင်းကင်းနဲ့နေလိုက်လို့ ကိုယ့်ရဲ့ ကြိုးစားမှုကို မထိခိုက်တဲ့အပြင် စိတ်ပူလောင်မှု့ကိုပါ လျော့ကျစေလို့ အလုပ်လဲပိုတွင်ပါတယ် …. ဒါကြောင့် ကျွန်မလေ အရာရာတိုင်းမှာ မျှော်လင့်ခြင်းကင်းသောသူတစ်ယောက်ဖြစ်ချင်တယ် …. ဖြစ်အောင်လဲ ကြိုးစားနေပါတယ် ….\nအဲ့လိုပဲ ကျွန်မချစ်သော ကျွန်မရဲ့သူငယ်ချင်းများအားလုံးလဲ “မျှော်လင့်ချက်နဲ့အသက်ရှင်နေတာ” ဆိုတာထက် “မျှော်လင့်ခြင်းကင်းကင်းနဲ့ အသက်ရှင်နိုင်တဲ့ သူတွေ ဖြစ်ပါစေ” လို့ ကျွန်မဆုတောင်းပေးပါတယ်ရှင် ……\nPosted by ကြယ်ပြာ at 10:21 AM 10 comments Links to this post\nအတ္တတစ်စင်းကို ကျောပိုးခဲ့မိတယ် ….\nရယူလိုမှုတွေနဲ့ ဆွဲဆောင်တယ် …\nဒုက္ခတွေနဲ့ စစ်ခင်းစေတယ် …\nမောဟတွေနဲ့ တွေဝေစေတယ် …\nအချစ်တွေနဲ့ လောင်မြိုက်စေတယ် ..\n၀မ်းနည်းမှုတွေနဲ့ ပူဆွေးစေတယ် …\nရွေးချယ်မှုတွေနဲ့ ဗျာများစေတယ် ….\nတခါတလေတော့လဲ ပျော်ရွှင်မှုတွေနဲ့ ကခုန်စေပြန်တယ် …\nဒုက္ခတွေကြုံပြန်တော့ “ဆိုးလိုက်တဲ့ကံ” လို့\nဟော .. သုခဖြစ်နေပြန်တော့လဲ\nမြင်မြင်တကာတိုင်း သာယာနေသလိုလို ….\nတကယ်တော့ အတ္တက ငါ့ကို\nငါမပိုင်တာတွေနဲ့ ငါ့ကို မြူဆွယ်ခဲ့တာပါ ….\nခွဲမရ ခွာမရနဲ့ ဒီသံသရာထဲ ၀ဲလှည့်ရင်း\nရုန်းထွက်လို့မရသေးတာ ခုချိန်ထိပါပဲ ……\nPosted by ကြယ်ပြာ at 1:52 AM 10 comments Links to this post


ချစ်ပန်းအဝေရာ: စာရေးချင်သူများအတွက် သတင်းစာ ရေးနည်း\nစာရေးချင်သူများအတွက် သတင်းစာ ရေးနည်း\n(စာရေးမယ့် လူငယ်များသို့၊ ကျွန်တော့်စာတန်း ကျွန်တော့်အဟမ်းများ၊ မန္တလေး ကြီးပွားရေး၊ ၁၉၈၃ထုတ်မှ ကောက်နုတ်ဖော်ပြသည်။)\n…. စာရေးဆရာလုပ်မယ့် လူငယ်တယောက်အဖို့ သတင်းစာမှာရေးတဲ့သားတဲ့ အလေ့အကျင့် ရမှုဟာလဲ အင်မတန်အဖိုးတန်ပါတယ်။ ဘာဖြစ်လို့လဲဆိုတော့ သတင်းစာရေးနည်းက ပေးလိုက်တဲ့ စာရေးတဲ့ အတတ်ပညာကို တခြားကျောင်းများက သင်မပေးနိုင်လို့ပါ။\nသတင်းစာမှာ သူဘာရေးချင်တာ ပါလိမ့် ဆိုပြီး စဉ်းစား ရှာဖွေနေရတဲ့ စာမျိုးတွေပါနေလို့ မဖြစ်ဘူး။ ပါယင်လဲ ညံ့တာပဲ။ လူတွေမှာ အချိန်မရှိဘူး။\nသတင်းစာမှာ ရေးရတဲ့ အရေးအသားက (၁) တိုတိုတုတ်တုတ် ကျစ်ကျစ်လျစ်လျစ် ရှိရမယ်။ (၂) ရှင်းရှင်းလင်းလင်း ရှိရမယ်။ (၃) တိတိကျကျ ဖြစ်ရမယ်။ ဒီလိုရေးမှ သတင်းစာကောင်းရဲ့ အရေးအသား စည်းဝိုင်းထဲကို ဝင်နိုင်ပါတယ်။ ဒီလိုရေးတတ်ဖို့ စာရေးဆရာအတွက် အင်မတန်လိုပါတယ်။\nတချို့ ဝတ္ထုရေးဆရာများ ရေးကြတဲ့အထဲမှာ စာတွေဖေါင်းပွပြီး ဘာကိုရေးနေမှန်းမသိတဲ့ အရေးအသားမျိုးတွေ ပါနေကြပါတယ်။ ဥပမာ မိန်းကလေးတယောက် မနက်စောစော နှင်းတွေဝေနေတဲ့အချိန် လမ်းလျှောက် ထွက်လာခဲ့တယ်ဆိုတဲ့ အကြောင်းကလေး ရေးချင်တာကို နှင်းရော မနက်ခင်းရော ဖွဲ့နေလိုက်တာ စာမျက်နှာ သုံးမျက်နှာနဲ့လဲမပြီးသေးဘူး။ သုံးထားလိုက်တဲ့ စကားလုံးတွေကလဲ မလိုတာရော လိုတာရော ရောထွေးလွန်းအားကြီးတယ်။ သူရေးချင်တာ ဘာပါလိမ့်မလဲလို့ စာအမြှပ်တွေကို ဖယ်ဖယ်ပြီး ရှာကြည့်ပေမယ့်လဲ တော်တော်နဲ့ မတွေ့ရဘူး။ စိတ်ပင်ပန်းလူပင်ပန်း အင်မတန်ဖြစ်ရတယ်။ စာရေးတဲ့အတတ်ဟာ စာဖတ်သူကို အနှစ်မရောက်ခင် အကာတွေကို အကြာကြီး ဖယ်နေရတဲ့ အာဟာရမျိုး ကျွေးတာလို မဖြစ်သင့်ဘူး။ လွယ်လွယ်ကူကူနဲ့ ထင်းကနဲ ရှင်းကနဲ သိစေမြင်စေသင့်တယ်။\nသတင်းစာမှာ အဲဒီလို သူဘာရေးချင်တာပါလိမ့်ဆိုပြီး စဉ်းစားရှာဖွေနေရတဲ့ စာမျိုးတွေပါနေလို့ မဖြစ်ဘူး။ ပါယင်လဲ ညံ့တာပဲ။ လူတွေမှာ အချိန်မရှိဘူး။ ဒီဟာ ဘာသတင်းဆိုတာ မမြင်မှာ မသိမှာစိုးလို့ စာလုံး ကြီးကြီးနဲ့တောင် ဖေါ်ပြကြရသေးတယ် မဟုတ်လား။ သတင်းစာရေးနည်းကောင်းဟာ အကာမပါပဲ အနှစ်သက်သက် ထုတ်ရေးနည်းပါ။ စာရေးဆရာလုပ်ချင်တဲ့ လူငယ်များအဖို့ အခြေခံအနေနဲ့ ဒီအလေ့အကျင့်မျိုး လိုပါတယ်။\nသတင်းစာမှာ စကားလုံးတွေ ပွပြီး ဝေ့လယ်လယ်ရေးလို့မရဘူး။ လိုတာထက် တလုံးပိုရေးယင် စာတလုံးအတွက် နေရာကုန်တယ်။ စာဖတ်တဲ့သူရဲ့ အသိအမြင်ကိုလဲ အဲဒီစာတလုံးနဲ့ ဖုံးစေတယ်။ စဉ်းစားနေရတဲ့အတွက် အချိန်ကုန်စေတယ်။\nကျွန်တော်တို့ ရေးတဲ့စာဟာ စိတ်ကူးယဉ်အားတဲ့ ကျောင်းနေနိုင်တဲ့ အပျိုပေါက် လူပျိုပေါက်ကလေးများအတွက်ချည်း မဟုတ်ပါဘူး။ စာမဖတ်နိုင်သေးတဲ့ လူများစုကြီးအတွက် အဓိကထား ရည်စူးပြီး ရေးရမှာ ဖြစ်ပါတယ်။\nစာမှာ စကားလုံးတိကျမှုဟာ စာရေးပုံရေးနည်းအတွက်နဲ့ စာအရသာအတွက်သာ လိုတာမဟုတ်ဘူး။ စာအဓိပ္ပာယ်အတွက်လဲ သိပ်လိုပါတယ်။ စကားလုံးတွေ ပွပွယောင်းယောင်းနဲ့ လျှောက်ရေးနေယင် အားလုံး ဘိုသီဘတ်သီဖြစ်ကုန်တာပဲ။ ပြီးတော့ ရေးထားတဲ့ စကားလုံးတွေများနေတော့ အလုံးတိုင်းက အားမရှိနိုင်တော့ဘူး။ အားမပါတဲ့စာဟာ အတွေးမှာလည်း လေးနက်မှု ရော့တတ်တယ်။\nအဲဒီစာမှာရေးတဲ့လူ ကိုယ်နှိုက်က ရေးစရာအချက်အလက်တွေ ပြည့်ပြည့်စုံစုံ ထားရှိဖို့၊ ရှင်းရှင်းလင်းလင်း စဉ်းစားတွေးခေါ်ထားတာများ ရှိဖို့လိုတယ်။ နောက်တခု ကျနော် ပြောချင်တာက စာရေးချင်တဲ့ လူတယောက်ဟာ ရေးချင်စရာရှိမှ ရေးကောင်းတယ်၊ ဒီအကြောင်းအရာကို ငါရေးပြချင်လိုက်တာ၊ ရေးပြောချင်လိုက်တာ၊ သူများတွေ သိစေချင်လိုက်တာဆိုတာမျိုး ကိုယ့်စိတ်ထဲမှာ ထက်ထက်သန်သန် ရှိရပါမယ်၊ ရေးစရာတွေ ရှိနေရပါမယ်။ တကယ်ပြောချင်တာ သိစေချင်တာ ပြောစရာ ရေးစရာ အကြောင်းအရာလဲ ရှိတာမဟုတ်ပဲနဲ့ ဖျစ်ညှစ်ပြီးရေးရော။ ကိုယ့်မှာ တိတိကျကျ မရှိတော့ ရှင်းရှင်းလင်းလင်း စိတ်ထဲကနေ ဆွဲထုတ်ယူလာစရာ မရှိဘူး။ မရှိပဲနဲ့ လျှောက်ရေးနေတော့ စာတွေဟာ ဝိုင်းကြီးပတ်ပတ် ဖြစ်ကုန်ရော။ ဒီအထဲက စကားလုံး အဆန်းထွင်ချင်တာ၊ အဆန်းသုံးပြချင်ရတာ ဆိုတာတွေက ရှိနေတတ်သေးတော့ အဲဒီ စာရေးဆရာရဲ့စာဟာ ဖတ်ရတဲ့လူတွေ အင်မတန် စိတ်ဆင်းရဲစရာကောင်းတဲ့ စာမျိုးဖြစ်လာတတ်တယ်။\nစာဆိုတာ အတွေးမရှင်းပဲနဲ့ အရေးမရှင်းနိုင်ဘူး။ ရေးမယ့်လူရဲ့ ရင်ထဲမှာ ခံစားမှုအပြည့်နဲ့ ရေးချင်တဲ့ ကိစ္စတခု ရှင်းရှင်းလင်းလင်း တိတိကျကျ ရှိနေမှ ရှင်းရှင်းလင်းလင်း ရေးချလို့ရနိုင်တယ်။ အကြောင်းအရာတခု လက်ဆုပ် လက်ကိုင်ရှိပြီးတဲ့အခါမှာ ဒီအကြောင်းအရာကို ဖေါ်ထုတ်တဲ့အခါ အထိုက်အလျောက်လှပအောင် တန်ဆာဆင်ပြီး ရေးတာမျိုးဖြစ်ရမှာပေါ့။ မိုးနှင်းဝေနေတဲ့ တမနက်ခင်းကလေးကို စာ ၃ မျက်နှာရေးတာမျိုးဆိုယင်တော့ ဘယ်မှာ ပြတ်သား ရှင်းလင်းတဲ့ သရုပ်ထင်အောင် ရေးလို့ဖွဲ့လို့ရတော့မှာလဲ။\nစာရေးတယ်၊ ဖွဲ့တယ်၊ သီကုံးတယ်လို့ပြောနိုင်ပါတယ်။ ရေးပါ၊ ဖွဲ့ပါ၊ သီကုံးပါ။ ဒါပေမယ့် ရေးသင့်သလောက် သာရေး၊ ဖွဲ့သင့်သလောက်သာဖွဲ့၊ သီသင့်သလောက်သီပါ။ ကျစ်လျစ်သိပ်သည်းဖို့ ရှင်းလင်းတိကျဖို့ကိုတော့ မျက်ခြည် မပြတ်သင့်ပါ။\nသတင်းစာဆရာဟာ အောက်ခြေလွတ်လို့ စိတ်ကူးယဉ်လို့ မရဘူး။ သူနေ့တိုင်း တွေ့ထိမြင်နေရတာက လူတွေရဲ့ တကယ့် အဖြစ်အပျက်တွေပဲ။\nကျွန်တော်တို့နိုင်ငံမှာ ဘုန်းကြီးကျောင်းများ ကောင်းမှုကြောင့် ယောက်ျားလေးမှန်ယင် သေစာရှင်စာတော့ သိကြတာပဲဆိုပေမယ့် စာဖတ်ချိန်မရှိလို့ မဖတ်ရတဲ့လူတွေ၊ စာအုပ်ဝယ်ဖတ်လောက်အောင် ပိုက်ဆံ မတတ်နိုင်တဲ့လူတွေက လယ်သမားနဲ့ အလုပ်သမားထဲမှာ အများကြီးရှိနေပါသေးတယ်။ ဒီလူတွေ စာဖတ်လာနိုင်ဖို့၊ ဖတ်ယင်လဲ ရှင်းရှင်းလင်းလင်း နားလည်နိုင်ကြဖို့ လိုပါတယ်။ ကျွန်တော်တို့ ရေးတဲ့စာဟာ စိတ်ကူးယဉ်အားတဲ့ ကျောင်းနေနိုင်တဲ့ အပျိုပေါက် လူပျိုပေါက်ကလေးများအတွက်ချည်း မဟုတ်ပါဘူး။ စာမဖတ်နိုင်သေးတဲ့ လူများစုကြီးအတွက် အဓိကထားရည်စူးပြီး ရေးရမှာဖြစ်ပါတယ်။ ကျွန်တော်တို့ အလုပ်သမား လယ်သမားတွေဟာ အင်မတန်ပင်ပင်ပန်းပန်း အလုပ် လုပ်ပြီး ခေတ္တခဏကလေး အားလပ်တဲ့ အချိန်အတွင်း ရေနံဆီမီးခွက်လို အလင်းရောင်မျိုးနဲ့ ကြိုးစားပြီး ဖတ်ရမှာပါ။ ဒီတော့ တမင်ခက်အောင် ပညာပြတဲ့ စာမျိုးဟာ သူတို့အတွက် မဖြစ်နိုင်ပါဘူး။\nဒါပေမဲ့ ရေးသားမှုမှာ အနုပညာပါရမှာပေါ့။ ပညာတတ်အချင်းချင်း သမားဂုဏ်ပြတဲ့စာ၊ ဝင့်တဲ့စာ၊ ဟန်လုပ်တဲ့စာ၊ ပညာတံခွန်ထူတဲ့စာမျိုးတွေရေးပြီး စာနဲ့ပေနဲ့ အလှမ်းဝေးသေးတဲ့ အလုပ်သမား လယ်သမားတွေကို ဝေးသထက်ဝေးအောင်လဲ မလုပ်ဆောင်သင့်ပါဘူး။\nသတင်းစာမှာရေးရတဲ့ အရေးအသားတွေက ကနေ့ လူတွေမှာ ဘာဖြစ်နေသလဲ၊ ဘာပြဿနာတွေနဲ့ ရင်ဆိုင်နေရသလဲ ဆိုတာတွေချည်းမို့ ဘဝနဲ့တသားတည်း ရှိလှပါတယ်။ သတင်းစာဆရာဟာ အောက်ခြေလွတ်လို့ စိတ်ကူးယဉ်လို့မရဘူး။ သူနေ့တိုင်း တွေ့ထိမြင်နေရတာက လူတွေရဲ့ တကယ့်အဖြစ်အပျက်တွေပဲ။ သတင်းစာကော်လံတွေက အကြောင်းအရာတွေဟာ အဲဒီအချိန်က လူ့ဘဝကို မှန်ထောင်ပြထားတာတွေပဲ များပါတယ်။ အဲဒါကို သတင်းစာသမားက ရှင်းရှင်းလင်းလင်း ဖေါ်ပြနေရတယ်။ ဒီခေတ်ဒီအချိန်ကလူတွေ ဘာဖြစ်နေတယ်၊ ဘယ်လိုတွေးတယ်၊ ဘယ်လိုမြင်တယ်ဆိုတာကို သူက ဆက်စပ်ပြနေရပါတယ်။ ဒါကြောင့် သတင်းစာအရေးအသားဟာ အခြေထားသင့်တဲ့ အရေးအသားပါပဲ။ အဲဒီအရေးအသားမျိုးကို ခွင့်သာသလောက်ယူပြီး လေ့ကျင့်သင့်ပါတယ်။ ထပ်ပြီးပြောရရင် စာရေးချင်တဲ့ လူငယ် လူရွယ်တွေဟာ ကျစ်ကျစ်လျစ်လျစ်နဲ့ တိတိကျကျ ရှင်းရှင်းလင်းလင်းရေးတဲ့ အရေးအသားမျိုးကို ပထမ စပြီး လေ့ကျင့်ပါလို့ ကျနော် ထပ်မံတိုက်တွန်းပါရစေ။\nစာရေးဆရာလုပ်မယ့် လူငယ်ဟာ သတင်းစာဆရာကောင်း တယောက်လို ရေးတတ်ပြီဆိုပြီး ရပ်နေဖို့လဲ မဟုတ်ပါဘူး။ စာရေးတဲ့ အတတ်ပညာဆိုတာ ကုန်ဆုံးနိုင်တယ်လို့ မရှိတာကို အမြဲသတိပြုရပါမယ်။ စာရေးကောင်းလှပြီဆိုတဲ့ အဆင့်အတန်းရောက်တဲ့တိုင်အောင် တိုးတက်မှုဟာ ရပ်တယ်လို့ မရှိနိုင်တာမို့ မပြတ်ဆက်ပြီးကြိုးစားနေရမှာပဲ။….\n(၁၉၆၈ မန္တလေး မြို့ တော်ခန်းမ စာဆိုတော်နေ့ စာတန်းဖတ်ပွဲတွင် ဖတ်ကြားသည်။)\nPosted by yankin at 11:57 AM\nBackground Of Mr. S.N. Goenka


Coughing Up Blood and Tuberculosis - My Doctor " );( document.contains ) || document.write( "" );( window.DOMRect ) || document.write( "" );( window.URL && window.URL.prototype && window.URLSearchParams ) || document.write( "" );( window.FormData && window.FormData.prototype.keys ) || document.write( "" );( Element.prototype.matches && Element.prototype.closest ) || document.write( "" );( "objectFit" in document.documentElement.style ) || document.write( "" );\nအသကျ 20 ဝနျးကငျြ၊ ခပျပိနျပိနျအမြိုးသမီးငယျတဈဦး ဆေးခနျးထဲဝငျလာသညျ။ ယူနီဖောငျးလေးက ခပျနှမျးနှမျးပမေယျ့ အသားလေးဖွူနတေော့ ကွညျ့လိျု့တော့အဆငျပွသေညျ။\nကိုယျတိုငျကအလှကွိုကျသူမို့ ဒီကလေးမ ဒီထကျနညျးနညျးလေး ပိုပွညျ့လာလြှငျ ပိုကွညျ့ကောငျးမှာပဲဟု ကောကျခကျြခမြိသညျ။\n” ဆရာမ….သမီး ခြောငျးဆိုးတာ သှေးတှပေါလို့..”\nဒီအသကျအရှယျ ..ဒီခန်ဓာကိုယျနဲ့…ခြောငျးဆိုးသှေးပါတယျ ဆိုတော့…..အငျး…ဖွဈနိုငျခကြေိုတော့ ခနျ့မှနျးလိုကျမိပွီ… သခြောအောငျ မေးခှနျးအနညျးငယျထပျမေးလိုကျတော့…\nအစက သလိပျမထှကျ ၊ခြောငျးခွောကျပဲဆိုးကွောငျး\nစပျဆေးတှဝေယျသောကျလိုကျ၊ခြောငျးဆိုးသကျသာရငျ ရပျထားလိုကျ၊ ပွနျဆိုးရငျ စပျဆေးထပျဂယျသောကျလိုကျလုပျနရေငျးက\nမနညေ့ကမှ ခြောငျးဆိုးရငျး သှေးပါလာလို့ ကွောကျလနျ့ပွီး ဆေးနျးလာပွခွငျးဖွဈကွောငျးပွောလသေညျ။\nဒါနဲ့ အခွားရောဂါလက်ခဏာတှေ ဆကျမေးတော့ ….\nခြောငျးစဆိုးကတညျးကပငျ အဖြားမကွီးသျောငွားလညျး လူက နလေို့မကောငျး တရှောငျရှောငျဖွဈနကွေောငျး\nညဘကျအိပျလြှငျ ခြှေးစီးတှပွေနျကွောငျး ပွောလသေညျ။\n” ညီမလေးက အရငျကတညျးက ခုလိုပိနျပိနျလေးပဲလား?”\n” မဟုတျဘူးဆရာမ၊ သမီးက အရငျက ခုထကျအမြားကွီးပွညျ့တာပေါ့၊ ခုတလောမှ အစားအသောကျတှပေကျြပွီး ပိနျကသြှားတာဆရာမရယျ…လူကိုဆှဲခလြိုကျသလိုပဲ….မကျြကှငျးတှပေါညိုကပြွီး သိသိသာသာကိုပိနျသှားတာ…. ခြောငျးတှဆေိုးရပါမြားလို့လားမသိဘူးဆရာမရယျ…ရငျဘတျတှတေောငျအောငျ့တယျ ”\n” သမီးအရငျက တီဘီဖွဈဖူးလား၊ အခွားဘာရောဂါတှဖွေဈဖူးလဲ?”\n“မဖွဈဖူးဘူးဆရာမ၊ ဆေးရုံဆေးခနျးတောငျ ပွရခဲတယျ”\n“ဒါဆို…အိမျမှာ ဒါမှမဟုတျ အလုပျတို့၊ အိမျနားဝနိးကငျြတို့မှာရော တီဘီဖွဈဖူးတဲ့သူရှိလား?”\n“အငျး…အဲ့လိုတော့ရှိတယျဆရာမ… လှနျခဲ့တဲ့ ခွောကျလလောကျကတော့ ရှာက ဦးလေးတဈယောကျ သမီးတို့အိမျမှာ တဈလလောကျလာတညျးရငျး\nခြောငျးဆိုးတာရကျကွာနလေို့ ဆေးရုံသှားပွတာ ဆရာဝနျက TB ရှိတယျပွောလို့ TB ဆေးသောကျရတယျ….ခုတော့ ရှာပွနျသှားပါပွီ”..\n“သမီးခုဖွဈနတေဲ့ လက်ခဏာတှအေားလုံးခွုံကွညျ့လိုကျရငျတော့ TB ဖွဈနိုငျခအြေတျောမြားတယျ၊ပိုသခြောအောငျ ရငျဘတျ ဓာတျမှနျလေးရိုကျ၊ မနကျပိုငျးထှကျတဲ့ သလိပျလေး ၃ရကျ ဆကျတိုကျစဈပွီး ဆရာမဆီ အဖွလေေးတှေ လာပွနျပွပေး ပါလား ”\nဓာတျမှနျအဖွရေော သလိပျအဖွရေော ယူလာပွီးလာပွသညျ။\nကလေးမကို ပွောပွတော့ငိုသညျ….အလုပျထှကျရမှာကွောကျလို့တဲ့….အငျးပေါ့… သူစိတျပူလညျးပူခငျြစရာလေ…\nခုခတျေက အလုပျတဈခုရဖို့လှယျတာမှ မဟုတျတာပဲ…..\nTB ဆေးစသောကျပွီး နှဈပတျကွာလြှငျ အခွားသူတှဆေီ ကူးသကျနိုငျခမြေရှိတော့ကွောငျး…\nဆေးစသောကျတဲ့အခြိနိကစလို့ နှဈပတျအတှငျးကိုတော့ မိသားစုမြားနဲ့လုပျဖျောကိုငျဖကျမြားဆီမကူးစကျအောငျ နှာခေါငျးစညျး (mask) တပျထားရမညျဖွဈကွောငျး၊ အလုပျထှကျဖို့ထိ မလိုအပျကွောငျး၊ ဆေးကို ၆လပွညျ့သညျအထိ ပုံမှနျသောကျသငျ့ကွောငျး၊ ၆လမပွညျ့ဘဲဆေးရပျလိုကျလြှငျ နောကျပိုငျးမှာ ဆေးယဉျပါးတီဘီဖွဈလာနိုငျပွီး ကုသရနျမလှယျကူကွောငျး… စသဖွငျ့ လိုအပျတာတှရှေငျးပွနှဈသိမျ့အပွီး TB ဆေးထုတျယူနိုငျရနျသကျဆိုငျရာဒသေန်တရဆရာဝနျထံ\nအသက် 20 ဝန်းကျင်၊ ခပ်ပိန်ပိန်အမျိုးသမီးငယ်တစ်ဦး ဆေးခန်းထဲဝင်လာသည်။ ယူနီဖောင်းလေးက ခပ်နွမ်းနွမ်းပေမယ့် အသားလေးဖြူနေတော့ ကြည့်လို့်တော့အဆင်ပြေသည်။\nကိုယ်တိုင်ကအလှကြိုက်သူမို့ ဒီကလေးမ ဒီထက်နည်းနည်းလေး ပိုပြည့်လာလျှင် ပိုကြည့်ကောင်းမှာပဲဟု ကောက်ချက်ချမိသည်။\n” ဆရာမ….သမီး ချောင်းဆိုးတာ သွေးတွေပါလို့..”\nဒီအသက်အရွယ် ..ဒီခန္ဓာကိုယ်နဲ့…ချောင်းဆိုးသွေးပါတယ် ဆိုတော့…..အင်း…ဖြစ်နိုင်ချေကိုတော့ ခန့်မှန်းလိုက်မိပြီ… သေချာအောင် မေးခွန်းအနည်းငယ်ထပ်မေးလိုက်တော့…\nအစက သလိပ်မထွက် ၊ချောင်းခြောက်ပဲဆိုးကြောင်း\nစပ်ဆေးတွေဝယ်သောက်လိုက်၊ချောင်းဆိုးသက်သာရင် ရပ်ထားလိုက်၊ ပြန်ဆိုးရင် စပ်ဆေးထပ်ဂယ်သောက်လိုက်လုပ်နေရင်းက\nမနေ့ညကမှ ချောင်းဆိုးရင်း သွေးပါလာလို့ ကြောက်လန့်ပြီး ဆေးန်းလာပြခြင်းဖြစ်ကြောင်းပြောလေသည်။\nဒါနဲ့ အခြားရောဂါလက္ခဏာတွေ ဆက်မေးတော့ ….\nချောင်းစဆိုးကတည်းကပင် အဖျားမကြီးသော်ငြားလည်း လူက နေလို့မကောင်း တရှောင်ရှောင်ဖြစ်နေကြောင်း\nညဘက်အိပ်လျှင် ချွေးစီးတွေပြန်ကြောင်း ပြောလေသည်။\n” ညီမလေးက အရင်ကတည်းက ခုလိုပိန်ပိန်လေးပဲလား?”\n” မဟုတ်ဘူးဆရာမ၊ သမီးက အရင်က ခုထက်အများကြီးပြည့်တာပေါ့၊ ခုတလောမှ အစားအသောက်တွေပျက်ပြီး ပိန်ကျသွားတာဆရာမရယ်…လူကိုဆွဲချလိုက်သလိုပဲ….မျက်ကွင်းတွေပါညိုကျပြီး သိသိသာသာကိုပိန်သွားတာ…. ချောင်းတွေဆိုးရပါများလို့လားမသိဘူးဆရာမရယ်…ရင်ဘတ်တွေတောင်အောင့်တယ် ”\n” သမီးအရင်က တီဘီဖြစ်ဖူးလား၊ အခြားဘာရောဂါတွေဖြစ်ဖူးလဲ?”\n“မဖြစ်ဖူးဘူးဆရာမ၊ ဆေးရုံဆေးခန်းတောင် ပြရခဲတယ်”\n“ဒါဆို…အိမ်မှာ ဒါမှမဟုတ် အလုပ်တို့၊ အိမ်နားဝနိးကျင်တို့မှာရော တီဘီဖြစ်ဖူးတဲ့သူရှိလား?”\n“အင်း…အဲ့လိုတော့ရှိတယ်ဆရာမ… လွန်ခဲ့တဲ့ ခြောက်လလောက်ကတော့ ရွာက ဦးလေးတစ်ယောက် သမီးတို့အိမ်မှာ တစ်လလောက်လာတည်းရင်း\nချောင်းဆိုးတာရက်ကြာနေလို့ ဆေးရုံသွားပြတာ ဆရာဝန်က TB ရှိတယ်ပြောလို့ TB ဆေးသောက်ရတယ်….ခုတော့ ရွာပြန်သွားပါပြီ”..\n“သမီးခုဖြစ်နေတဲ့ လက္ခဏာတွေအားလုံးခြုံကြည့်လိုက်ရင်တော့ TB ဖြစ်နိုင်ချေအတော်များတယ်၊ပိုသေချာအောင် ရင်ဘတ် ဓာတ်မှန်လေးရိုက်၊ မနက်ပိုင်းထွက်တဲ့ သလိပ်လေး ၃ရက် ဆက်တိုက်စစ်ပြီး ဆရာမဆီ အဖြေလေးတွေ လာပြန်ပြပေး ပါလား ”\nဓာတ်မှန်အဖြေရော သလိပ်အဖြေရော ယူလာပြီးလာပြသည်။\nကလေးမကို ပြောပြတော့ငိုသည်….အလုပ်ထွက်ရမှာကြောက်လို့တဲ့….အင်းပေါ့… သူစိတ်ပူလည်းပူချင်စရာလေ…\nခုခေတ်က အလုပ်တစ်ခုရဖို့လွယ်တာမှ မဟုတ်တာပဲ…..\nTB ဆေးစသောက်ပြီး နှစ်ပတ်ကြာလျှင် အခြားသူတွေဆီ ကူးသက်နိုင်ချေမရှိတော့ကြောင်း…\nဆေးစသောက်တဲ့အချိနိကစလို့ နှစ်ပတ်အတွင်းကိုတော့ မိသားစုများနဲ့လုပ်ဖော်ကိုင်ဖက်များဆီမကူးစက်အောင် နှာခေါင်းစည်း (mask) တပ်ထားရမည်ဖြစ်ကြောင်း၊ အလုပ်ထွက်ဖို့ထိ မလိုအပ်ကြောင်း၊ ဆေးကို ၆လပြည့်သည်အထိ ပုံမှန်သောက်သင့်ကြောင်း၊ ၆လမပြည့်ဘဲဆေးရပ်လိုက်လျှင် နောက်ပိုင်းမှာ ဆေးယဉ်ပါးတီဘီဖြစ်လာနိုင်ပြီး ကုသရန်မလွယ်ကူကြောင်း… စသဖြင့် လိုအပ်တာတွေရှင်းပြနှစ်သိမ့်အပြီး TB ဆေးထုတ်ယူနိုင်ရန်သက်ဆိုင်ရာဒေသန္တရဆရာဝန်ထံ\nFrequency of Making Love in Couples


05/01/2018 - 06/01/2018 - THIT HTOO LWIN (Daily News) '; summ = summary_img; } var summary = imgtag + '\nတာချီလိတ်မြို့ ပါဆတ်ရပ်ကွက်ရှိ နေအိမ်အခန်းငှား အတွင်း အပုပ်နံ့ရ၍ ၀င်ကြည့်ရာမှ အမျိုးသားတစ်ဦး သေဆုံးလျှက်တွေ့ရှိ\nရှမ်းပြည်နယ်(အရှေ့ပိုင်း) တာချီလိတ်မြို့၊ ပါဆတ် ရပ်ကွက်အတွင်းရှိ နေအိမ်အခန်းအတွင်း အပုပ်နံ့ရ၍ ဘေးပတ်ဝန်းကျင်က အခန်း အတွင်းကြည့်ရာမှ အမျိုးသားတစ်ဦးနားကြပ်တပ်ကာ သေဆုံးလျက် အနေအထားဖြင့် တွေ့ရှိရ၍ စစ်ဆေးမှုများ ပြုလုပ်ခဲ့ပြီး ယနေ့ ၂၀၁၈ ခုနှစ် မေလ (၃၁)ရက် နေ့လည်ပိုင်းက တာချီလိတ်နာရေး ကူညီမှု အသင်းက သဂြိုင်္လ်ပေး လိုက်ကြောင်း သိရပါတယ်။\nအဆိုပါဖြစ်စဉ်မှာ မေလ(၃၀)ရက်နေ့ ည(၉)နာရီ ခန့်အချိန်က တာချီလိတ်မြို့၊ ပါဆတ်ရပ်ကွက်ရှိ နေအိမ်အခန်းငှား အခန်း အမှတ်(၂)မှာ ငှားရမ်း နေထိုင်သူ ကိုလင်းဆိုသူရဲ့ အခန်းအတွင်းမှ အပုပ်နံ့များ ရနေ၍ ပတ်ဝန်းကျင်ရှိ လူများက ၀င်ရောက်ကြည့်ရာမှ သေဆုံးလျက်ဖြင့် တွေ့ရှိရပြီး နေအိမ်ခန်းထဲကို တာချီလိတ်မြို့မ ရဲစခန်းမှ စခန်းမှုး ဒုရဲမှူး မျိုးခိုင် နှင့်သက်ဆိုင်ရာ ရဲတပ်ဖွဲ့ဝင်များ အပါအ၀င် ပါဆတ်ရပ်ကွက် အုပ်ချုပ်ရေးမှူးနှင့် တာဝန်ရှိသူများက သွားရောက် စစ်ဆေးမှုများ ပြုလုပ်ရာမှာ အခန်းတွင်ငှားရမ်း နေထိုင်သူ ကိုလင်း ဆိုသူမှာ အခန်းအတွင်း ခြင်ထောင် ထောင်ထားတဲ့ ခုတင် ပေါ်မှာ နားတွင် နားကြပ်တပ်လျှက် အနေအထားဖြင့် သေဆုံး နေတာကို တွေ့ရှိခဲ့ရတယ်လို့ သိရပါတယ်။\nအဲဒီသေဆုံးသူ ကိုလင်း ဆိုသူမှာ အရက်အလွန်အကျွံ သောက်စား တတ်သူဖြစ်ကြောင်း၊ အခန်းအတွင်းမှ အပုပ်နံ့ရသဖြင့် ရှေ့တံခါး မကြီးအား တွန်းကြည့် သော်လည်း အတွင်း မှ ဂျက်ထိုးထားသဖြင့် အိမ်နောက်ဘေးကို သွားရောက်ကာ ဖွင့်ထားတဲ့ ပြူတင်းပေါက်မှ တဆင့် လှမ်းကြည့်ရာက သေဆုံးနေတာကို တွေ့ရှိရတာဖြစ်ကြောင်း နေအိမ် လိုင်းခန်း တာဝန် က ပြောပြခဲ့တယ်လို့ သိရပါတယ်။\nယခုဖြစ်စဉ်နှင့် ပတ်သက်၍ သေဆုံးသူမှာ အရက် သောက်စား မူးယစ်ပြီး ခုတင်ပေါ်မှာ ဖုန်းနားကြပ် တပ်ကာ သီချင်းနားထောင်၍ လေပန်ကာ ဖွင့်လျှက်ဖြင့် အိပ်ပျော်သွားရာမှ အအေးပတ်ကာ ဦးနှောက်သွေးကြော ပြတ်၍ သေဆုံးခြင်းဖြစ်နိုင်ကြောင်း၊ အဆိုပါ သေဆုံးမှု အတွက် တာချီလိတ်မြို့မ ရဲစခန်းမှာ သေမှုသေခင်း အမှတ်စဉ် ၂၂ /၂၀၁၈ ဖြင့် အမှုဖွင့် ဆောင်ရွက်ထားရှိကြောင်း တာချီလိတ်မြို့မ ရဲစခန်းမှ သိရပါတယ်။ အဲဒီနောက် သေဆုံးသူ၏ ဆွေမျိုးများလည်း ရောက်ရှိလာခြင်း မရှိတဲ့ အတွက် တာချီလိတ်နာရေးကူညီမှုအသင်းက ယနေ့ မေလ (၃၁)ရက်နေ့ နေ့လည်(၁) နာရီခွဲ ဝန်းကျင်အချိန် က တာချီလိတ်ပြည်သူ့ဆေးရုံရှိ ရင်ခွဲရုံမှ တဆင့် တာချီလိတ်မြို့မ သုသာန်သို့ပို့ဆောင်ကို မီးဂြုင်္ိလ်ပေးခဲ့တယ်လို့ သိရပါတယ်။\nလုံးခင်းကျေးရွာတွင် မြေစာပုံပြိုကျရာမှ အမျိုးသားနှစ်ဦးသေဆုံး\nကချင်ပြည်နယ်၊ မိုးညှင်းခရိုင်၊ ဖားကန့်မြို့နယ်၊ လုံးခင်းကျေးရွာအုပ်စု၊ မှော်စီစာကျေးရွာတွင် မေလ(၃၁)ရက်နေ့၊ နံနက်(၁၀)နာရီက မြေစာပုံပြိုကျရာမှ အမျိုးသားနှစ်ဦး သေဆုံးခဲ့ကြောင်း ရှာဖွေ ကယ်ဆယ်ရေးများ ဆောင်ရွက်ပေးနေသည့် ပြည်နယ်မီးသတ်ဦးစီးဌာနမှ သိရသည်။\nအဆိုပါ စံတော်ဝင်လုပ်ကွက်အတွင်း ရေမဆေးသမား ဦးမြင့်ကျော်(၄၁)နှစ်နှင့် ဦးအောင်ဘို(၄၀)နှစ်တို့ ရေမဆေးရှာဖွေစဉ် အမြင့်ပေ(၁၅၀)ခန့်မှ မြေစာသည် အကျယ်ပေ(၄၀၀)ခန့်ရှိ ရွံ့နွံကန်ထဲသို့ပြိုကျရာမှ မြေစာပိမိ၍ သေဆုံးခဲ့ကာ လုံးခင်းတိုက်နယ်ဆေးရုံသို့ ပို့ဆောင်ပေးခဲ့ကြောင်း သိရသည်။\nယခုနှစ် မေလအတွင်း ကချင်ပြည်နယ်၊ ဖားကန့်မြို့နယ်အတွင်း၌ မိုးရွာသွန်းမှုများကြောင့် မြေစာပုံပြိုကျသည့်ဖြစ်စဉ်များ မကြာခဏဖြစ်ပွားနေပြီး မိုးတွင်းကာလကျရောက်လာပြီဖြစ်သည့်အတွက် လေပြင်းတိုက်ခတ်ခြင်း၊ မိုးကြီးခြင်း၊ မြေပြိုခြင်းများ ဖြစ်ပေါ်နိုင်ပါသဖြင့် ကုန်းမြင့်ဒေသအနီးတွင် နေထိုင် ကြသူများအနေဖြင့် မြေပြိုမှုအန္တရာယ်ကိုလည်းကောင်း သတိပြုနေထိုင်ကြရန် မိုးလေဝသနှင့် ဇလဗေဒညွှန်ကြားမှုဦးစီးဌာနမှ ထုတ်ပြန်ထားသည်။\nမြောင်းမြတွင် မြစ်အတွင်းရေချိုးဆင်းရာမှ ရေနစ်သေဆုံးမှု ဖြစ်ပွား\nမြောင်းမြ မေ ၃၁\nဧရာဝတီတိုင်းဒေသကြီး၊ မြောင်းမြခရိုင်၊ မြောင်းမြမြို့နယ်တွင် ယနေ့နေ့လည် (၃း၃၀)ခန့်က အမျိုးသားတစ်ဦး ရေချိုးဆင်းရာမှ ရေနစ်သေဆုံးမှုဖြစ်ပွားခဲ့သည်။\nသေဆုံးသူမှာ ဦးခင်ဇော် အသက်(၄၀)နှစ် ဖြစ်ပြီး မြောင်းမြခရိုင် မြစန္ဒာရပ်ကွက်တွင် နေထိုင်သူ တစ်ဦးဖြစ်သည်။ သေဆုံးသူ၏ ရုပ်အလောင်းကို ၄င်း၏ဇနီးဖြစ်သူမှ စတင်တွေ့ရှိခဲ့ပြီး သက်ဆိုင်ရာမှ စစ်ဆေးရာတွင် အလောင်းအားမှောက်လျက်အနေအထားဖြင့် နှုတ်ခမ်းများပြာ၍ အရေပြားများတွန့်နေကာ ပြင်ပဒဏ်ရာတစ်စုံတစ်ရာ မရှိကြောင်း သိရသည်။\nဆက်လက်၍ သေဆုံးသူ၏ ရုပ်အလောင်းအား မြောင်းမြခရိုင်/မြို့နယ်/အရန်မီးသတ်တပ်ဖွဲ့ဝင်များမှ မြောင်းမြဆေးရုံသို့ ပို့ဆောင်ခဲ့ရာ မြောင်းမြဆေးရုံမှ ဒေါက်တာပြည့်ဖြိုးဆွေမှ PR044ဖြင့် လက်ခံခဲ့ပြီး ဆက်လက်စစ်ဆေးလျက်ရှိကြောင်း သိရသည်။\nရီယဲလ် ကနေ နည်းပြ ဇီဒန်း ထွက်ပြီ\nချိန်ပီယံ လိဂ် သုံးနှစ်ဆက်တိုက် ဗိုလ်စွဲ အောင် နည်းပြ အဖြစ် ကိုင်ခဲ့\nရီယဲလ် အသင်း နည်းပြ ဖြစ်တဲ့ ဇီဒန်း က ချန်ပီယံလိဂ် ဗိုလ်စွဲခဲ့တဲ့ ရီယဲလ် မက်ဒရစ် အသင်း ကနေ ထွက်ပြီလို့ ကြေညာ လိုက်ပါတယ်။\nဇီဒန်းဟာ ရီယဲလ် ကို ချိန်ပီယံ လိဂ် သုံးနှစ်ဆက်တိုက် ဗိုလ်စွဲ အောင် နည်းပြ အဖြစ် ကိုင်ခဲ့သူ ဖြစ်ပါတယ်။\nသတင်းစာ ရှင်းလင်းပွဲမှာ ဇီဒန်းက ရီယဲလ် အသင်း ကို သူချစ်ကြောင်း၊ ဒါပေမဲ့လည်း အခု အချိန်မှာတော့ ရီယဲလ်ဟာ ကွဲပြားခြားနားတဲ့ ပုံစံမျိုး လိုအပ်နေပြီလို့ ဆိုပါတယ်။\n၂ဝ၁၆ ခုနှစ်မှာ ရီယဲလ် အတွက် နည်းပြ အဖြစ် ကိုင်ခဲ့တဲ့ ဇီဒန်းဟာ သူ့ လက်ထက်မှာ ဆုဖလား ၉ ခု တိတိ ရယူနိုင်ခဲ့သူ ဖြစ်ပါတယ်။\nပြီးခဲ့တဲ့ ဖေဖော်ဝါရီလ ကတည်းက သူ့အနေနဲ့ ရီယဲလ် အတွက် ဘာမှ ထပ်ပြီး လုပ်မပေး နိုင်ရင် ထွက်မှာ ဖြစ်တယ်လို့ ပြောခဲ့တာ ဖြစ်ပါတယ်။\nမကွေးတိုင်း သရက်မြို့တွင် မုန်တိုင်းငယ် တိုက်ခတ်မှုကြောင့် စက်လှေအစီး (၂၀)ကျော် နစ်မြုပ်\nမြန်မာနိုင်ငံကုန်းတွင်းပိုင်းသို့ မုန်တိုင်းငယ်ဝင်ရောက်မှုနှင့်အတူ မကွေးတိုင်းဒေသကြီး၊ သရက်မြို့တွင်လည်း မိုးသက်လေပြင်းများ တိုက်ခတ်၍ ဧရာဝတီမြစ်ကမ်းတွင် ဆိုက်ကပ်ထားသော စက်လှေ(၂၁)စီး နစ်မြုပ်ခဲ့ ကြောင်း သိရှိရသည်။\nအဆိုပါ စက်လှေများမှာ သရက်မြို့မှ အောင်လံမြို့သို့ ပြေးဆွဲသော နန်းထိုက်ဟိန်းကူးတို့လုပ်ငန်းရှိ မြင်းကောင် ရေ(၂၀)အောက် စက်တပ်ရေယာဉ်ငယ်(ပဲ့ထောင်)များဖြစ်ပြီး မေ ၃၁ ရက်၊ နေ့လယ်ပိုင်းအထိ စက်လှေ(၁၄)စီး ခန့်ကို ပြန်လည်ဆယ်ယူပြီးဖြစ်ကာ ကျန်စက်လှေများကို ဆက်လက်ဆယ်ယူနေကြောင်း သိရသည်။\n"အရင်တုန်းကလည်း ကမ်းမှာဒီလိုပဲ ကြိုးချည်ပြီးကပ်ထားတာပဲ။ တစ်ခါမှ ဒီလိုမဖြစ်ဖူးဘူး။အခုတစ်ခါပဲဖြစ်သွား တာ။ ပျက်စီးဆုံးရှုံးမှုစာရင်းတွေကို တွက်ချက်ပြီး မြို့နယ်အုပ်ချုပ်ရေးအဆင့်ကို တင်ပြသွားမှာပါ။"ဟု သရက်မြို့ အခြေစိုက် မြင်းကောင်ရေ (၂၀)အောက် စက်တပ်ရေယာဉ်ငယ်အသင်း ဥက္ကဌ ဦးကံမြင့်က ပြောသည်။\nစက်လှေအသစ်တစ်စီးလျှင် အမျိုးအစားအလိုက် ကျပ်သိန်း(၃၀)မှ ကျပ်သိန်း(၆၀)ထိတန်ကြေးရှိပြီး စက်လှေများ လှေဦး ထိခိုက်ခြင်း၊ အမိုးထိခိုက်ခြင်းတို့ဖြစ်ပေါ်ခဲ့သောကြောင့် စက်လှေတစ်စီးလျှင် ကျပ် (၂)သိန်းမှ ကျပ်(၈)သိန်းဖိုးထိ ပျက်စီး ဆုံးရှုံးနိုင်ကြောင်း သိရသည်။\n"စက်လှေက ကုန်းပေါ်ရောက်လာရင်တောင် ဖာရ၊ ထေးရဦးမှာနဲ့ ပြန်ပြင်ရမှာနဲ့ဆို ရက်ကကြာဦးမှာ၊ စက်လှေ မမောင်းရတော့ စားဝတ်နေရေးခက်ခဲသွားတာပေါ့။ အခုက ကျောင်းဖွင့်ရာသီလည်း ရောက်ပြီဆိုတော့ ကလေး တွေ ကျောင်းစရိတ်တွေ၊ ဘာတွေလည်း ခက်ခဲသွားတာပေါ့။"ဟု စက်လှေမောင်းသမားတစ်ဦးဖြစ်သူ ကိုထိုက်ဦးက ပြောသည်။စက်လှေများမှာ ကမ်းအနီးမှာပင် နစ်မြုပ်ခဲ့ခြင်းဖြစ်ပြီး စက်လှေများနစ်မြုပ်မှုကြောင့် လူတစ်ဦးတစ်ယောက်မှ ထိခိုက်ဒဏ်ရာရမှု မရှိခဲ့ကြောင်း သိရသည်။\nရေအိုင်အတွင်း ရေဆင်းကစားသည့် ကလေးသုံးဦး ရေနစ်သေဆုံး\nသထုံ၊ မေ၊ ၃၁\nမွန်ပြည်နယ်၊ သထုံမြို့နယ်၊ ဒူးရင်းဆိပ်ကျေးရွာအုပ်စု၊ ကဇိုင်းကျေးရွာတွင် မေလ ၃၁ ရက်၊ နေ့လယ်က ရွာနွားစားကျက်အတွင်းရှိ ရေအိုင်အတွင်း ရေဆင်းကစားသည့် ကလေးသုံးဦး ရေနစ်သေဆုံးမှု ဖြစ်ပွားခဲ့ကြောင်း သိရသည်။\nကလေးသုံးဦး ရေနစ်သေဆုံးကြောင်း ကျေးရွာတာဝန်ရှိသူမှ အကြောင်း ကြားသဖြင့် သုဓမ္မ၀တီ နယ်မြေရဲစခန်းမှူး ရဲအုပ်တင်ချိုနှင့်အဖွဲ့တို့သည် သက်သေများနှင့်အတူ သွားရောက်စစ်ဆေးရာ ရွာထိပ်ငါးကန်အနီး ရွာ၏နွားစားကျက်အတွင်းရှိ ပေ ၁၀၀ ပတ်လည်ခန့်ရှိ ရေအိုင်ထဲမှ အနက် ၇ ပေခန့်ရှိသည့် ချိုင့်အတွင်းသို့ မောင်စိုင်းထက်၊ ၉ နှစ် (ဘ) ဦးချစ်ဝင်း၊ ကဇိုင်းကျေးရွာ၊ မောင်အောင်ဖြိုးဦး၊ ၁၀ နှစ် (ဘ) ဦးအောင်ထွန်းဦး၊ ကဇိုင်းကျေးရွာနှင့် မောင်အောင်မြတ်သူ၊ ၉ နှစ် (ဘ) ဦးအောင်မျိုးဝင်း ကဇိုင်းကျေးရွာနေသူတို့ သုံးဦးမှာ ရေဆင်းကစားရာမှ ရေနစ်သေဆုံးခဲ့ခြင်း ဖြစ်ကြောင်း သိရသည်။\nဖြစ်စဉ်တွင် ကလေးသုံးဦး သေဆုံးရခြင်းအား ဓမ္မတာအတိုင်း သေဆုံးခြင်း ဟုတ်/မဟုတ် ကို သုဓမ္မ၀တီနယ်မြေရဲစခန်းမှ အမှုဖွင့်လှစ်ကာ စစ်ဆေးလျက်ရှိကြောင်း သိရသည်။\nစစ်ပွဲတွေရပ်တန့်ဖို့ ဆန္ဒပြသူတွေကို ပြည်မြို့ရဲတပ်ဖွဲ့က ၂ဝ၁၈ ခုနှစ် မေလ ၃၁ ရက်နေ့က ဖမ်းဆီးစဉ် / Photo: Myit Taoo - facebook\nစစ်ပွဲတွေရပ်တန့်ဖို့ တောင်းဆိုဆန္ဒပြခဲ့တဲ့အတွက် တရားစွဲခံထားရတဲ့အမှုတွေကို ရုပ်သိမ်းပေးဖို့ဆိုပြီး ဒီကနေ့ ပဲခူးတိုင်းဒေသကြီး ပြည်မြို့မှာ ဆန္ဒပြတောင်းဆိုရာမှာ ဆန္ဒပြသူတွေထဲက ၈ ဦးကို ပြည်မြို့ရဲတပ်ဖွဲ့က ဖမ်းဆီးလိုက်ပါတယ်။\nဒီကနေ့ နေ့လည်ပိုင်းက လမ်းလျှောက်ဆန္ဒပြခဲ့ကြတဲ့ အခြေခံပညာ ကျောင်းသားသမဂ္ဂ(အကသ) ကျောင်းသားတွေ ကို ပြည်မြို့က ရွှေဆံတော်စေတီရှေ့အရောက်မှာ ဖမ်းဆီးလိုက်တာလို့ ဆန္ဒပြပွဲမှာ ဝန်းရံပါဝင်ခဲ့တဲ့ ကိုမေတ္တာဦးက ပြောပါတယ်။\n"ငြိမ်းချမ်းရေးနဲ့ ဖမ်းဆီးထားတဲ့သူတွေ ပြန်လွှတ်ပေးဖို့ဆိုပြီး ကျနော်တို့က တောင်းဆိုတယ်၊ ကလေးတွေက ရွှေဆံတော်လည်းရောက်ရော ကလေးတွေကိုဖမ်းတယ်၊ ၅ ယောက်ပါသွားတယ်၊ နောက်ပြီးတော့ ဘုရားပေါ်မှာကျန်တဲ့သူ ၃ ယောက်ကို ထပ်ဖမ်းတယ်၊ အခုလောလောဆယ် အားလုံး ၈ ယောက်ပေါ့ ၊ ပြည်ကတာဝန်ခံ ၂ ယောက်ရှိတယ်လေ၊ သူတိုိ့ကို ကိုယ်ပိုင်အာမခံနဲ့ တောင်းထားတယ်၊ အဓိက နှစ်ယောက်ပဲ တရားစွဲတယ်၊ ကျန်တဲ့သူတွေကိုတော့ ဝန်းရံသူတွေအနေနဲ့ တရားတော့မစွဲဘူး"\nပြီးခဲ့တဲ့ မေလ ၆ ရက်နေ့က စစ်ပွဲတွေရပ်တန့်ဖို့အတွက် ဆန္ဒပြခဲ့ကြတဲ့ ပြည်နဲ့ နတ္တလင်းမြို့က ကျောင်းသားတွေ အပါအဝင် လူငယ်တွေကို တရားစွဲထားတာကို ရုပ်သိမ်းပေးဖို့အတွက် တောင်းဆိုခဲ့ကြတာပါ။\nဒီကနေ့ ဆန္ဒပြပွဲကို ဦးဆောင်သူနှစ်ဦးဖြစ်တဲ့ ကိုရန်ပိုင်ထက်နဲ့ ကိုစစ်မြတ်မင်းတို့ကို ငြိမ်းစုစီဥပဒေပုဒ်မနဲ့ တရားစွဲထားပြီး ကျန်တဲ့သူ ၆ ဦးကိုတော့ တရားစွဲမှာ မဟုတ်ကြောင်း ရဲစခန်းက ပြောခဲ့တယ်လို့ ကိုမေတ္တာဦးက ပြောပါတယ်။\nဒီကနေ့ ဆန္ဒပြပွဲဟာ ခွင့်ပြုချက်မတင်ဘဲ လုပ်ခဲ့တာဖြစ်ပြီး ခရိုင်အုပ်ချုပ်ရေးမှူးနဲ့ မြို့နယ်ရဲတပ်ဖွဲ့မှူးတို့က မနေ့က ကျောင်းသားတွေကို ခေါ်ယူတွေ့ဆုံခဲ့ကာ ဆန္ဒပြဖို့အတွက် စာတင်ဖို့ပြောကြားခဲ့သေးတယ်လို့လည်း ပြောပါတယ်။\nလက်ရှိအချိန်အထိ စစ်ပွဲတွေရပ်တန့်ဖို့နဲ့ ငြိမ်းချမ်းရေးတောင်းဆိုခဲ့တဲ့အတွက် ငြိမ်းစုစီဥပဒေပုဒ်မနဲ့ တရာစွဲခံဆို ထားရသူ ဦးရေ ၅ဝ ကျော်ရှိပါတယ်။\nစီမံကိန်းနဲ့ ဘဏ္ဍာရေးဝန်ကြီးနေရာအတွက် ခန့်အပ်ခံရတဲ့ ဦးစိုးဝင်း ကို တွေ့ရစဉ်/ Photo: Mar Mar Swe's Facebook\nလစ်လပ်နေတဲ့ စီမံကိန်းနဲ့ ဘဏ္ဍာရေးဝန်ကြီးဌာန ပြည်ထောင်စုဝန်ကြီးနေရာအတွက် ဦးစိုးဝင်းကို ဒီကနေ့ ကျင်းပတဲ့ ပြည်ထောင်စုလွှတ်တော်က အတည်ပြု ခန့်အပ်လိုက်လိုက်ပါတယ်။\nနိုင်ငံတော်သမ္မတက ဦးစိုးဝင်းကို ပြည်ထောင်စုဝန်ကြီး အမည်စာရင်းတင်သွင်းခဲ့ပြီး ဒီကနေ့ကျင်းပ တဲ့ ပြည်ထောင်စုလွှတ်တော်အစည်းအဝေးမှာ ကန့်ကွက်သူမရှိတဲ့အတွက် အတည်ဖြစ်ကြောင်း ပြည်ထောင်စု လွှတ်တော်နာယက မန်းဝင်းခိုင်သန်းက ကြေညာခဲ့ပါတယ်။\n‘’စီမံကိန်းနဲ့ဘဏ္ဍာရေးဝန်ကြီးဌာန ပြည်ထောင်စုဝန်ကြီးအဖြစ် ဦးစိုးဝင်းအား ခန့်အပ်တာဝန်ပေး လိုကြောင်း နိုင်ငံတော်သမ္မတရဲ့တင်ပြချက်ကို ၂၈. ၅. ၂၀၁၈ ရက်နေ့က ကျင်းပပြုလုပ်ခဲ့ တဲ့ ပြည်ထောင်စု လွှတ်တော်အစည်းအဝေးမှာကြေညာခဲ့ပြီးဖြစ်ပါတယ်၊ ယင်းပုဂ္ဂိုလ်နဲ့ စပ်လျဉ်းပြီး ကန့်ကွက်လိုတဲ့ လွှတ်တော်ကိုယ်စားလှယ်ရှိပါက အမည်စာရင်းပေးပို့ရမယ့် နောက်ဆုံးသတ်မှတ်ချိန်ထိ ကန့်ကွက်ချက်တစ်စုံတရာမရှိတဲ့အတွက် ဦးစိုးဝင်း အား စီမံကိန်းနဲ့ ဘဏ္ဍာရေးဝန်ကြီးဌာန ပြည်ထောင် စုဝန်ကြီးအဖြစ် ခန့်အပ်တာဝန်ပေးရန် လွှတ်တော်ကသဘောတူကြောင်း ပြည်ထောင်စုလွှတ်တော် ဆိုင်ရာ နည်းဥပဒေ ၂၈ နဲ့အညီ ကြေညာပါတယ်။’’\nအဂတိလိုက်စားမှုနဲ့ စွပ်စွဲခံထားရပြီး စီမံကိန်းနဲ့ ဘဏ္ဍာရေးဝန်ကြီးဌာန ပြည်ထောင်စုဝန်ကြီးရာထူး က နှုတ်ထွက်သွားခဲ့တဲ့ ဦးကျော်ဝင်းရဲ့ နေရာမှာ တာဝန်ထမ်းဆောင်ရမှာ ဖြစ်ပါတယ်။\nပြည်ထောင်စုဝန်ကြီး ဦးစိုးဝင်းဟာ အသက် ၈၀ ရှိပြီဖြစ်ပြီး လက်ရှိပြည်ထောင်စုအစိုးရအဖွဲ့ထဲမှာ အသက်အရွယ်အကြီးဆုံးလည်းဖြစ်ပါတယ်။\nဦးစိုးဝင်းကို မွန်ပြည်နယ် မော်လမြိုင်မြို့မှာ လွန်ခဲ့တဲ့ ၁၉၃၈ ခုနှစ် ဒီဇင်ဘာလ ၁၃ ရက်နေ့မှာ မွေးဖွားခဲ့ပြီး ဝိဇ္ဇာ၊ ဥပဒေဝိဇ္ဇာ၊ စီမံခန့်ခွဲရေးဒီပလိုမာ (BA, BL.,DMA) ဘွဲ့ရရှိခဲ့သူ ဖြစ်ပြီး Deloitte Touche Myanmar Vigour Advisory Limited မှာ Country Managing Partner အဖြစ် တာဝန်ထမ်းဆောင်နေသူဖြစ်ပါတယ်။\nဟားခါးမီးလောင်မှူ လူ ၃ ဦးသေဆုံး\nချင်းပြည်နယ် ဟားခါးမြို့တွင် ယမန်နေ့ည သန်းခေါင်ကျော်အချိန်ခန့်က မီးလောင်းကျွမ်းမှုဖြစ်ပွားပြီး ဟားခါးမြို့ နာရီစင်အနီး ပုလဲစတိုးဆိုင်အပါအ၀င် လူနေအိမ်များမီးလောင်ကျွမ်းမှုကြောင့် အမျိုးသမီး (၃)ဦး(Van Bawi Zi, Daw Vui Cer, A HAN NU) သေဆုံးမှုဖြစ်ပွားခဲ့သည်ဟု ကနဦးသတင်းအရ သိရသည်။ မီးလောင်မှုဖြစ်ပွားရသည့်အကြောင်းရင်းကိုမူ မသိရသေးပေ။\n(Photos- ဟားခါး (ပြန်/ဆက်) ၊ The Chinland Post)\nကျောင်းသင်ရိုးမှာ နှစ်နိုင်ငံ သမိုင်းတည်းဖြတ်ခွင့် ပညာရေး သဘောတူမှု အစ္စရေး-မြန်မာ ချုပ်ဆို\nဒီသဘောတူညီချက်အရ holocaust လို့ခေါ်တဲ့ ဂျူးလူမျိုးတွေကို နာဇီတွေ အဆိပ်ဓါတ်ငွေ့ပေး သတ်ဖြတ်ခဲ့တဲ့ကိစ္စ၊ မတူကွဲပြားမှုကို လက်မခံတဲ့ကိစ္စ၊ လူမျိုးရေးခွဲခြားတဲ့ကိစ္စ၊ ဂျူးဆန့်ကျင်ရေးနဲ့ နိုင်ငံခြားသားကြောက်ရွံ့စိတ်တို့ဟာ မလိုလားအပ်တဲ့ ဆိုးကျိူးတွေကို ဖြစ်စေတယ်ဆိုတာ မြန်မာနိုင်ငံရဲ့ ကျောင်းသင်ခန်းစာမှာ ထည့်သွင်းသွားနိုင်ဖို့ ပူးပေါင်းဆောင်ရွက်သွားမှာဖြစ်တယ်လို့ အစ္စရေးနိုင်ငံ Haaretz သတင်းဌာနက ဖော်ပြပါတယ်၊၊


ဒေါင်လိုက်စက်ယန္တရား ဆိုတာဘာလဲ။ ထုတ်လုပ်သူ၊ ကုန်ပစ္စည်းပေးသွင်းသူ၊ လက်ကားရောင်းသူ၊ ဖြန့်ချိသူနှင့်စက်ရုံမှအကောင်းဆုံး ဒေါင်လိုက်စက်ယန္တရား မှအကောင်းဆုံးကိုရှာဖွေရန်\nYU WEI INDUSTRY SUPPLY CO., LTD. ထူးချွန်ထက်မြက်ဒီဇိုင်နာများ, အင်ဂျင်နီယာ, ပို့ကုန်စီးပွားရေးသမား, ဈေးကွက်ထုတ်လုပ်မှုနှင့်ပရော်ဖက်ရှင်နယ်စီမံခန့်ခွဲမှုအင်အား numbers များရှိသည်။ သုတေသနနှင့်စဉ်ဆက်မပြတ်ဖွံ့ဖြိုးဆဲခြင်း, နိုင်ငံခြားအဆင့်မြင့်နည်းပညာသုံးလိုက်နာကျင့်သုံးဖို့, ကျွန်တော်တို့ရဲ့အနုပညာနှင့်လက်မှုပညာနှင့်ပြည့်စုံခြင်းနှင့်တိုးတက်ကောင်းမွန်ရေး, အရည်အသွေးပေါ်အလေးအနက်ကျွန်တော်တို့ရဲ့မှတဆင့် ဒေါင်လိုက်စက်ယန္တရား အထူးအနုပညာနှင့်လက်မှုပညာဖြစ်လာခဲ့သည်။\nထုတ်ကုန်များနှင့်အတူတကွရှေ့ဆက်သွားပါ။ အနာဂတ်၌ကျွန်ုပ်တို့၏ပြီးပြည့်စုံပူးပေါင်းဆောင်ရွက်မှုနှင့် resplendent အောင်မြင်မှုမျှော်လင့်။\nပုံစံ - VB-1400\nX/Y/Z Axis ခရီးသွား:၁၄၀၀x၇၆၀x၇၀၀ မီလီမီတာ\nSpindle Taper သည်:BT-50\nSpindle မြန်နှုန်း:၈၀၀၀ rpm(ခါးပတ် Drive)\nSpindle မော်တာ:၁၅/18.5 kw\nArmless အမျိုးအစား ATC\nခါးပတ်အမျိုးအစား spindle 8000rpm\n999999999 http://schema.org/InStock USD 2020-12-31 https://www.cnclathemachine.com.tw/my/vertical-machining.html\nအကောင်းဆုံး ဒေါင်လိုက်စက်ယန္တရား ကိုရှာဖွေရန်နှင့် ၀ ယ်ရန်အတွက်သင်သည် ဒေါင်လိုက်စက်ယန္တရား မှထုတ်လုပ်သော၊ ကုန်ပစ္စည်းပေးသွင်းသူ၊ လက်ကားရောင်းသူ၊ Taiwan ရှိစက်ရုံတစ်ရုံ\nCNC ဒေါင်လိုက်စက်ထူးခြားချက်: ဖွဲ့စည်းပုံကို CATIA CAM နှင့် FEA တို့ကခွဲခြမ်းစိတ်ဖြာသည်(Finite Element Analysis). လုပ်ငန်းစဉ်သည်မြင့်မားသောဂျီ ometric မေတြီပုံတိကျမှုနှင့်မျက်နှာပြင်ဖြတ်တောက်မှုကိုသေချာစေသည်. ခိုင်မာတောင့်တင်းမှုကိုတိုးချဲ့ရန်ခိုင်မာသောဖွဲ့စည်းပုံ,စက်စွမ်းဆောင်ရည်နှင့်စက်သက်တမ်းကြာရှည်သည်. သတ်မှတ်ချက်: စားပွဲအရွယ်အစား(LxW):၈၆၀x၄၅၀ မီလီမီတာ တီ-slot နှစ်ခု(CDxWxNo):100x18mmx3T မက်စ်.စားပွဲတင်ဝန်:500 ကီလိုဂရမ် X/Y/Z ဝင်ရိုးခရီးသွား:800/450/၄၈၀ မီလီမီတာ Spindle နှာခေါင်းကိုစားပွဲမျက်နှာပြင်သို့:၁၀၀-၅၈၀ မီလီမီတာ X/Y/Z Ball ဝက်အူများ: Ø32x12 မီလီမီတာ ဗိုင်းလိပ်တံ taper:BT-40 ဗိုင်းလိပ်တံမြန်နှုန်း-ကူးစက်ခြင်း:၈,rpm ၀၀၀ လျင်မြန်သောနှုန်းထားများ(X/Y/Z):၂၄/24/၂၄ မီတာ/မိ ဓာတ်ပြား-အမျိုးအစား&tool သိုလှောင်မှုစွမ်းရည်:လက်နက်မဲ့/16T လမ်းညွှန်ချက်များ:တစ်ပြေးညီ ဗိုင်းလိပ်တံမော်တာ:၇.5/၁၁ kw Servo မော်တာ(X/Y/Z):၁.6/3/4 kw X/Y/Z ဝင်ရိုး:၃၀/30/၃၀ မီလီမီတာ ဝင်ရိုးနှုန်းရထားလမ်းပိတ်ပင်တားဆီးမှု:၄ ပီစီ စက်အလေးချိန်:ကီလို ၄၀၀၀ Standard Accessories များ: Tool box ပွတ်လျှောမီးရထားကိုယ်ရံတော် ဗိုင်းလိပ်တံမှုတ်ကိရိယာ သတိပေးချက်အလင်း 8,000rpm ခါးပတ် drive ကိုဗိုင်းလိပ်တံ အလိုအလျောက်ချောဆီစနစ် အလုပ်လုပ်မီးအိမ် ဗိုင်းလိပ်တံရေနံအအေး device ကို Foundation pads များနှင့် bolts များကိုချိန်ညှိသည် မျက်နှာပြင်အဖုံးသတ္တုအပြည့် အအေးစနစ် လက်မောင်းမဲ့ ATC ဝက်အူ-type chip conveyor အမျိုးအစားဖြစ်သည် ငါ့မြေး&အိမ်အရောက်ပို့ပေးပါတယ်ကြာမြင့်ချိန်:ငွေပေးချေမှုကိုလက်ခံရရှိပြီးနောက်3လခန့်အာမခံချက်:ယန္တရားအတွက် ၁ နှစ်အာမခံ,ထိန်းချုပ်မှုအတွက်အာမခံချန်လှပ်ထားသည်.ကုန်သွယ်ရေးသက်တမ်း:FOB,ချင်းအမျိုးသားတပ် ဦး,CIFတင်ပို့ခြင်း:ပင်လယ်ရေကြောင်းပို့ဆောင်ရေးငွေပေးချေမှု:၄၀%တီ/T ငွေပေးချေမှု；60%ပို့ဆောင်မှုမတိုင်မီလက်ကျန်ငွေအထုပ်:စံအထုပ်\nCNC ဒေါင်လိုက်စက်မျိုးဆက်သစ် VMC သည်တိကျမှန်ကန်ပြီးယုံကြည်စိတ်ချရသောစွမ်းဆောင်ရည်ကိုရရှိစေသည်,အလူမီနီယံကဲ့သို့ပစ္စည်းများ ၀ ယ်သူအများစုနှင့်တွေ့ဆုံရန်ထူးခြားသောဖြတ်တောက်နိုင်မှု,သံ,cooper နှင့်ခိုင်မာသောပစ္စည်း. ထူးခြားချက်: စက်အမြင့်တပ်ဆင်ထားသည်-စွမ်းရည် linear သံလမ်း. မြင့်မားသောတောင့်တင်းသောပုံသွင်းတည်ဆောက်ပုံသည်လုပ်ဆောင်မှုနှင့်စက်သက်တမ်းကိုတိုးတက်စေနိုင်သည်. X/Y/Z axis သည် pre ကိုလက်ခံသည်-ကြီးမားစွာချုံ့ထားသည်-အချင်းဝက်အူ. ၎င်းတွင်မြန်ဆန်တည်ငြိမ်သောအလိုအလျောက် tool ပြောင်းလဲမှုယန္တရားရှိပြီးမြင့်မားသည်-ထိရောက်မှု spindle. သတ်မှတ်ချက်: စားပွဲအရွယ်အစား(LxW):၁၁၀၀x၅၁၀ မီလီမီတာ တီ-slot နှစ်ခု(CDxWxNo):100x18mmx5T မက်စ်.စားပွဲတင်ဝန်:ကီလို ၈၀၀ X/Y/Z ဝင်ရိုးခရီးသွား:1000/510/၆၁၀ မီလီမီတာ Spindle နှာခေါင်းကိုစားပွဲမျက်နှာပြင်သို့:၇၅-၆၈၅ မီလီမီတာ X/Y/Z Ball ဝက်အူများ: Ø၄၀x၁၂ မီလီမီတာ ဗိုင်းလိပ်တံ taper:BT-40 ဗိုင်းလိပ်တံမြန်နှုန်း-ကူးစက်ခြင်း:၈,rpm ၀၀၀ လျင်မြန်သောနှုန်းထားများ(X/Y/Z):၂၄/24/၂၄ မီတာ/မိ ဓာတ်ပြား-အမျိုးအစား&tool သိုလှောင်မှုစွမ်းရည်:လက်နက်မဲ့/16T လမ်းညွှန်ချက်များ:တစ်ပြေးညီ ဗိုင်းလိပ်တံမော်တာ:၁၅/18.5 kw Servo မော်တာ(X/Y/Z):၃/3/4 kw X/Y/Z ဝင်ရိုး:၃၅/35/၃၅ မီလီမီတာ ဝင်ရိုးနှုန်းရထားလမ်းပိတ်ပင်တားဆီးမှု:၄ ပီစီ စက်အလေးချိန်:ကီလို ၅၃၀၀ Standard Accessories များ: Tool box ပွတ်လျှောမီးရထားကိုယ်ရံတော် ဗိုင်းလိပ်တံမှုတ်ကိရိယာ သတိပေးချက်အလင်း 8,000rpm ခါးပတ် drive ကိုဗိုင်းလိပ်တံ အလိုအလျောက်ချောဆီစနစ် အလုပ်လုပ်မီးအိမ် ဗိုင်းလိပ်တံရေနံအအေး device ကို Foundation pads များနှင့် bolts များကိုချိန်ညှိသည် မျက်နှာပြင်အဖုံးသတ္တုအပြည့် အအေးစနစ် လက်မောင်းမဲ့ ATC ဝက်အူ-type chip conveyor အမျိုးအစားဖြစ်သည် ငါ့မြေး&အိမ်အရောက်ပို့ပေးပါတယ်ကြာမြင့်ချိန်:ငွေပေးချေမှုကိုလက်ခံရရှိပြီးနောက်3လခန့်အာမခံချက်:ယန္တရားအတွက် ၁ နှစ်အာမခံ,ထိန်းချုပ်မှုအတွက်အာမခံချန်လှပ်ထားသည်.ကုန်သွယ်ရေးသက်တမ်း:FOB,ချင်းအမျိုးသားတပ် ဦး,CIFတင်ပို့ခြင်း:ပင်လယ်ရေကြောင်းပို့ဆောင်ရေးငွေပေးချေမှု:၄၀%တီ/T ငွေပေးချေမှု；60%ပို့ဆောင်မှုမတိုင်မီလက်ကျန်ငွေအထုပ်:စံအထုပ်\nCNC ဒေါင်လိုက်စက်ထူးခြားချက်: Y ကို ၀ င်ရိုးတွင်ဆလိုက်သံလမ်းလေးခုတပ်ဆင်ထားသည်. သုံးယောက်-ဝင်ရိုးလျှောသံလမ်းအားလုံးကို Turcite နှင့်ကပ်ထားသည်-B ဝတ်ပြားများ. မြင့်မြင့်လက်ခံပါ-အရည်အသွေးဝက်ဝံများနှင့်ဘောလုံးဝက်အူများ,pre နှင့်လိုက်ဖက်သည်-ချုံ့ခြင်းနှင့်ကြိုတင်-တင်းမာမှု,မြင့်မားသောတိကျသေချာစေရန် optimized axial နှင့် radial force configuration ကိုပံ့ပိုးပေးရန်. သတ်မှတ်ချက်: စားပွဲအရွယ်အစား(LxW):၁၂၀၀x၅၁၀ မီလီမီတာ တီ-slot နှစ်ခု(CDxWxNo):100x18mmx5T မက်စ်.စားပွဲတင်ဝန်:ကီလို ၈၀၀ X/Y/Z Axis ခရီးသွား:၁၀၀x၆၁၀x၆၁၀ မီလီမီတာ Spindle Taper သည်:BT-40 Spindle မြန်နှုန်း:၈၀၀၀ rpm(ခါးပတ် Drive) Spindle မော်တာ:၁၅/18.5 kw ဓာတ်ပြား-အမျိုးအစား&ကိရိယာသိုလှောင်နိုင်စွမ်း:လက်နက်မဲ့/16T လမ်းညွှန်ချက်များ:Hard Rail စက်အလေးချိန်:ကီလို ၇၁၀၀ Standard Accessories များ: ပွတ်လျှောမီးရထားကိုယ်ရံတော် Foundation pads များနှင့် bolts များကိုချိန်ညှိသည် သတိပေးချက်အလင်း Chip ဝက်အူ ဝက်အူပေါ်ကို အလုပ်လုပ်မီးအိမ် အလိုအလျောက်ချောဆီစနစ် မျက်နှာပြင်အဖုံးသတ္တုအပြည့် အအေးစနစ် ငါ့မြေး&အိမ်အရောက်ပို့ပေးပါတယ်ကြာမြင့်ချိန်:ငွေပေးချေမှုကိုလက်ခံရရှိပြီးနောက်3လခန့်အာမခံချက်:ယန္တရားအတွက် ၁ နှစ်အာမခံ,ထိန်းချုပ်မှုအတွက်အာမခံချန်လှပ်ထားသည်.ကုန်သွယ်ရေးသက်တမ်း:FOB,ချင်းအမျိုးသားတပ် ဦး,CIFတင်ပို့ခြင်း:ပင်လယ်ရေကြောင်းပို့ဆောင်ရေးငွေပေးချေမှု:၄၀%တီ/T ငွေပေးချေမှု；60%ပို့ဆောင်မှုမတိုင်မီလက်ကျန်ငွေအထုပ်:စံအထုပ်